id stringlengths 36 36 | title stringlengths 8 2.31k | content stringlengths 4 21.7k | datetime stringdate 1478-01-28 12:00:00+0700 2025-05-08 14:01:23+0700 | domain stringclasses 9 values | url stringlengths 31 236 |
|---|---|---|---|---|---|
065bb3ac-54a1-45d9-aef3-1f96ca208532 | ក្រសួងសុខាភិបាល៖ អ្នកជំងឺ COVID-19 ចំនួន៥នាក់ កំពុងព្យាបាលមាននៅភ្នំពេញ២នាក់, ព្រះសីហនុម្នាក់, កំពង់ឆ្នាំងម្នាក់ និងបន្ទាយមានជ័យម្នាក់ | លោកស្រី ឱ វណ្ណឌីន រដ្ឋលេខាធិការ និងជាអ្នកនាំពាក្យក្រសួងសុខាភិបាល នៅរសៀលថ្ងៃទី២៥ ខែមេសា ឆ្នាំ២០២០នេះ បានប្រាប់បណ្ដាញព័ត៌មាន Fresh News ឲ្យដឹងថា រហូតមកដល់ថ្ងៃនេះ អ្នកកើតជំងឺ COVID-19 ចំនួន៥នាក់ដែលកំពុងសម្រាកព្យាបាលនេះ គឺមាននៅរាជធានីភ្នំពេញ២នាក់ និងតាមបណ្ដាខេត្តចំនួន៣នាក់។ បើតាមលោកស្រី ឱ វណ្ណឌីន អ្នកជំងឺ COVID-19 ក្រៅពីសម្រាកព្យាបាននៅរាជធានីភ្នំពេញ២នាក់ហើយនោះ គឺមាននៅខេត្តព្រះសីហនុម្នាក់, ខេត្តកំពង់ឆ្នាំងម្នាក់ និងខេត្តបន្ទាយមានជ័យម្នាក់។ សូមជម្រាបថា នៅថ្ងៃទី២៥ ខែមេសា ឆ្នាំ២០២០នេះ ក្រសួងសុខាភិបាល បានប្រកាសពីជោគជ័យនៃការព្យាបាលអ្នកជំងឺ COVID-19 បានជាសះស្បើយថ្មីចំនួន៧នាក់បន្ថែមទៀត ធ្វើឲ្យចំនួនអ្នកជាសះស្បើយកើនឡើងរហូតដល់១១៧នាក់។ ចំណែកអ្នកកំពុងសម្រាកព្យាបាលជំងឺ COVID-19 ធ្លាក់ចុះមកត្រឹមចំនួន៥នាក់ នៃអ្នកឆ្លងសរុប១២២នាក់។ អ្នកជំងឺ COVID-19 ជាសះស្បើយ៧នាក់ ដែលក្រសួងសុខាភិបាលប្រកាសនៅថ្ងៃនេះ គឺមាន៥នាក់ នៅមន្ទីរពេទ្យមិត្តភាពខ្មែរ-សូវៀត (ពេទ្យរុស្ស៊ី) ខណៈ២នាក់ទៀត មានម្នាក់នៅមន្ទីរពេទ្យចាក់អង្រែក្រោម និងម្នាក់ទៀតនៅមន្ទីរពេទ្យខេត្តសៀមរាប។ បើទោះបីជាមានអ្នកជំងឺកូវីដ ជាសះស្បើយកាន់តែច្រើន គ្មានអ្នកឆ្លងថ្មី ក៏មិនមែនមានន័យថា កម្ពុជារួចផុតពីគ្រោះថ្នាក់នោះទេ ស្ថានភាពនៅផុយស្រួយនៅឡើយ បើសិនជាបុគ្គលគ្រប់រូបភ្លេចខ្លួន អនុវត្តន៍តាមការណែនាំរបស់ក្រសួងសុខាភិបាល និងបទបញ្ជារបស់រាជរដ្ឋាភិបាល។ លោកស្រី ឱ វណ្ណឌីន ក៏បានព្រមានថា រលកនៃការចម្លងវីរុស COVID-19 ថ្មីអាចនឹងកើតមាននៅប្រទេសកម្ពុជាម្តងទៀត ប្រសិនបើប្រជាពលរដ្ឋខ្វះការប្រុងប្រយ័ត្ន។ លោកស្រីបន្តថា ប្រសិនបើយើងមិនបន្តអនុវត្តវិធានការការងារ ដែលយើងធ្លាប់ដាក់ចេញមក ជាពិសេសបទបញ្ជារបស់ សម្តេចតេជោ ហ៊ុន សែន នាយករដ្ឋមន្រ្តីនៃកម្ពុជាទេនោះ យើងអាចនឹងគ្រោះថ្នាក់ដោយហេតុថា ៕ | 2020-04-25T22:30:00+07:00 | freshnewsasia.com | https://m.freshnewsasia.com/index.php/en/localnews/156979-2020-04-25-08-30-01.html |
45b4c3ac-2633-4224-bd75-a7260c71c60a | មន្ទីរពេទ្យរុស្ស៉ី៖ អ្នកជំងឺកូវីដ១៩ទាំង៥នាក់បានជាសះស្បើយ អនុញ្ញាតឲ្យចេញពីមន្ទីរពេទ្យអស់ហើយ, ពេលនេះមន្ទីរពេទ្យរុស្ស៉ី គ្មានអ្នកជំងឺកូវីដទៀតឡើយ ! (Video inside) | ជំងឺកូវីដ១៩ទាំងអស់ចំនួន៥នាក់ នៅមន្ទីរពេទ្យមិត្តភាពខ្មែរ-សូវៀត (ពេទ្យរុស្ស៉ី) ដែលបានជាសះស្បើយ បន្ទាប់ធ្វើតេស្តអវិជ្ជមានចំនួន២ដងរួចមកនោះ ត្រូវបានអនុញ្ញាតឲ្យចាកចេញមន្ទីរពេទ្យអស់ហើយ នៅព្រឹកថ្ងៃទី២៤ ខែមេសា ឆ្នាំ២០២០នេះ។ ការជាសះស្បើយរបស់អ្នកជំងឺកូវីដ១៩ទាំង៥នាក់នេះ ធ្វើឲ្យនៅមន្ទីរពេទ្យរុស្ស៉ី លែងមានអ្នកជំងឺកូវីដ១៩ទៀតឡើយ។ នេះបើតាមសេចក្តីប្រកាសព័ត៌មាន របស់មន្ទីរពេទ្យរុស្ស៉ី ដែលបណ្តាញព័ត៌មាន Fresh News ទទួលបាននៅថ្ងៃទី២៥ ខែមេសា ឆ្នាំ២០២០នេះ។ មន្ទីរពេទ្យមិត្តភាពខ្មែរ-សូវៀតបានបញ្ជាក់យ៉ាងដូច្នេះថា ។ ជាមួយគ្នានេះ លោកសាស្រ្តាចា្យ ងី ម៉េង ក្នុងនាមថ្នាក់ដឹកនាំមន្ទីរពេទ្យមិត្តភាពខ្មែរ-សូវៀត ក៏បានថ្លែងអំណរគុណយ៉ាងជ្រាលជ្រៅ ជូនចំពោះក្រុមគ្រូពេទ្យជួរមុខទាំងអស់ និងសហការីដែលខិតខំប្រឹងប្រែងអស់ ពីកំលាំងកាយចិត្តក្នុងការពិនិត្យ និងព្យាបាលអ្នកជំងឺ Covid-19 បានជាសះស្បើយពីជំងឺដ៏កាចសាហាវនេះ ។ ទោះជាជំងឺកូវីដ១៩ មិនមានការរកឃើញករណីថ្មី នៅរយៈពេលជាង១០ថ្ងៃនេះក្តី លោកក៏បានអំពាវនាវដល់បងប្អូនប្រជាពលរដ្ឋ ត្រូវបង្កើនការប្រុងប្រយ័ត្នខ្ពស់ ក្នុងការការពារបង្ការការឆ្លងជំងឺ Covid-19 នេះ។ សូមជម្រាបថា នៅថ្ងៃទី២៥ ខែមេសា ឆ្នាំ២០២០នេះ ក្រសួងសុខាភិបាល បានប្រកាសពីជោគជ័យនៃការព្យាបាលអ្នកជំងឺកូវីដ១៩ បានជាសះស្បើយថ្មីចំនួន៧នាក់បន្ថែមទៀត ធ្វើឲ្យចំនួនអ្នកជាសះស្បើយកើនឡើងរហូតដល់១១៧នាក់។ ចំណែកអ្នកកំពុង សម្រាកព្យាបាលជំងឺកូវីដ ធ្លាក់ចុះមកត្រឹមចំនួន៥នាក់ នៃអ្នកឆ្លងសរុប១២២នាក់។ អ្នកជំងឺកូវីដ១៩ ជាសះស្បើយ៧នាក់ ដែលក្រសួងសុខាភិបាលប្រកាសនៅថ្ងៃនេះ គឺមាន៥នាក់នៅមន្ទីរពេទ្យមិត្តភាពខ្មែរ-សូវៀត (ពេទ្យរុស្ស៉ី) ខណៈ២នាក់ទៀត មានម្នាក់នៅមន្ទីរពេទ្យចាក់អង្រែក្រោម និងម្នាក់ទៀតនៅមន្ទីរពេទ្យខេត្តសៀមរាប៕ | 2020-04-25T22:04:00+07:00 | freshnewsasia.com | https://m.freshnewsasia.com/index.php/en/localnews/156974-2020-04-25-08-04-19.html |
29434637-d487-4ff4-91c6-6e68c4dcb027 | សហភាពសហព័ន្ធយុវជនកម្ពុជាខេត្តកំពង់ឆ្នាំង ចុះអប់រំផ្សព្វផ្សាយពីវិធានការណ៍ការពារជំងឺកូវីដ-១៩ តាមផ្សារ និងទីប្រជុំជនក្នុងស្រុកទឹកផុស | នៅព្រឹកថ្ងៃទី២៥ ខែមេសា ឆ្នាំ២០២០នេះ លោក ហេង ពិទូ អភិបាលរងខេត្ត និងជាប្រធាន ស.ស.យ.ក ខេត្តកំពង់ឆ្នាំង បានអញ្ជើញដឹកនាំយុវជនសហភាពសហព័ន្ធ យុវជនកម្ពុជាខេត្ត និងស្រុកទឹកផុស ដើម្បីបំផុសផ្សព្វផ្សាយនូវវិធានការការពារជំងឺឆ្លងកូវីដ-១៩ ជូនដល់ប្រជាពលរដ្ឋ តាមទីប្រជុំជន នៅផ្សារភូមិចាស់ ឃុំតាំងក្រសាំង និងផ្សាររមាស ស្ថិតក្នុងស្រុកទឹកផុស ខេត្តកំពង់ឆ្នាំង ដោយមានការចូលរួមពីលោក សាំង សុឃឿន អភិបាលស្រុកស្ដីទីព្រមទាំង អាជ្ញាធរឃុំ កងកម្លាំងមាន សមត្ថកិច្ចចូលរួមផងដែរ។ ក្នុងនោះក្រុមការងារបានណែនាំអំពីវិធានការការពារការរីករាលដាល នៃមេរោគកូវីដ-១៩ ក្នុងពេលលក់ដូរ ប្រកបការងារផ្សេងៗ និងការធ្វើដំណើរ ស្របតាមការណែនាំរបស់ក្រសួងសុខាភិបាល នៅតាមទីសាធារណៈ និងដោយបានចាក់ឃោសនសព្ទ និងចែកខិតប័ណ្ណបិទសារអប់រំ នៅតាមហាងលក់ដូរ និងកន្លែងធ្វើដំណើរ ដើម្បីអោយបងប្អូនប្រជាពលរដ្ឋចេះធ្វើអនាម័យ និងដើម្បីរួមគ្នាបង្ការ ទប់ស្កាត់ការរីករាលដាលជំងឺកូវីដ-១៩ ថ្មីនេះ។ ក្នុងឱកាសនោះដែរលោក ហេង ពិទូ បានប្រគល់សម្ភារជូនដល់ ស.ស.យ.ក.ស្រុកទឹកផុស រួមមាន៖ ម៉ាស់៤០០, ខិតប័ណ្ណ ១០០០សន្លឹក, បដា ១.៥ម×៤ម ២ផ្ទាំង, អាល់កុល ២យួរ និងថវិកា ចំនួន ២០០ ០០០រៀល ដល់ ស.ស.យ.ក.ស្រុក និងឃុំផងដែរ។ ក្នុងការចុះផ្សព្វផ្សាយដល់ប្រជាពលរដ្ឋខាងលើនេះ លោក ហេង ពិទូ បានប្រាប់បងប្អូនប្រជាពលរដ្ឋ និងអាជីវករនៅក្នុងផ្សារទាំងអស់មេត្តាបន្ត និងបង្កើនូវការយកចិត្តទុកដាក់ខ្ពស់បំផុត ចំពោះវិធានការការពារការរីករាលដាល នៃជំងឺកូវីដ-១៩នេះ កុំមានការធ្វេសប្រហែសឲ្យសោះ បើទោះជាបច្ចុប្បន្នប្រទេសកម្ពុជា មិនទាន់រកឃើញអ្នកដែលឆ្លងថ្មី និងអ្នកដែលបានជាសះស្បើយវិញ ជាច្រើននាក់ក៏ដោយ ក៏មិនត្រូវភ្លេចខ្លួននោះដែរ ខណៈដែលពិភពលោកមិនទាន់រកវ៉ាក់សាំង ឬក៏ថ្នាំព្យាបាលនៅឡើយនោះ៕ | 2020-04-25T21:15:00+07:00 | freshnewsasia.com | https://m.freshnewsasia.com/index.php/en/localnews/156971-2020-04-25-07-15-29.html |
01a55c08-8b2b-46cc-948d-7ab9435e70bb | អភិបាលខេត្តស្វាយរៀង ចុះពិនិត្យស្ថានភាពការដឹកជញ្ជូនទំនិញ និងការពង្រឹងវិធានការទប់ស្កាត់ជំងឺកូវីដ១៩ នៅច្រកទ្វារព្រំដែន | លោក ម៉ែន វិបុល អភិបាលខេត្តស្វាយរៀង និងជាប្រធានគណៈកម្មការប្រយុទ្ធប្រឆាំងនឹងជំងឺកូវីដ១៩ ខេត្តស្វាយរៀង នៅព្រឹកថ្ងៃទី២៥ ខែមេសា ឆ្នាំ២០២០នេះ បានដឹកនាំក្រុម ការងារខេត្ត ចុះពិនិត្យស្ថានភាព នៃការដឹកជញ្ជូនទំនិញឆ្លងកាត់ព្រំដែន និងការពង្រឹងអនុវត្តវិធានការ បង្ការទប់ស្កាត់ការរីករាលដាលនៃជំងឺកូវីដ-១៩ នៅច្រកទ្វារព្រំដែនទ្វេភាគីបុសមន ស្ថិតនៅឃុំបុសមន ស្រុករំដួល ខេត្តស្វាយរៀង។ លោកអភិបាលខេត្ត បានកោតសរសើរចំពោះសមត្ថកិច្ច និងមន្ត្រីជំនាញពាក់ព័ន្ធទាំងអស់ ដែលឈរជើងនៅច្រកទ្វារព្រំដែនទ្វេភាគីបុសមនកន្លងមក ដែលបានខិតខំអនុវត្តតួនាទី ក្នុងការការពារសន្តិសុខ សុវត្ថិភាព សណ្ដាប់ធ្នាប់ព្រំដែន និងការពង្រឹងកិច្ចសហប្រតិបត្តិការល្អប្រសើរ ជាមួយភាគីវៀតណាម ពិសេសក្នុងការសម្របសម្រួល លើការដឹកជញ្ជូនទំនិញឆ្លងកាត់ព្រំដែន ដោយបញ្ជៀសបាននូវការកកស្ទះ។ លោកអភិបាលខេត្ត ក៏បានស្នើដល់កងកម្លាំង មន្ត្រីគយ និងរដ្ឋាករ មន្ត្រីចត្តាឡីស័ក និងមន្ត្រីមានសមត្ថកិច្ច ដែលឈរជើងនៅច្រកទ្វារព្រំដែនទ្វេភាគីបុសមនទាំងអស់ ត្រូវយកចិត្តទុកដាក់ អនុវត្តឲ្យបានម៉ឺងម៉ាត់ ស្របតាមការណែនាំរបស់រាជរដ្ឋាភិបាល ក្រសួងមហាផ្ទៃ ក៏ដូចជារដ្ឋបាលខេត្តពាក់ព័ន្ធ នឹងការធ្វើដំណើរចេញចូលឆ្លងកាត់ព្រំដែន រវាងប្រជាពលរដ្ឋប្រទេសទាំងពីរ។ ដោយឡែកចំពោះការដឹកជញ្ជូនទំនិញឆ្លងកាត់ព្រំដែនរួម ត្រូវសម្របសម្រួលជាមួយភាគីវៀតណាម ដើម្បីសម្រួល និងរក្សាឲ្យបាននូវស្ថិរភាព លំហូរចរាចរទំនិញ នាំចេញ-នាំចូល ឆ្លងកាត់ព្រំដែនរវាងប្រទេសទាំងពីរ ឲ្យប្រព្រឹត្តទៅដោយរលូន ល្អប្រសើរ និងក្រោមការយកចិត្តទុកដាក់ខ្ពស់ ក្នុងការសហការរួមគ្នា ពង្រឹងកិច្ចអនុវត្ត វិធានការបង្ការទប់ស្កាត់ការរីករាលដាល នៃជំងឺកូវីដ-១៩ ស្របតាមវិធានការចត្តាឡីស័ក ដូចជាការបាញ់ថ្នាំកម្ចាត់មេរោគ លើរថយន្តដឹកទំនិញជាដើម រហូតដល់ ស្ថានភាពនៃជំងឺកូវីដ-១៩ មានភាពធូរស្រាលឡើងវិញ៕ | 2020-04-25T21:12:00+07:00 | freshnewsasia.com | https://m.freshnewsasia.com/index.php/en/localnews/156970-2020-04-25-07-12-10.html |
1e23b2c9-a01e-41d2-8e75-17c739da105b | ក្រុមហ៊ុនក្នុងស្រុកបោះទុនបើករោងចក្រកែច្នៃគ្រាប់ស្វាយចន្ទី នៅខេត្តព្រះវិហារ, តម្លៃគ្រាប់ស្វាយចន្ទីធ្លាក់ចុះមកត្រឹម ៤,៥០០រៀលក្នុង១គីឡូ ក្រោយការរីករាលដាលជំងឺកូវីដ១៩ | លោក វេង សាខុន រដ្ឋមន្ដ្រីក្រសួងកសិកម្ម រុក្ខាប្រមាញ់ និងនេសាទ និងសហការី នៅរសៀលថ្ងៃទី២៥ ខែមេសា ឆ្នាំ២០២០នេះ បានបន្ដចុះពិនិត្យ សកម្មភាពផលិត និងកែច្នៃគ្រាប់ស្វាយចន្ទី របស់ក្រុមហ៊ុន សានតាណា អាហ្គ្រោប្រដាក់ (SANTANA) នៅភូមិជីអោក ឃុំរម្យណី ស្រុករវាង ខេត្តព្រះវិហារ។ នាយកក្រុមហ៊ុនលោក អ៊ុន គឹមសាន បានរាយការណ៍ជូនលោករដ្ឋមន្រ្តី វេង សាខុន ជ្រាបថា ក្រុមហ៊ុនធ្វើការអភិវឌ្ឍដំណាំស្វាយចន្ទីច្រើនឆ្នាំមកហើយ លើផ្ទៃដីចំនួន៨៥០ហិកតា ហើយបច្ចុប្បន្នប្រមូលផល បានលើផ្ទៃដី២៥០ហិកតា ប្រើពូជ M23 ផ្តល់ទិន្នផលបាន៤-៥តោន ក្នុង១ហិកតា (បរិមាណផលអាស្រ័យទៅតាមរដូវកាល និងអាយុប្រមូលផល)។ លោកបន្ដថា នៅឆ្នាំ២០១៧ ចាប់ផ្តើមសាងសង់រោងចក្រកែច្នៃ វេចខ្ចប់ នាំចេញទៅកាន់ទីផ្សារចិនធំជាងគេ មានទីផ្សារអឺរ៉ុប កូរ៉េខាងត្បូងផងដែរ។ រោងចក្រអាចធ្វើការកែច្នៃបាន១០តោន ក្នុង១ថ្ងៃ មានលទ្ធភាពហាលសម្ងួតបាន៣៥តោន ដោយប្រើកម្លាំងពលកម្ម១២០នាក់ (ភាគច្រើនជាស្រ្តី)។ មួយចំនួនធំ នៃបរិមាណផលគ្រាប់ស្វាយចន្ទី ក្រុមហ៊ុនប្រមូលទិញ ពី៣៥សហគមន៍នៅទូទាំងខេត្តព្រះវិហារ។ លោកបន្តថា ទិសដៅអនាគតចង់ពង្រីកផ្ទៃដីដាំដុះ ឲ្យដល់១,០០០ហិកតា ត្រូវការផលស្រស់ ១០,៥០០តោនក្នុង១ឆ្នាំ ដើម្បីផលិតផលិតផលសម្រេចឲ្យបាន ៣,០០០តោនក្នុង១ឆ្នាំ។ ក្រៅពីផលិតផលស្វាយចន្ទី ក្រុមហ៊ុនគ្រោងនឹងបង្កើតរោងចក្រកែច្នៃផ្លែស្វាយ ដើម្បីនាំចេញនៅឆ្នាំ២០២១ ផងដែរ។ បច្ចុប្បន្នតម្លៃគ្រាប់ស្វាយចន្ទីមានតម្លៃ៤,៥០០រៀល ក្នុង១គីឡួ ប៉ុន្តែមុនសម័យកូវីដ-១៩ តម្លៃ៦៥០០ ទៅ៧០០០រៀលក្នុង១គីឡូ។ គិតជាមធ្យមចំណូលប្រចាំឆ្នាំ ក្នុង១ហិកតាបាន២,០០០ដុល្លារ (អាស្រ័យលើពូជ គុណភាព និងទីផ្សារ)។ លោកនាយកក្រុមហ៊ុន ក៏បានជម្រាបលោករដ្ឋមន្រ្តី វេង សាខុន អំពីបញ្ហាប្រឈមមួយចំនួនផងដែរ ដូចជាតម្លៃអគ្គិសនី ការដឹកជញ្ជូន និងបែបបទរដ្ឋបាលមួយចំនួន។ លោករដ្ឋមន្ត្រី វេង សាខុន បានវាយតម្លៃខ្ពស់ និងកោតសរសើរ ចំពោះក្រុមហ៊ុនដែលបានដាក់ទុនវិនិយោគ ធ្វើការអភិវឌ្ឍវិស័យផលិតកម្មស្វាយចន្ទី តាំងពីចំណុចចាប់ផ្តើម រហូតដល់ផលិតផលសម្រេច ដើម្បីនាំចេញស្របតាមគោលនយោបាយរបស់រាជរដ្ឋាភិបាល ក៏ដូចរបស់ក្រសួងក្នុងការ អភិវឌ្ឍបែបខ្សែច្រវាក់ផលិតកម្មពេញលេញ គ្រប់ជ្រុងជ្រោយពី A to Z ក្នុងបំណងប្រើប្រាស់វត្ថុធាតុដើម ក្នុងស្រុកឲ្យអស់លទ្ធភាព សេវាកម្ម បង្កើតការងារ បង្កើនតម្លៃបន្ថែម ជម្រុញការនាំចេញ បង្កើតស្តង់ដារ និងធានាគុណភាព ដើម្បីធ្វើការប្រកួតប្រជែង និងបង្ហាញទីផ្សារអន្តរជាតិថា ជាផលិតផលកម្ពុជា។ ទាំងនេះ គឺជាឆន្ទៈរបស់ក្រសួងដូច្នេះក្រៅពីសមិទ្ធផល ដែលក្រុមហ៊ុនសម្រេចបាន លោករដ្ឋមន្ត្រី វេង សាខុន បានផ្តល់អនុសាសន៍សំខាន់ៗ មួយចំនួនទៀត ដើម្បីពង្រីកសក្តានុពលផលិត កែច្នៃ និងបង្កើនបរិមាណនាំចេញ ដោយត្រូវធ្វើផលិតកម្មកសិកម្ម តាមកិច្ចសន្យាជាមួយសហគមន៍ផលិត ដោយត្រូវសហការ ជាមួយនាយកដ្ឋានកសិ-ឧស្សាហកម្ម និងមន្ទីរកសិកម្ម រុក្ខាប្រមាញ់ និងនេសាទខេត្ត។ ត្រូវខិតខំស្វែងរកប្រភពឥណទាន ពីធនាគារអភិវឌ្ឍអាស៊ី ធនាគារពិភពលោក ធនាគារអភិវឌ្ឍជនបទ និងកសិកម្ម -ល- ដើម្បីពង្រីកសមត្ថភាពផលិតនាពេលអនាគត៕ | 2020-04-25T21:01:00+07:00 | freshnewsasia.com | https://m.freshnewsasia.com/index.php/en/localnews/156969-2020-04-25-07-01-30.html |
74443da5-264c-4920-ae30-0bfdaced7d22 | ប្រធានក្រុមការងារចុះមូលដ្ឋានសង្កាត់បាទី ក្រុងបាវិត អំពាវនាវឲ្យពលរដ្ឋថែរក្សាសុខភាព ធ្វើអនាម័យជាប្រចាំ ដើម្បីប្រយុទ្ធជំងឺ COVID-19 | លោក សោម សុធា ប្រធានការងាររាជរដ្ឋាភិបាល ចុះមូលដ្ឋានសង្កាត់បាទី ក្រុងបាវិត បានអំពាវនាវដល់ប្រជាពលរដ្ឋ ឲ្យរួមគ្នាប្រយុទ្ធប្រឆាំងជំងឺកូវីដ-១៩ ដែលកំពុងរាតត្បាត ពាសពេញពិភពលោក ក៏ដូចជារាលដាលដល់ប្រទេសកម្ពុជា ត្រូវឧស្សហ៍លាងដៃនឹងសាប៊ូ ឲ្យបានញឹកញាប់។ លើសពីនោះទៀត ពេលប្រាស្រ័យទំនាក់ទំនង ត្រូវពាក់ម៉ាស ឬក្រម៉ា បើគ្មានករណីចាំបាច់ គួរកុំជួបជុំប្រមូលផ្តុំគ្នាច្រើន ពេលសង្ស័យមានជំងឺអ្វី គួររួសរាន់ទៅប្រឹក្សា ជាមួយគ្រូពេទ្យដែលនៅជិត ធ្វើអនាម័យភូមិដ្ឋាន បញ្ជៀសទៅកន្លែងចិញ្ចឹមសត្វជាដើម។ ការថ្លែងបែបនេះ ខណៈដែលលោកប្រធានក្រុមការងារ អញ្ជើញចូលរួមចែកអំណោយ ដល់ពលរដ្ឋក្រីក្រចំនួន២១គ្រួសារ ដែលជួបការខ្វះខាត នៅព្រឹកថ្ងៃទី២៥ ខែមេសា ឆ្នាំ២០២០។ ពិធីនេះ មានការចូលរួមពីលោក លឹម សៀងហេង អភិបាលក្រុងបាវិត និងក្រុមប្រឹក្សាសង្កាត់ មេភូមិ យុវជន ស.ស.យ.ក ក្រុងបាវិត ជាច្រើនរូបផងដែរ។ លោក សោម សុធា ក៏បានថ្លែងនូវការផ្តាំផ្ញើសាកសួរសុខទុក្ខ ពីលោកនាយឧត្តមសេនីយ៍ ម៉ឹង សំផន ប្រធានក្រុមការងារ រាជរដ្ឋាភិបាលចុះជួយក្រុងបាវិត និងស្រុកចន្ទ្រា ជូនដល់ប្រជាពលរដ្ឋ នៅមូលដ្ឋានសង្កាត់បាទីផងដែរ។ លោកបានបន្ថែមទៀតថា បងប្អូនប្រជាពលរដ្ឋ ត្រូវពិសារម្ហូបអាហារដែលចំអិនឲ្យឆ្អិន ចៀសវាងហូបបន្លែឆៅ គួរបន្ថយការសេពគ្រឿងស្រវឹង ហើយកុំធ្វើដំណើរ ទៅទីប្រជុំនជន នៅគម្លាតពីគ្នាឲ្យបាន២មែត្រ។ ហើយយកចិត្តទុកដាក់គិតគូរជានិច្ចពីសុខភាព និងសុវត្ថិភាពផ្ទាល់ខ្លួន តាមរយៈការលើកកម្ពស់ចំណេះដឹង និងចូលរួមជាមួយអាជ្ញាធរផ្សព្វផ្សាយ ឲ្យបានទូលំទូលាយ ស្តីពីវិធានការការពារ និងរក្សា អនាម័យប្រចាំ។ លោកក៏បានជំរុញ ឲ្យប្រជាពលរដ្ឋពង្រីកការដាំដុះ បន្លែបង្ការចិញ្ចឹម សត្វ ដើម្បីផ្គត់ផ្គង់ជីវភាពប្រចាំថ្ងៃ និងទីផ្សារក្នុងស្រុក ដែលកំពុងត្រូវការ ខណៈការនាំចូល ត្រូវបានកាត់បន្ថយ ដើម្បីបំពេញតម្រូវការក្នុងស្រុក ដែលជាកាលានុវត្តន៍ភាពសម្រាប់វិស័យ កសិកម្ម និង ត្រូវថែរក្សាអនាម័យគ្រប់ៗក្រុមគ្រួសារ និងគោរពតាម ការណែនាំ របស់ក្រសួងសុខាភិបាល សារាចរណ៍ណែនាំរបស់ក្រសួងមហាផ្ទៃ និងរបស់រាជរដ្ឋាភិបាល និងត្រៀមឧបករណ៍ឲ្យបានគ្រប់គ្រាន់ ក្នុងការបង្កបង្កើនផល ស្រូវរដូវវស្សា ដែលនិងខិតចូលមកដល់ នាពេលខាងមុខនេះផងដែរ។ សូមជម្រាបថា អំណោយដែលនាំ ទៅចែកជូនផ្ទាល់ ដល់គ្រួសារប្រជាពលរដ្ឋក្រីក្រ នៅតាមខ្នងផ្ទះ ចំនួន២១គ្រួសារ ក្នុងមួយគ្រួសារ ទទួលបានអង្ករ៣០គីឡូ, ត្រីខ ១០កំប៉ុង, សាប៊ូលុច៤ដុំ, សាប៊ូម្សៅ៣គីឡូក្រាម , ប៊ីចេង១គីឡូក្រាម, ទឹកត្រី២ដប, ក្រមា១ និងថវិកា៥០,០០០រៀល៕ | 2020-04-25T20:34:00+07:00 | freshnewsasia.com | https://m.freshnewsasia.com/index.php/en/localnews/156965-2020-04-25-06-34-46.html |
3e5aa6c8-8fe7-41ab-9364-02e5d0c85a46 | សម្តេចតេជោ ហ៊ុន សែន៖ អរគុណមិត្តចិនដែលតែងតែយកចិត្តទុកដាក់ជួយកម្ពុជាគ្រប់កាលៈទេសៈ ជាពិសេសក្នុងពេលកម្ពុជា កំពុងប្រយុទ្ធប្រឆាំងនឹងជំងឺឆ្លងកូវីដ-១៩ (Video inside) | សម្តេចតេជោ ហ៊ុន សែន នាយករដ្ឋមន្ត្រីនៃកម្ពុជា នៅព្រឹកថ្ងៃទី២៤ ខែមេសា ឆ្នាំ២០២០នេះ បានបង្ហោះសារអរគុណដល់រដ្ឋាភិបាលចិន (មិត្តចិន) ដែលតែងតែជួយដល់កម្ពុជា គ្រប់កាលៈទេសៈទាំងអស់ ពិសេសនៅពេលកម្ពុជាកំពុងតែប្រយុទ្ធប្រឆាំងនឹងជំងឺកូវីដ-១៩។ សារថ្លែងអំណរគុណតាមរយៈ Facebook ផ្លូវការរបស់សម្តេចតេជោ ហ៊ុន សែន នេះធ្វើឡើងបន្ទាប់ពីនៅព្រឹកនេះ ក្រសួងការពារជាតិកម្ពុជា ទទួលបានសម្ភារពេទ្យសម្រាប់ទប់ស្កាត់វីរុស COVID-19 ដែលជាជំនួយរបស់ក្រសួងការពារជាតិរបស់ប្រទេសចិន ចំនួន១១មុខ ទម្ងន់ប្រមាណ១៦តោន មានតម្លៃប្រមាណ១លានដុល្លារ នៅអាកាសយានដ្ឋានអន្តរជាតិភ្នំពេញ។ សម្តេចតេជោ ហ៊ុន សែន បានសរសេរក្នុង Facebook ផ្លូវការរបស់សម្តេចយ៉ាងដូច្នេះថា ៕ | 2020-04-25T18:57:00+07:00 | freshnewsasia.com | https://m.freshnewsasia.com/index.php/en/localnews/156953-2020-04-25-04-57-42.html |
bdb3a371-b662-40e6-9f0d-f18112661c40 | អ្នកនាំពាក្យសុខាភិបាល៖ ទោះបីពេលនេះមានអ្នកជាសះស្បើយច្រើនក៏ដោយ ជំងឺកូវីដ១៩អាចនឹងវាយលុកសារជាថ្មី បើយើងបន្ធូរដៃក្នុងវិធានការការពារ (Video inside) | ជាការឆ្លើយតបនឹងចម្ងល់របស់ប្រជាពលរដ្ឋ លោកស្រី ឱ វណ្ណឌីន អ្នកនាំពាក្យក្រសួងសុខាភិបាល នៅថ្ងៃទី២៥ ខែមេសា ឆ្នាំ២០២០នេះ បានអះអាងថា ទោះបីជាពេលនេះ មានចំនួនអ្នកជំងឺដែលព្យាបាលជាសះស្បើយមានកាន់តែច្រើន ហើយអ្នកជំងឺដែលកំពុងព្យាបាលមានចំនួនត្រឹម៥នាក់ក៏ដោយ កម្ពុជាមិនទាន់អាចបន្ធូរវិធានការការពារជំងឺកូវីដ១៩ ណាមួយបាននៅឡើយទេ ព្រោះជំងឺកូវីដ១៩ អាចនឹងវាយលុកសារជាថ្មី។ លោកស្រី ឱ វណ្ណឌីន បានបញ្ជាក់យ៉ាងដូច្នេះថា៖ ។ របាយការណ៍បង្ហាញតាមសេចក្តីប្រកាសរបស់ ក្រសួងសុខាភិបាលកម្ពុជា នៅថ្ងៃទី២៥ ខែមេសា ឆ្នាំ២០២០នេះ បានឱ្យដឹងថា នៅថ្ងៃទី២៥ ខេមេសានេះ មានអ្នកជំងឺកូវីដ១៩ បានជាសះស្បើយថ្មីចំនួន៧នាក់ទៀត ធ្វើឲ្យចំនួនអ្នកជាសះស្បើយកើនឡើងរហូតដល់ ១១៧នាក់ ក្នុងចំណោមអ្នកឆ្លងជំងឺកូវីដ១៩ សរុបទាំងអស់ចំនួន១២២ករណី នៅក្នុងប្រទេសកម្ពុជា។ គិតចាប់តាំងពីថ្ងៃទី១៣ ខែមេសា ឆ្នាំ២០២០ មកទល់នឹងពេលនេះ មានរយៈពេលជាង២០ថ្ងៃមកហើយ មិនមានករណីឆ្លងថ្មី នៃជំងឺកូវីដ១៩ នៅក្នុងប្រទេសកម្ពុជាទេ ខណៈដែលអ្នកជំងឺកូវីដ១៩ ដែលបានជាសះស្បើយនៅកម្ពុជា បានកើនឡើងជាបន្តបន្ទាប់។ លោកស្រី ឱ វណ្ណឌីន អ្នកនាំពាក្យក្រសួងសុខាភិបាល បានពន្យល់ទៀតថា ទោះបីជាកម្ពុជាជាសះស្បើយច្រើនក៏ដោយ ប៉ុន្តែបើក្រឡែកមើលឃើញប្រទេសជុំវិញកម្ពុជា គឺស្ថានភាពជំងឺនេះនៅវាយលុកនៅឡើយ ហើយប្រទេសនានានៅលើពិភពលោក នៅមានផ្ទុះខ្លាំងក្លានៅឡើយដែរ។ លោកស្រីបន្តថា ប្រសិនបើយើងមិនបន្តអនុវត្តវិធានការការងារ ដែលយើងធ្លាប់ដាក់ចេញមក ជាពិសេសបទបញ្ជារបស់ សម្តេចតេជោ ហ៊ុន សែន នាយករដ្ឋមន្រ្តីនៃកម្ពុជា ទោះនោះ យើងអាចនឹងគ្រោះថ្នាក់ដោយហេតុថា ។ លោកស្រីបញ្ជាក់ថា ពាក់ព័ន្ធនឹងបញ្ហានេះ ក្រសួងសុខាភិបាល នឹងពិភាក្សាជាមួយអង្គការសុខភាពពិភពលោកជាបន្តបន្ទាប់ទៀត មុននឹងមានវិធានការយ៉ាងណាទៀត។ សូមបញ្ជាក់ថា គិតត្រឹមព្រឹកថ្ងៃទី២៥ ខែមេសា ឆ្នាំ២០២០ នេះ ចំនួនករណីឆ្លងជំងឺ COVID-19 នៅទូទាំងពិភពលោក បានកើនឡើងរហូតដល់ ២,៨២៨,៥៧៥ករណីហើយ ដោយក្នុងនោះមនុស្សស្លាប់សរុបមានចំនួន ១៩៧,០៩០នាក់ និងជាសះស្បើយឡើងវិញ ៧៩៨,៣៧១នាក់៕ | 2020-04-25T18:44:00+07:00 | freshnewsasia.com | https://m.freshnewsasia.com/index.php/en/localnews/156952-2020-04-25-04-44-57.html |
c885ea34-e9a9-4f1a-ad84-4d65b659e138 | លោកស្រី ឱ វណ្ណឌីន៖ «កុំបន្ធូរដៃឲ្យសោះ យើងអាចភ្លេចវីរុស COVID-19 តែវីរុស COVID-19 មិនអាចភ្លេចយើងទេ» | គិតត្រឹមថ្ងៃទី២៥ ខែមេសា ឆ្នាំ២០២០នេះ អ្នកជំងឺ COVID-19 នៅកម្ពុជា សរុបបានជាសះស្បើយចំនួន១១៧នាក់ ហើយនៃចំនួនអ្នកឆ្លងសរុប១២២នាក់ ខណៈអ្នកនៅសម្រាកព្យាបាលនៅមន្ទីរពេទ្យនៅសល់តែ៥នាក់ តែប៉ុណ្ណោះ។ ប៉ុន្តែទោះបីយ៉ាងណាក៏ដោយ អ្នកនាំពាក្យក្រសួងសុខាភិបាល លោកជំទាវ ឱ វណ្ណឌីន បានបញ្ជាក់ជាថ្មីថា យើងមិនត្រូវបន្ធូរដៃ ចំពោះជំងឺឆ្លងដ៏កាចសាហាវនេះនោះទេ។ នោះគឺយើងកុំភ្លេចថា យើងអាចភ្លេចវីរុស COVID-19 តែវីរុស COVID-19មិនអាចភ្លេចយើងទេ។ តាមរយៈការផ្ដល់សម្ភាសមួយនៅក្នុងកញ្ចាក់ទូរទស្សន៌ លោកស្រី ឱ វណ្ណឌីន បានលើកឡើងថា «យើងមិនទាន់អាចបន្ធូរដៃបាននៅឡើយទេ ថ្វីត្បិតតែបងប្អូនប្រជាពលរដ្ឋយើង លោកហាក់ដូចជាបានចេញមកជីវភាពប្រចាំថ្ងៃរបស់ពួកគាត់ក៏ពិតមែន ក៏ប៉ុន្តែវិធានការការពារ និងវិធានការនានា នៅតែមានសុពលភាព នៅតែដាក់ចេញឲ្យអនុវត្តជាធរមាន នៅឡើយទេ ដោយសារស្ថានភាពរបស់យើង ស្ថិតនៅក្នុងស្ថានភាពមួយ ដែលខ្ញុំតែងតែពន្យល់រួចហើយថា នៅផុយស្រួយណាស់ ថ្វីត្បិតតែយើងមិនបានមានការរកឃើញនូវករណីវិជ្ជមានថ្មី ហើយអ្នកព្យាបាលជាសះស្បើយ កាន់តែមានចំនួនកើនច្រើនឡើងក៏ពិតមែន ក៏ប៉ុន្តែនៅបណ្តាប្រទេសជុំវិញយើងនេះ ស្ថានភាពនៃជំងឺនេះ នៅតែបន្តវាយលុកនៅឡើយ ហើយបណ្តាប្រទេសនៅលើសកលលោកយើងនេះ ខ្ញុំប្រើពាក្យសាមញ្ញថា នៅចូកចាក។ អីចឹងស្ថានភាពនេះ ខ្ញុំធ្លាប់ពន្យល់ហើយ គឺបើសិនជាយើង មិនបន្តអនុវត្តនូវវិធានការការពារ ដែលយើងធ្លាប់បានដាក់ចេញទៅហើយ ហើយជាពិសេសបទបញ្ជាដ៏ខ្ពង់ខ្ពស់បំផុតរបស់សម្តេចអគ្គមហាសេនាបតីតេជោ ហ៊ុន សែន នាយករដ្ឋមន្ត្រីទេនោះ ស្ថានភាពរបស់យើង នឹងអាចមានការវ៉ៃលុកពីវីរុស ១៩ ឡើងវិញ»។ លោកជំទាវ ឱ វណ្ណឌីន បានសង្កត់ធ្ងន់ថា «យើងកុំភ្លេចថា យើងអាចភ្លេចវីរុសកូវីដ១៩ តែវីរុសកូវីដ១៩ មិនអាចភ្លេចយើងទេ។ ដូច្នេះកន្លែងនេះ ត្រូវតែចងចាំ។ ស្ថានភាពនេះ យើងនឹងមានការពិភាក្សាគ្នាជាបន្តបន្ទាប់ទៀតជាមួយអង្គការសុខភាពពិភពលោក មុននឹងមានវិធានការយ៉ាងណាៗទៀតនោះ»។ | 2020-04-25T17:18:35+07:00 | kbnnews.com | https://kbn.news/archives/160022 |
2fa041e3-9cab-46b8-aa7a-f797985768fb | ចិនរកឃើញករណីនាំចូលជំងឺ COVID-19 ចំនួន ១១នាក់ កាលពីសុក្រ និងគ្មានអ្នកឆ្លង ឬស្លាប់ក្នុងស្រុកនោះឡើយ (Video inside) | អាជ្ញាធរសុខាភិបាលចិននៅព្រឹកថ្ងៃសៅរ៍ ទី២៥ ខែមេសា ឆ្នាំ២០២០ នេះបានរាយការណ៍ឲ្យដឹងថា ក្នុងរយៈពេលពេញមួយថ្ងៃសុក្រម្សិលមិញនេះ មានករណីឆ្លងថ្មីៗនៃជំងឺ COVID-19 ចំនួន ១១ករណីបន្ថែមទៀតត្រូវបានបញ្ជាក់។ ប៉ុន្តែករណីទាំងនេះ គឺសុទ្ធតែជាករណីនាំចូលពីក្រៅប្រទេសទាំងអស់ ដែលនាំឲ្យចំនួនសរុប នៃករណីនាំចូលពីក្រៅ នៅក្នុងប្រទេសមួយនេះបានកើនដល់ ១,៦២៩ករណី។ នេះបើតាមការចេញផ្សាយដោយ ទីភ្នាក់ងារព័ត៌មានចិនស៊ីនហួរ។ ក្នុងចំណោមករណីនាំចូលពីក្រៅប្រទេសសរុបចំនួន ១,៦២៩ករណីខាងលើ មានអ្នកជំងឺចំនួន ៩០៩នាក់បានជាសះស្បើយឡើងវិញ ខណៈ ៧២០ នាក់ផ្សេងទៀងកំពុងសម្រាកព្យាបាលនៅមន្ទីរពេទ្យនៅឡើយ ដោយក្នុងនោះមានអ្នកជំងឺចំនួន ២៥នាក់ស្ថិតក្នុងស្ថានភាពធ្ងន់ធ្ងរ។ ដោយឡែកសម្រាប់របាយការណ៍ប្រចាំថ្ងៃ ស្តីពីតួលេខអ្នកជាសះស្បើយពីជំងឺ COVID-19 វិញ គណៈកម្មការក៏បានបង្ហាញឲ្យដឹងដែរថា ចំនួនសរុបនៃអ្នកដែលបានជាសះស្បើយ នៅទូទាំងប្រទេសចិនបានកើនដល់ ៧៧,៣៤៦នាក់ហើយ បន្ទាប់ពីអ្នកជំងឺចំនួន ៨៩នាក់បន្ថែមទៀតទើបតែបានជាសះស្បើយ និងបានចាកចេញពីមន្ទីរពេទ្យ កាលពីថ្ងៃសុក្រម្សិលមិញនេះតែម្តង។ បើបូកបញ្ជូលទាំងករណីឆ្លងថ្មីៗ ដែលបានរាយការណ៍នៅថ្ងៃនេះទាំង ១១ករណី ដែលជាករណីនាំចូលពីក្រៅខាងលើ ចំនួនករណីឆ្លងសរុបទាំងអស់ នៅទូទាំងចិនដីគោកបានកើនដល់ ៨២,៨១៦ករណី ខណៈតួលេខ នៃករណីអ្នកស្លាប់នៅតែរក្សានៅត្រឹម ៤,៦៣២នាក់ដដែល ដោយមិនមានករណីស្លាប់ សូម្បីតែម្នាក់នៅទូទាំងប្រទេសចិនតែម្តង ក្នុងរយៈពេលជាងមួយសប្តាហ៍កន្លងមកនេះ៕ | 2020-04-25T15:54:00+07:00 | freshnewsasia.com | https://m.freshnewsasia.com/index.php/en/internationalnews/156937-2020-04-25-01-54-38.html |
dc721f76-ad2f-4543-af9b-12cd43b91fbc | បុរសវ័យ៣០ឆ្នាំ ដេកកំដរកូនឈឺនៅមន្ទីរពេទ្យគន្ធបុប្ផា ជំងឺលើសឈាមធ្វើទុក្ខស្លាប់ក្បែរគ្រែកូន | បុរសម្នាក់ បាននាំកូនឈឺមកសម្រាប់ព្យាបាលនៅមន្ទីរពេទ្យគន្ធបុប្ផាទី២ តែអកុសល ខណៈពេលកំពុងដេកកំដរកូន ស្រាប់តែមានជំងឺលើសឈាមធ្វើទុក្ខខ្លាំង បណ្តាលឲ្យស្លាប់ក្បែរគ្រែកូនយ៉ាងអាណោចអាធ័ម កាលពីវេលាម៉ោង២ និង៣០នាទីរំលងអធ្រាត្រ ឈានចូលថ្ងៃទី២៥ខែមេសា ឆ្នាំ២០២០ ។ ជនរងគ្រោះស្លាប់ពេលមកដេកកំដរកូនឈឺនៅក្នុងមន្ទីរពេទ្យនេះ មានឈ្មោះ សាយ សៅ ភេទប្រុស អាយុ៣០ឆ្នាំ ជនជាតិខ្មែរ មុខរបរធ្វើការរោងចក្រ ស្រុកកំណើតនៅឃុំបឹងត្រាញ់ ខាងជើង ស្រុកសំរោង ខេត្តតាកែវ ។ នារីឈ្មោះ ងួន ស្រីពៅ ជនជាតិខ្មែរ អាយុ៣០ឆ្នាំ ជាប្រពន្ធជនរងគ្រោះ បានរៀបរាប់ថា នៅថ្ងៃទី២២ ខែមេសា ឆ្នាំ២០២០ នាងនិងប្ដី(ជនរងគ្រោះ) បានជិះម៉ូតូកងបីចេញពីផ្ទះ ដើម្បីយកកូនមកមន្ទីរពេទ្យគន្ធបុប្ជាទី១ ពេលមកដល់ ក៏បានចូលពិនិត្យសុខភាពកូនរួច ពេទ្យបញ្ជូនកូនមកមន្ទីរពេទ្យគន្ធបុប្ជាទី២ ។ នៅថ្ងៃទី២៤ ខែមេសា ឆ្នាំ២០២០ វេលាម៉ោង៧ ប្ដីនាងបានទៅ ទិញបាយហូប និងស្រាបៀរចំនួនបួនកំប៉ុង មកជាមួយផងដែរ ដោយទុកបាយឲ្យនាងហូប ហើយគាត់បានប្រាប់នាងថា គាត់យកស្រាបៀទៅផឹកជិតរបងមន្ទីរពេទ្យ ។ លុះដល់ម៉ោងប្រហែល ៨និង៣០នាទី ទើបគាត់ត្រឡប់មកកំដរកូនវិញ។ នារីជាប្រពន្ធបន្តទៀតថា នៅម៉ោង១១និង៣០នាទី នាងបានប្តីងូតទឹកឲ្យកូន ប៉ុន្តែប្តីមិនបានងូតទឹកឲ្យកូនទេ បានត្រឹមតែដាក់ទឹកដោះគោឲ្យកូនបៅប៉ុណ្ណោះ រហូតដល់ម៉ោង២ និង៣០នាទីរំលងអធ្រាត្រ ខណៈដែលនាងកំពុងដេក ស្រាប់តែមានអ្នកនៅគ្រែជិតគ្នាមកដាស់នាងថា ប្ដីនាងមានអាការមិនស្រួលខ្លួន ពេលនោះនាងបានក្រោកឡើងក៏បានហៅប្ដីឲ្យក្រោកឡើង ប៉ុន្តែប្តីនៅតែពុំដឹងខ្លួនដដែល ទើបនាងបានហៅគ្រូពេទ្យឲ្យជួយមើល ពេលគ្រូពេទ្យមកដល់បានជួយធ្វើចលនា ចង្វាក់បេះដូងហើយ នៅតែមិនដឹងខ្លួនដដែល បន្ទាប់គ្រូពេទ្យបានប្រាប់ថា ប្ដីនាងបានស្លាប់បាត់ទៅហើយ។ នារីខាងលើបញ្ជាក់ថា ប្ដីនាងធ្លាប់មានប្រវត្តិជំងឺលើសឈាមពីមុន តែកន្លែងមកមិនដែលមានបញ្ហាគ្រោះថ្នាក់ណាមួយកើតឡើងចំពោះប្តីនាងឡើយ គួរណាមកស្លាប់ពេលដេកកំដរកូននៅក្នុងមន្ទីរពេទ្យបែបនេះទេ ធ្វើឲ្យនាងរន្ធត់ចិត្តអាណិតប្តីជាខ្លាំង។ ក្រោយកើតហេតុ កម្លាំងសមត្ថកិច្ចការិយាល័យបច្ចេកទេសវិទ្យាសាស្រ្ត ការិល័យព្រហ្មទណ្ឌកម្រិតធ្ងន់ និងគ្រូពេទ្យកោសលវិច័យរាជធានី ដើម្បីបង្កើត គណ:កម្មាការធ្វើកោសល្យវិច័យ ពិនិត្យសព។ តាមការពិនិត្យរបស់លោក វេជ្ជបណ្ឌិត នង សុវណ្ណរ័ត្ន គ្រូពេទ្យកោសលវិច័យរាជធានី និងការិយាល័យជំនាញបច្ចេកទេសបានបញ្ជាក់ថា ជនរងគ្រោះស្លាប់ដោយសារជំងឺលើសឈាម។ បន្ទាប់មកបានប្រគល់សពជនរងគ្រោះ ជូនក្រុមគ្រួសារដឹកយកទៅធ្វើបុណ្យនៅស្រុកកំណើតតាមប្រពៃណី ៕ | 2020-04-25T15:17:56+07:00 | kbnnews.com | https://kbn.news/archives/160000 |
24a90f64-6842-40d5-a0fb-7fe9da35de51 | TOP NEWS: ថ្ងៃនេះក្រសួងប្រកាសដំណឹងល្អទៀតហើយ៖ អ្នកជំងឺកូវីដ១៩ ចំនួន៧នាក់ថ្មីទៀតបានជាសះស្បើយ ធ្វើឲ្យអ្នកជាសះស្បើយសរុបកើនដល់១១៧នាក់ ហើយពុំមានករណីអ្នកឆ្លងថ្មីទេ (Video inside) | នៅថ្ងៃទី២៥ ខែមេសា ឆ្នាំ២០២០នេះក្រសួងសុខាភិបាល បានចេញប្រកាសនូវដំណឹងល្អបន្តទៀតថា អ្នកជំងឺកូវីដ១៩ បានជាសះស្បើយថ្មីចំនួន៧នាក់ទៀត ធ្វើឲ្យចំនួនអ្នកជាសះស្បើយកើនឡើងរហូតដល់១១៧នាក់ ហើយពុំមានករណីអ្នកឆ្លងជំងឺកូវីដថ្មីទេ។ ចំណែកអ្នកកំពុងសម្រាកព្យាបាលជំងឺកូវីដធ្លាក់ចុះមកត្រឹមចំនួន៥នាក់ នៃអ្នកឆ្លងសរុប១២២នាក់។ បើគិតត្រឹមព្រឹកថ្ងៃទី២៥ ខែមេសា ឆ្នាំ២០២០នេះ។ នេះបើតាមការប្រកាសរបស់ក្រសួងសុខាភិបាល ដែលបណ្តាញព័ត៌មាន Fresh News ទទួលបានមុននេះបន្តិច។ * បុរសជនជាតិម៉ាឡេស៊ី អាយុ៦៦ឆ្នាំ មកពីប្រទេសម៉ាឡេស៊ី ដើរធ្វើការងារសាសនានៅខេត្តកែប ដែលបាន បញ្ជូនពីមន្ទីរពេទ្យខេត្តកែប មកព្យាបាលបន្តនៅមន្ទីរពេទ្យមិត្តភាពខ្មែរ-សូវៀត ត្រូវបានព្យាបាលជាសះស្បើយ ដោយទទួលបានលទ្ធផលតេស្តអវិជ្ជមានវីរុសកូវីដ-១៩ ចំនួន០២ដង និងត្រូវបានអនុញ្ញាតឱ្យចេញពីមន្ទីរពេទ្យមិត្តភាពខ្មែរ-សូវៀត។ * បុរសជនជាតិខ្មែរ អាយុ៣៧ឆ្នាំ នៅក្រុងសៀមរាប ជាអ្នកបើករថយន្តឱ្យក្រុមអ្នកទេសចរបារាំង បានព្យាបាលជាសះស្បើយ ដោយទទួលបានលទ្ធផលអវិជ្ជមានវីរុសកូវីដ-១៩ ចំនួន០២ដង និងត្រូវបានអនុញ្ញាតឱ្យចេញពីមន្ទីរពេទ្យខេត្តសៀមរាប។ * ស្ត្រីជនជាតិខ្មែរ អាយុ២០ឆ្នាំ នៅរាជធានីភ្នំពេញ ជានិស្សិតខ្មែរដែលបានវិលត្រឡប់ មកពីសិក្សានៅប្រទេសអង់គ្លេស បានព្យាបាលជាសះស្បើយ ដោយទទួលបានលទ្ធផលតេស្តអវិជ្ជមានវីរុសក្ខវីដ-១៩ ចំនួន០២ដងត្រូវបានអនុញ្ញាតឱ្យចេញពីមន្ទីរពេទ្យមិត្តភាពខ្មែរ-សូវៀត។ * ស្ត្រីជនជាតិវៀតណាម អាយុ២៧ឆ្នាំ នៅ Apartment Diamond1 កោះពេជ្រ សង្កាត់ទន្លេបាសាក់ ខណ្ឌចម្ការមន រាជធានីភ្នំពេញ បានព្យាបាលជាសះស្បើយ ដោយទទួលបានលទ្ធផលអវិជ្ជមានវីរុសកូវីដ-១៩ ចំនួន០២ដង និង ត្រូវបានអនុញ្ញាតឱ្យចេញ ពីមណ្ឌលសុខភាពចាក់អង្រែក្រោម។ * ស្ត្រីជនជាតិវៀតណាម អាយុ២៤ឆ្នាំ ជាអ្នកទេសចរស្នាក់នៅបន្ទប់ជួលនៅផ្លូវលេខ៣០២ សង្កាត់បឹងកេងកង១ រាជធានីភ្នំពេញបានព្យាបាលជាសះស្បើយ ដោយទទួលបានលទ្ធផលតេស្តអវិជ្ជមានវីរុសកូដ-១៩ ចំនួន០២ដង ត្រូវបានអនុញ្ញាតឱ្យចេញពីមន្ទីរពេទ្យមិត្តភាពខ្មែរ-សូវៀត។ * ស្ត្រីជនជាតិចិន អាយុ៣០ឆ្នាំ ស្នាក់នៅ Olympia អគារ C1 ជាអ្នកទេសចរ និងចង់បើកហាងនៅកម្ពុជា ជាករណីប៉ះពាល់ផ្ទាល់ជាមួយដៃគូ (បុរសជនជាតិចិនមានវីរុសកូវីដ-១៩ រកឃើញនៅប្រទេសចិន) បានព្យាបាលជាសះស្បើយ ដោយទទួលបានលទ្ធផលតេស្តអវិជ្ជមានវីរុសកូវីដ-១៩ ចំនួន ០២ដង និងត្រូវបានអនុញ្ញាតឱ្យ ចេញពីមន្ទីរពេទ្យមិត្តភាពខ្មែរ-សូវៀត។ * ស្ត្រីជនជាតិចិន អាយុ៣១ឆ្នាំ ស្នាក់នៅផ្លូវ៣៥២ សង្កាត់បឹងកេងកង១ រាជធានីភ្នំពេញ បានព្យាបាលជាសះស្បើយ ដោយទទួលបានលទ្ធផលតេស្តអវិជ្ជមាន វីរុសកូវីដ-១៩ ចំនួន០២ដង និងត្រូវបានអនុញ្ញាតឱ្យចេញពីមន្ទីរ ពេទ្យមិត្តភាពខ្មែរ-សូវៀត៕ | 2020-04-25T14:02:00+07:00 | freshnewsasia.com | https://m.freshnewsasia.com/index.php/en/localnews/156932-2020-04-25-00-02-32.html |
8651ece4-115d-4611-823b-4c2f38430807 | រំភើបណាស់! ក្រសួងការពារជាតិចិន ផ្តល់សម្ភារពេទ្យទប់ស្កាត់វីរុស COVID-19 ចំនួន១៦តោន ដល់ក្រសួងការពារជាតិកម្ពុជា | នៅព្រឹកថ្ងៃទី២៥ ខែមេសា ឆ្នាំ២០២០ នៅអាកាសយានដ្ឋានអន្តរជាតិភ្នំពេញក្រសួងការពារជាតិកម្ពុជា ទទួលបានសម្ភារពេទ្យ សម្រាប់ទប់ស្កាត់វីរុស COVID-19 ដែលជាជំនួយរបស់ក្រសួងការពារជាតិរបស់ប្រទេសចិន ចំនួន១១មុខ ទម្ងន់ប្រមាណ១៦តោន មានតម្លៃប្រមាណ១លានដុល្លារ ។ ពិធីប្រគល់ និងទទួលសម្ភារពេទ្យទប់ស្កាត់វីរុស COVID-19 នេះ បានធ្វើឡើងក្រោមវត្តមាន នាយឧត្តមសេនីយ៍ ណឹម សុវត្ថិ ទីប្រឹក្សាពិសេស សម្តេចពិជ័យសេនា ទៀ បាញ់ និងជាអគ្គនាយក អគ្គនាយកដ្ឋាននយោបាយ និងកិច្ចការបរទេស ចំណែកភាគីចិន តំណាងដោយអនុពន្ធ័យោធាប្រចាំកម្ពុជា នៅព្រលានយន្តហោះអន្តរជាតិភ្នំពេញ ។ សូមបញ្ជាក់ថា នាពេលកន្លងមក រាជរដ្ឋាភិបាល ក្រសួងការពារជាតិកម្ពុជា បានជួយឧបត្ថម្ភបរិក្ខារពេទ្យ និងគាំទ្រយ៉ាងពេញទំហឹងជូនដល់មិត្តចិន ពេលប្រយុទ្ធប្រឆាំងជំងឺកូវីដ១៩ ហើយពេលនេះ ប្រទេសចិននឹងមកជួយដោះស្រាយជាមួយមិត្តកម្ពុជាវិញ តាមរយៈការជួយឧបត្ថម្ភជាសម្ភារប្រយុទ្ធប្រឆាំងជំងឺកូវីដ១៩ ជាហូរហែ និងបញ្ជូនក្រុមគ្រូពេទ្យជំនាញផងដែរ៕ | 2020-04-25T11:42:25+07:00 | kbnnews.com | https://kbn.news/archives/159990 |
66c12e2a-40e7-4b8a-81fd-0b98ad939d98 | ភូមិមួយចំនួនក្នុងខេត្តរតនគិរីបន្តហាមមិនឱ្យអ្នកចំណូលថ្មីចូលភូមិដើម្បីការពារជំងឺកូវីដ១៩ | ការធ្វើដំណើរចេញចូលភូមិមួយចំនួនក្នុងខេត្តរតនគិរីបានបន្តហាមឃាត់សម្រាប់អ្នកចំណូលថ្មីឬជនបរទេសដើម្បីការពារការឆ្លងរីករាលដាលនៃជំងឺកូវីដ១៩។ នេះបើតាមលោក ឆាយ ធី មេឃុំបាតេ ក្នុងស្រុក អូរយ៉ាដាវ ខេត្តរតនគិរី បានថ្លែងKBN ឲ្យដឹងនៅថ្ងៃទី២៤មេសានេះ។ លោកបានឲ្យដឹងទៀតថាភូមិចំនួន៤ ដែលបានបិទកាលពីពេលថ្មីៗនេះក្នុងតំណមជនជាតិដើមភាគតិចបានបើកវិញហើយ ប៉ុន្តែផ្លូវចេញចូលត្រូវបានដាក់សញ្ញាត្រួតពិនិត្យ ខណៈអ្នកចំណូលថ្មីនិងជនបរទេសត្រូវហាមឃាត់មិនឲ្យចូលភូមិនោះទេដើម្បីការពារការឆ្លងជម្ងឺកូវីដ១៩។ ភូមិទាំង៤នោះមានភូមិគងធំ ភូមិគងយុក ភូមិប្លង់ និងភូមិប្អរ។ “ឥឡូវអត់មានបិទភូមិដូចមុនទេប៉ុន្តែគ្រាន់តែអ្នកចំណូលថ្មីយើងហាមឃាត់ចេញចូលភូមិហើយអ្នកសង្ស័យយើងវាស់កម្ដៅព្រោះឥឡូវយើងមានប្រដាប់វាស់កម្ដៅហើយ”។ ដោយឡែកលោក អង ប៊ុនធៀង មេឃុំសេដា ស្រុកលំផាត់បានបញ្ជាក់ដែរថាមាន៣ភូមិកាលពីមុនត្រូវបានបិទដើម្បីការពារជំងឺកូវីដ១៩ ប៉ុន្តែឥឡូវនេះត្រូវបានធ្វើចរាចរណ៍ជាធម្មតាឡើងវិញហើយ ។ កាលពីថ្ងៃទី២៦ ខែមីនា ពេលកន្លងទៅនេះអាជ្ញាធរបានសម្រេចបិទចំនួន៣ភូមិគឺភូមិប៉ម ភូមិថ្មី និង ភូមិឡិក ស្ថិតក្នុងឃុំសេដា ស្រុកលំផាត់ ខេត្តរតនគិរី ហើយការបិទ នេះបានហាមមិនឲ្យភ្ញៀវចេញចូលដើម្បីបង្ការការឆ្លងជំងឺផ្សេងៗ។ចំណែកភូមិធំៗ ដូចជាភូមិប៉ាទាត់ ភូមិសាមុត្រលើ ភូមិសាមុត្រក្រោម ជាប់នៅផ្លូវធំមិនមានការបិទទេមានមានរថយន្តចរាចរចេញចូលជាធម្មតា៕ | 2020-04-25T11:32:11+07:00 | kbnnews.com | https://kbn.news/archives/159971 |
c71d6c7c-d939-4368-aeee-0d0bb2e54d97 | ដំណឹងល្អសម្រាប់ពលរដ្ឋខ្មែរ ! ព្រឹកនេះកម្ពុជា គ្មានករណីឆ្លង Covid-19 ទេថែមទាំងមានអ្នកជាសះស្បើយរហូតដល់ទៅ ៧នាក់ថ្មីទៀត ធ្វើឲ្យអ្នកជាសះស្បើយសរុបកើនដល់១១៧នាក់ | នាព្រឹកថ្ងៃសៅរ៍ ទី២៥ ខែមេសា ក្រសួងសុខាភិបាលកម្ពុជា បានចេញសេចក្ដីប្រកាសនូវករណីជាសះស្បើយថ្មីចំនួន៧នាក់ទៀត ធ្វើឲ្យចំនួនអ្នកជាសះស្បើយកើនឡើងរហូតដល់១១៧នាក់ ហើយជាអ្វីដែលពិសេសេនោះគឺពុំមានករណីអ្នកឆ្លងជំងឺកូវីដថ្មីទេ។ ចំណែកអ្នកកំពុងសម្រាកព្យាបាលជំងឺកូវីដធ្លាក់ចុះមកត្រឹមចំនួន៥នាក់ នៃអ្នកឆ្លងសរុប១២២នាក់ ៕ | 2020-04-25T08:20:55+07:00 | kbnnews.com | https://kbn.news/archives/159939 |
583670e7-c674-409d-9af1-a0e97075df09 | នាយការិយាល័យបង្ការពន្លត់អគ្គិភ័យរាជធានីភ្នំពេញ បរិច្ចាគប្រាក់បៀវត្ស ៣០ម៉ឺនរៀល រយៈពេល៦ខែ ជូនដល់គណៈកម្មការជាតិប្រយុទ្ធប្រឆាំងនឹងជំងឺ កូវីដ១៩ | នាយការិយាល័យបង្ការពន្លត់អគ្គិភ័យ និងសង្គ្រោះចំណុះផែនការងារ គ្រប់គ្រងអាវុធគ្រឿងផ្ទុះ និងអគ្គិភ័យ នៃស្នងការស្នងការដ្ឋាននគរបាល រាជធានីភ្នំពេញ លោកវរសេនីយ៍ឯក ព្រហ្ម យ៉ន បានប្រកាសបរិច្ចាគប្រាក់បៀវត្សរបស់ខ្លួន ចំនួន៣០០,០០០រៀល (សាមសិបម៉ឺនរៀល) រយៈពេល៦ខែ ចាប់ពីខែឧសភា ដល់ខែតុលា ឆ្នាំ២០២០ ជូនដល់គណៈកម្មការជាតិប្រយុទ្ធប្រឆាំងនឹងជំងឺ កូវីដ១៩។ សូមជម្រាបថា សម្តេចតេជោ ហ៊ុន សែន នាយករដ្ឋមន្រ្តី នៃកម្ពុជា បានសម្រេចបរិច្ចាគប្រាក់បៀវត្សរបស់សម្តេចចំនួន៧ខែ ជូនដល់គណៈកម្មការជាតិ ប្រយុទ្ធនឹងជំងឺកូវីដ១៩។ ប្រាក់ខែរបស់ សម្តេចតេជោដែលបរិច្ចាគនេះ គឺរាប់ចាប់ពីខែមីនា រហូតដល់ខែកញ្ញា ឆ្នាំ២០២០៕ | 2020-04-25T04:15:00+07:00 | freshnewsasia.com | https://m.freshnewsasia.com/index.php/en/localnews/156922-2020-04-24-14-15-46.html |
96dc7a1f-a753-42e1-be7d-36b0d705fa0b | ប្រធានក្រុមប្រឹក្សា និងសមាជិកក្រុមប្រឹក្សាខេត្តស្ទឹងត្រែង ១៦រូប ប្រកាសបរិច្ចាគប្រាក់បៀវត្សរ៍របស់ខ្លួន ជូនដល់គណៈកម្មការជាតិប្រយុទ្ធនឹងជំងឺកូវីដ១៩ សរុបថវិកាចំនួន ១៧លានរៀល | លោក ឈាង ឡាក់ ប្រធានក្រុមប្រឹក្សាខេត្ត និងសមាជិកក្រុមប្រឹក្សាខេត្តស្ទឹងត្រែងចំនួន ១៦រូប ប្រកាសបរិច្ចាគប្រាក់បៀវត្សរបស់ខ្លួន ជូនដល់គណៈកម្មការជាតិប្រយុទ្ធប្រឆាំងនឹង ជំងឺកូវីដ១៩ ដែលសរុបជាថវិកាចំនួន ១៧.០០.០០០ រៀល។ សូមជម្រាបថា សម្តេចតេជោ ហ៊ុន សែន នាយករដ្ឋមន្រ្តីនៃកម្ពុជា បានសម្រេចបរិច្ចាគប្រាក់បៀវត្សរបស់សម្តេចចំនួន៧ខែ ជូនដល់គណៈកម្មការជាតិ ប្រយុទ្ធនឹងជំងឺកូវីដ១៩។ ប្រាក់ខែរបស់ សម្តេចតេជោដែលបរិច្ចាគនេះ គឺរាប់ចាប់ពីខែមីនា រហូតដល់ខែកញ្ញា ឆ្នាំ២០២០៕ | 2020-04-25T00:12:00+07:00 | freshnewsasia.com | https://m.freshnewsasia.com/index.php/en/localnews/156897-2020-04-24-10-12-50.html |
de87530b-2f3c-41a3-a11c-26e7a6ba3f7f | កម្មសិក្សាការីវគ្គវិក្រឹត្យការមន្ដ្រីជាន់ខ្ពស់ ចែកទឹកអាល់កុល និងម៉ាស់ជូនអ្នកធាក់ស៉ីក្លូ និងជនពិការ ដើម្បីចូលរួមទប់ស្កាត់ជំងឺ COVID-19 (Video inside) | កម្មសិក្សាការីវគ្គវិក្រឹត្យការមន្ដ្រីជាន់ខ្ពស់ បន្ទប់ភ្នំពេញវេនរសៀល នៃសាលាភូមិន្ទរដ្ឋបាល ដឹកនាំដោយលោក ហៃ ច័ន្ទភារិទ្ធ បានរៀបចំពិធីចែកទឹកអាល់កុល ម៉ាស់ និងគ្រឿងឧបភោគបរិភោគមួយចំនួន ជូនអ្នកធាក់ស៉ីក្លូ និងជនពិការដែលប្រកបមុខរបរចាប់សរសៃ ដើម្បីចូលរួមទប់ស្កាត់ និងការពារជំងឺ COVID-19។ ពិធីនារសៀលថ្ងៃទី២៤ ខែមេសា ឆ្នាំ២០២០នេះ ត្រូវបានធ្វើឡើងនៅមុខសាលាភូមិន្ទរដ្ឋបាល ក្រោមប្រធានបទ «យើងរួមគ្នា ប្រឆាំងមេរោគ COVID-19»។ ក្នុងឱកាសនោះ ក្រុមកម្មសិក្សាការីក៏បានចាក់ផ្សព្វផ្សាយនូវសារប្រឆាំងជំងឺ COVID-19 របស់ក្រសួងសុខាភិបាល និងអប់រំអំពីវិធីធ្វើអនាម័យប្រចាំថ្ងៃ ជូនប្រជាពលរដ្ឋផងដែរ។ ថ្លែងក្នុងឱកាសនោះ លោក ហៃ ច័ន្ទភារិទ្ធ ក្នុងនាមកម្មសិក្សាការីវគ្គវិក្រឹតការមន្ត្រីជាន់ខ្ពស់ បន្ទប់ភ្នំពេញវេនរសៀល បានលើកឡើងថា សកម្មភាពមនុស្សធម៌នៅថ្ងៃនេះ គឺធ្វើឡើងដើម្បីស្របតាមអនុសាសន៍របស់ប្រមុខនៃរាជរដ្ឋាភិបាល និងក្រសួងសុខាភិបាល ដើម្បីធ្វើយ៉ាងណារួមគ្នាចូលរួមទប់ស្កាត់ និងបង្ការជំងឺ COVID-19 ដែលកំពុងរីករាលដាលនៅទូទាំងពិភពលោក។ លោក ហៃ ច័ន្ទភារិទ្ធ បានគូសបញ្ជាក់ថា ក្នុងអំឡុងពេលកម្ពុជាប្រឈមជាមួយជំងឺ COVID-19 នេះ លោកយល់ឃើញថា ជនពិការដែលប្រកបមុខរបរជាអ្នកចាប់សរសៃ ក៏រងនូវផលប៉ះពាល់ផងដែរ ដោយសារតែការផ្អាកអាជីវកម្ម ដូច្នេះហើយសកម្មភាពនៅថ្ងៃនេះ ដើម្បីចូលរួមរំលែកទុក្ខលំបាករបស់ពួកគាត់។ លោកបានថ្លែងយ៉ាងដូច្នេះថា «សកម្មភាពនៃការចែកសម្ភារការពារជំងឺ COVID-19 របស់ក្រុមកម្មសិក្សាការីវគ្គវិក្រឹតការមន្ត្រីជាន់ខ្ពស់ បន្ទប់ភ្នំពេញវេនរសៀល ជូនសមាគមធាក់ស៉ីក្លូ និងជនពិការប្រកបរបរចាប់សរសៃនេះ គឺដើម្បីចូលរួមចំណែកជាមួយរាជរដ្ឋាភិបាលកម្ពុជា និងការផ្សព្វផ្សាយរបស់ក្រសួងសុខាភិបាល ដើម្បីទប់ស្កាត់ និងការពារជំងឺ COVID-19 ដែលកំពុងតែរីករាលដាលនៅទូទាំងពិភពលោក»។ តំណាងកម្មសិក្សាការីរូបនេះ ក៏បានស្នើឲ្យបងប្អូនអ្នករកស៊ីរត់ស៊ីក្លូ បងប្អូនពិការប្រកបរបរចាប់សរសៃ កម្មករសំណង់ ម៉ូតូឌុប ចូលរួមធ្វើអនាម័យឲ្យបានញឹកញាប់ ដោយលាងសម្អាតដៃនឹងសាប៊ូឲ្យបានទៀងទាត់ និងពាក់ម៉ាស់ជាប្រចាំ ដើម្បីថែរក្សានូវសុខភាពឲ្យបានល្អប្រសើរ ពោលគឺការពារប្រសើរ ជាងព្យាបាល គឺត្រូវតែស្អាត មានអនាម័យជានិច្ច និងគោរពអនុវត្តន៍វិធានការបស់រដ្ឋាភិបាលកម្ពុជា «ដើម្បីការពារខ្លួនយើង ក៏ដូចក្រុមគ្រួសារយើង»។ លោក ហៃ ច័ន្ទភារិទ្ធ បានបន្ដទៀតថា អំណោយមនុស្សធម៌ ដែលរួមមាន ទឹកអាល់កុល, ម៉ាស់ និងឃីតជំនួយ (អង្ករ៥គីឡូក្រាម, ក្រមា១, ទឹកត្រី១ដប, ទឹកស៉ីអ៉ីវ១ដប, សាប៊ូ១ដុំ, មីមួយកេស និងថវិកាមួយចំនួន) គឺជាការចូលរួមចំណែកនូវទឹកចិត្ត របស់កម្មសិក្សាការីវគ្គវិក្រឹត្យការ មន្ត្រីជាន់ខ្ពស់ បន្ទប់ភ្នំពេញវេនរសៀល។ បន្ទាប់ពីសកម្មភាអប់រំពីហានិភ័យការឆ្លង ជំងឺកូវីដ១៩ ជាមួយនឹងការជូនឃីតជំនួយ ដល់បងប្អូនខ្វះខាតរួចមក កម្មសិក្សាការីវគ្គវិក្រឹត្យការ មន្ត្រីជាន់ខ្ពស់ បន្ទប់ភ្នំពេញវេនរសៀល បានចុះធ្វើការងារហត្ថកម្មដូចជា ការជំរះខ្មៅ បោសសំអាត ចាំង កាត់ស្មៅសំអាតទីធ្លាសាលាភូមិន្ទរដ្ឋបាល ដើម្បីចូលរួមចលនាទីក្រុងស្អាត សាលារៀនស្អាត អនាម័យឲ្យបានញឹកញាប់ដើម្បីសុខភាពយើង។ សូមជម្រាបថា ក្នុងឱកាសធ្វើសកម្មភាពអប់រំពីវិធីកាត់បន្ថយហានិភ័យការឆ្លងជំងឺ COVID-19 នោះ កម្មសិក្សាការីមន្ត្រីជាន់ខ្ពស់ បានពន្យល់ជម្រាបដល់ប្រជាពលរដ្ឋដែលចូលរួមថា តាមសេចក្ដីណែនាំរបស់ក្រសួងសុខាភិបាល វិធីកាត់បន្ថយហានិភ័យការឆ្លង ជំងឺ COVID-19 ត្រូវអនុវត្តដូចខាងក្រោម៖ *ទី១៖ លាងដៃឲ្យបានញឹកញាប់ជាមួយ សាប៊ូ នឹងទឹកស្អាត ឬទឹកអាល់កុលលាងដៃ ឬអាល់កុលហ្សែល *ទី២៖ ខ្ទប់មាត់ និងច្រមុះនៅពេលក្អក ឬ កណ្តាស់ដោយប្រើកែងដៃ ឬក្រដាសអនាម័យរួចបោះចោល ក្នុងធុងសំរាមឲ្យបានត្រឹមត្រូវ *ទី៣៖ ចៀសវាងប៉ះពាល់ជិតស្និទ្ធជាមួយអ្នកដែលមានគ្រុនក្តៅ ក្អក ឬផ្តាសាយ *ទី៤៖ ជៀសវាងប៉ះពាល់ភ្នែក ច្រមុះ ឬមាត់ *ទី៥៖ បរិភោគអាហារដែលចម្អិនបានឆ្អិនល្អ *ទី៦៖ ស្វាគមន៍ដោយសំពះ ជំនួសការចាប់ដៃ។ យោងតាមសេចក្ដីប្រកាសព័ត៌មានរបស់ក្រសួងសុខាភិបាល នៅថ្ងៃទី២៤ ខែមេសា ឆ្នាំ២០២០នេះ បានបង្ហាញថា នៅថ្ងៃនេះមិនមានករណីឆ្លងជំងឺ COVID-19 ហើយក៏ពុំមានករណីជាសះស្បើយដែរ ខណៈអ្នកជំងឺកូវីដ១៩ បានជាសះស្បើយសរុបចំនួន១១០នាក់។ ចំណែកអ្នកកំពុងសម្រាកព្យាបាលជំងឺ COVID-19 មានសរុបចំនួន១២នាក់ នៃអ្នកឆ្លងសរុប១២២នាក់៕ | 2020-04-24T23:29:00+07:00 | freshnewsasia.com | https://m.freshnewsasia.com/index.php/en/localnews/156883-2020-04-24-09-29-42.html |
c794c666-5cf2-4975-9dc6-270000304983 | រដ្ឋបាលខេត្តស្វាយរៀង ទទួលបានអំណោយពីសមាគមពាណិជ្ជកម្មចិន ឆោសាន ដើម្បីប្រយុទ្ធប្រឆាំងនឹងជំងឺកូវីដ១៩ | លោក ម៉ែន វិបុល អភិបាលខេត្តស្វាយរៀង នៅព្រឹកថ្ងៃទី២៤ ខែមេសា ឆ្នាំ២០២០នេះ បានអញ្ជើញទទួលយកអំណោយនិងថវិកាមួយចំនួន ពីសមាគមពាណិជ្ជកម្មចិន ឆោសាន ដឹកនាំដោយលោក តាំង លាក់ហាវ ប្រធានសមាគម និងជាទីប្រឹក្សានៃសភាពាណិជ្ជកម្មខេត្តស្វាយរៀង ដើម្បីចូលរួមឧបត្ថម្ភដល់ គណៈកម្មការប្រយុទ្ធប្រឆាំងជំងឺកូវីដ១៩ នៅក្នុងខេត្តស្វាយរៀង។ លោក ម៉ែន វិបុល បានអរគុណចំពោះលោក សុក រ៉ាដូ ប្រធានសភាពាណិជ្ជកម្មខេត្ត និងលោក តាំង លាក់ហាវ ដែលបានចូលរួមបរិច្ចាគនូវអំណោយ និងថវិការផ្ទាល់ខ្លួន ផ្តល់ឱ្យរដ្ឋបាលខេត្តសម្រាប់គាំទ្រ ដល់ការងារប្រយុទ្ធប្រឆាំងនឹងជំងឺកូវីដ១៩ ដែលនេះសបញ្ជាក់ឱ្យឃើញនូវកាយវិការប្រកបដោយសប្បុរសធម៌ និងជាវប្បធម៌នៃការចែករំលែក ទៅលើការជួយគ្នាក្នុងគ្រាលំបាក។ អភិបាលខេត្តបានបញ្ជាក់ថា អំណោយដែលបានផ្ដល់ជូនរដ្ឋបាលខេត្តនៅថ្ងៃនេះ និងយកទៅចាត់ចែងប្រើប្រាស់ក្នុងសកម្មភាពនានា រួមមានយុទ្ធនាកាផ្សព្វផ្សាយ អប់រំនូវវិធានការបង្ការ ទប់ស្កាត់ការឆ្លងរាលដាលនៃជំងឺកូវីដ១៩ រួមទាំងការងារមនុស្សធម៌ជួយដល់ប្រជាពលរដ្ឋ ដែលមានជីវភាពខ្វះខាតស្របតាមអនុសាសន៍ ណែនាំដ៏ខ្ពង់ខ្ពស់របស់សម្ដេចតេជោ ហ៊ុន សែន ដែលបានបញ្ជាក់ថា ក្នុងកាលៈទេសៈណាក៏ដោយ មិនត្រូវឲ្យបងប្អូនប្រជាពលរដ្ឋណាម្នាក់រស់នៅដោយអត់ស្បៀង ឬអាហារសម្រាប់បរិភោគនោះឡើយ។ សូមបញ្ជាក់ថា អំណោយដែលរដ្ឋបាលខេត្តស្វាយរៀង ទទួលបានពីសមាគមន៍ពាណិជ្ជកម្មចិន ឆោសាន រួមមាន៖ ទឹកសុទ្ធ១០០កេស, សាប៊ូម្សៅ៣០កេស, ម៉ាស ១០,០០០សន្លឹក, ក្រម៉ា៥០០ និងថវិកាមួយចំនួនទៀតផងដែរ៕ | 2020-04-24T23:10:00+07:00 | freshnewsasia.com | https://m.freshnewsasia.com/index.php/en/localnews/156878-2020-04-24-09-10-35.html |
d023ee35-a29b-4f0c-a172-7750e123cf26 | មន្ទីរពេទ្យរុស្ស៊ី ទទួលអំណោយជាសម្ភារបរិក្ខារ សម្រាប់បម្រើឲ្យការងារឆ្លើយតបនឹងជំងឺកូវីដ១៩ ពី រ៉ូតថារី ក្លឹម ភ្នំពេញ សេនត្រល | មន្ទីរពេទ្យ មិត្តភាព ខ្មែរ-សូវៀត (មន្ទីរពេទ្យរុស្ស៊ី) នៅថ្ងៃទី២៤ ខែមេសា ឆ្នាំ២០២០នេះ ទទួលអំណោយជាសម្ភារបរិក្ខារ គិតជាទឹកប្រាក់ប្រមាណជាង៦ពាន់ដុល្លារ សម្រាប់បម្រើឲ្យការងារឆ្លើយតបនឹងជំងឺកូវីដ១៩ ពី រ៉ូតថារី ក្លឹម ភ្នំពេញ សេនត្រល។ ពិធិប្រគល់-ទទួលនេះ រួមមានសម្ភារបរិក្ខារដូចជា៖ សម្លៀកបំពាក់ការពារសុវត្ថិភាពរបស់មន្ត្រីសុខាភិបាល និងមួក សុរបចំនួន៣០០ឈុត និងម៉ាសមួយចំនួន ។ លោក ជរ វេងងួន ប្រធាន រ៉ូតថារី ក្លឹម ភ្នំពេញ សេនត្រល បានថ្លែងថា ស្របពេលដែលការរីករាលដាលនៃជំងឺកូវីត១៩ ដែលជាការព្រួយបារម្ភជាសកលរបស់មនុស្សជាតិ សូមបរិច្ចាគដោយស្មោះអស់ពីចិត្តនូវសម្ភាសសម្រាប់ប្រើប្រាស់ក្នុងមន្ទីរពេទ្យ ក្នុងការជួយកាត់បន្ថយការរីករាលដាលនៃជំងឺកូវីត១៩នេះ។ លោកបន្ដថា ។ ក្នុងឱកាសនោះ នាយកមន្ទីរពេទ្យមិត្តភាពខ្មែរ-សូវៀត លោកសាស្ដ្រាចារ្យ ងី ម៉េង បានថ្លែងថា សម្ភារនេះបានដើរតួនាទីដ៏សំខាន់សម្រាប់បម្រើឱ្យការទប់ស្កាត់ និងការឆ្លើយតបការរាតត្បាតនៃវីរុសកូរ៉ូណាថ្មី (COVID-19) ឲ្យទទួលបានជោគជ័យកាន់តែឆាប់រហ័ស។ ជំនួយមនុស្សធម៌របស់ក្រុមហ៊ុន គឺសម្រាប់ប្រើប្រាស់ឆ្លើយតបនឹងស្ថានភាពបច្ចុប្បន្ននៃវីរុសកូវីដ១៩នេះ។ ជាពិសេសចូលរួមចំណែកពង្រឹងសមត្ថភាពឆ្លើយតបបន្ទាន់ មិនត្រឹមតែចំពោះបញ្ហា COVID-19 បច្ចុប្បន្ននេះប៉ុណ្ណោះទេ តែវានឹងត្រូវបានប្រើប្រាស់ នៅពេលណាដែលមានការផ្ទុះការរាតត្បាតនៃជំងឺឆ្លងផ្សេងៗនាពេលអនាគត ព្រមទាំងចូលរួមចំណែកលើកកម្ពស់គុណភាពជីវិតរបស់ប្រជាជនកម្ពុជា។ លោក ក៏បានថ្លែងអំណរគុណ និងសង្ឃឹមយ៉ាងមុតមាំថា រ៉ូតថារី ក្លឹម ភ្នំពេញ សេនត្រល នឹងបន្តផ្តល់ជំនួយមនុស្សធម៌ជាបន្តបន្ទាប់ទៀត ក្នុងពេលដ៏ឆាប់ខាងមុខនេះ ដើម្បីកម្ពុជាជំរុញវិធានការការពារ ទប់ស្កាត់ និងឆ្លើយតបការរាតត្បាតនៃជំងឺកូវីដ១៩ ឱ្យទទួលបានជោគជ័យ។ សូមជម្រាបថា គិតត្រឹមថ្ងៃទី២៤ ខែមេសា ឆ្នាំ២០២០នេះ អ្នកជំងឺកូវីដ១៩បានជាសះស្បើយសរុបចំនួន១១០នាក់ ចំណែកអ្នកកំពុងសម្រាកព្យាបាលជំងឺកូវីដ មានសរុបចំនួន១២នាក់ នៃអ្នកឆ្លងសរុប១២២នាក់៕ | 2020-04-24T22:10:00+07:00 | freshnewsasia.com | https://m.freshnewsasia.com/index.php/en/localnews/156865-2020-04-24-08-10-05.html |
b56bddb6-7331-40a4-9cd9-db9f26e9417f | អភិបាលខេត្តបាត់ដំបង៖ ទោះជាអ្នកជំងឺ COVID-19 ក្នុងខេត្តបានជាសះស្បើយអស់ក៏ដោយ តែវិធានកាពារនៅតែមានដដែលមិនឲ្យមានទៀតជាដាច់ខាត | លោក ងួន រតន: អភិបាលខេត្តបាត់ដំបង បានថ្លែងថា ទោះបីជាខេត្តបាត់ដំបងបានព្យាលអ្នកជំងឺកូវីដ១៩ បានជាសះស្បើយទាំងអស់ និងត្រូវបានអនុញ្ញាត ឲ្យត្រឡប់ទៅផ្ទះវិញ អស់ហើយក៏ដោយ តែការកាពារនៅតែបន្តធ្វើនៅតាមគោលដៅដដែល ដើម្បីទប់ស្កាត់ រក្សាការពារ កុំឲ្យមានការឆ្លងរោគនេះបន្តទៀត។ ជាមួយគ្នានោះ មន្រ្តីជំនាញ និងអាជ្ញាធរពាក់ព័ន្ធត្រូវបន្តការងារនៅតាមគោលដៅធ្វើយ៉ាងណាទប់ស្កាត់ការឆ្លងមេរោគ COVID-19 មិនឲ្យមានបន្តទៀតជាដាច់ខាត។ លោក ងួន រតន: បានលើកឡើងយ៉ាងដូចនេះនាថ្ងៃទី២៤ ខែមេសា ឆ្នាំ២០២០នេះ ក្នុងឱកាសដែលលោក និងលោកឱសថបណ្ឌិត វឿង ប៊ុនរ៉េត ប្រធានមន្ទីរសុខាភិបាលខេត្តបាត់ដំបង បានបើកកិច្ចប្រជុំស្តីពីលទ្ធផលបញ្ចប់ការជាសះស្បើយអស់ពីជំងឺ COVID-19 នៅសាលាខេត្តបាត់ដំបង។ ដោយមានការចូលរួមពីលោក អភិបាលក្រុង ស្រុក មន្រ្តីរាជការសុខាភិបាលខេត្ត កងកម្លាំង និងមន្រ្តីពាក់ព័ន្ធមួយចំនួនទៀតផងដែរ។ លោកឱសថបណ្ឌិត វឿង ប៊ុនរ៉េត បានឡើងរាយការណ៍លទ្ធផលការងារជំនាញនៅតាមចត្តាឡីស័ក គ្រប់គោលដៅនានាក្នុងខេត្ត ចាប់តាំងពីផ្ទុះឡើង នៃជំងឺកូវីដ១៩ នៅខេត្តបាត់ដំបងនាថ្ងៃទី១៧ ខែមិនា ឆ្នាំ២០២០ មកទល់ថ្ងៃចុងក្រោយទី២០ ខែមេសា ឆ្នាំ២០២០ ដែលមានអ្នកផ្ទុកជំងឺ COVID 19 ដោយបានចម្លង ពីបរទេស មានចំនួន៨នាក់នោះ ត្រូវបានជាសះស្បើយ ទាំងស្រុងអស់ហើយ។ លោកឱសថបណ្ឌិត វឿង ប៊ុនរ៉េត បានបញ្ជាក់ថា សម្រាប់ខេត្តបាត់ដំបង បានសហការគ្នាល្អតាមបទបញ្ជា និងអនុសាសន៍របស់ប្រមុខរាជរដ្ឋាភិបាល និងក្រសួងសុខាភិបាល ដោយបានកិច្ចសហការ ផ្ទាល់ពីថ្នាក់ដឹកនាំខេត្ត ក្រុង ស្រុក និងកងកម្លាំងគ្រប់ប្រភេទទាំងអស់ធ្វើឲ្យការគ្រប់គ្រង ទប់ស្កាត់ ការពារ ព្យាបាល បានទាន់ពេល វេលាទើបការងារនេះសម្រេចបានជោគជ័យជាស្ថាពរ។ ក្នុងឱកាសនោះដែរគណៈអធិបតី បាននាំយកអំណោយរបស់សម្តេចក្រឡាហោម ស ខេង ជាស័ង្កសីជិត ៣ពាន់សន្លឹក ចែកជូនដល់អភិបាល ក្រុង ស្រុក យកទៅចែកបន្ត ដល់ប្រជាពលរដ្ឋរងគ្រោះ ដោយសារខ្យល់កន្រ្តាក់នៅតាមមូលដ្ឋានរបស់ខ្លួន បន្ថែមពីនេះមានធុងបាញ់ថ្នាំ១ និងទឹកសម្លាប់មេរោគ៣ដប ម៉ាស៊ីនវាស់កម្តៅ១ ម៉ាស់៨ដុំ ជូនដល់មណ្ឌលកុមារកំព្រាចំនួន២កន្លែងផងដែរ៕ | 2020-04-24T20:42:00+07:00 | freshnewsasia.com | https://m.freshnewsasia.com/index.php/en/localnews/156851-2020-04-24-06-42-54.html |
1d57cc74-5671-42e1-bf43-04bbeef88fff | សមាគមលើកកម្ពស់ការវិនិយោគចិនកម្ពុជា ឧបត្ថម្ភគ្រឿងបរិភោគមួយចំនួន ជូនស្នងការដ្ឋាននគរបាលខេត្តព្រះសីហនុ ចូលរួមចំណែកក្នុងការប្រយុទ្ធប្រឆាំងការរីករាលដាលជំងឺឆ្លងកូវីដ១៩ | ស្នងការដ្ឋាននគរបាលខេត្តព្រះសីហនុ បានទទួលគ្រឿងឧបភោគបរិភោគមួយចំនួន ពីសមាគមលើកកម្ពស់ការវិនិយោគចិនកម្ពុជា ដើម្បីចូលរួមចំណែកក្នុងការប្រយុទ្ធប្រឆាំងការរីក រាលដាលជំងឺឆ្លងកូវីដ១៩ (COVID-19)។ ពិធីប្រគល់ និងទទួលនេះ បានធ្វើឡើងក្រោមវត្តមានលោកឧត្តមសេនីយ៍ទោ ជួន ណារិន្ទ ស្នងការដ្ឋាននគរបាលខេត្តព្រះសីហនុ និងលោក អ៊ាង ច័ន្ទលីណា និងលោក អ៊ាង រិទ្ធី តំណាងឱ្យសមាគមលើកកម្ពស់ការវិនិយោគចិនកម្ពុជា នារសៀលថ្ងៃទី២៣ ខែមេសា ឆ្នាំ២០២០។ គ្រឿងឧបភោគបរិភោគដែលទទួលនាឱកាសនោះរួមមាន៖ អង្ករចំនួន ១តោន ទឹកសុទ្ធអង្គរពូរ៉ូចំនួន ៤០កេស និងមីចំនួន ១០កេសធំ ដើម្បីជាលទ្ធភាពក្នុងការប្រើប្រាស់បន្តចែកដល់កម្លាំង និងប្រជាពលរដ្ឋ ដោយទឹកចិត្ត នៃការចេះជួយគ្នាក្នុងគ្រាលំបាក និងស្មារតីរួបរួមទាំងអស់គ្នា។ ជាចុងក្រោយលោកឧត្តមសេនីយ៍ទោ ជួន ណារិន្ទ សូមថ្លែងអំណរអរគុណយ៉ាងជ្រាលជ្រៅ ចំពោះមុខការឧបត្ថម្ភនូវគ្រឿងឧបរិភោគបរិភោគ របស់សមាគមលើកកម្ពស់ការវិនិយោគចិនកម្ពុជា ខាងលើផងដែរ៕ | 2020-04-24T20:15:00+07:00 | freshnewsasia.com | https://m.freshnewsasia.com/index.php/en/localnews/156846-2020-04-24-06-15-19.html |
ab097427-cd94-4bd8-bbe8-4409e09b65b3 | គណៈកម្មាធិការប្រជាជនខេត្តតៃនិញ ផ្តល់អំណោយដល់រដ្ឋបាលខេត្តកំពង់ចាម ដើម្បីចូលរួមប្រយុទ្ធប្រឆាំងនឹងជំងឺកូវីដ១៩ | លោក ហាន កុសល អភិបាលរងខេត្តកំពង់ចាម តំណាងលោក អ៊ុន ចាន់ដា អភិបាលខេត្តកំពង់ចាម នៅព្រឹកថ្ងៃទី២៤ ខែមេសា ឆ្នាំ២០២០នេះ បានអញ្ជើញ ទទួលយក អំណោយជាម៉ាស់ចំនួន ៣០,០០០ម៉ាស់ និងអាល់កុលចំនួន ១២០លីត្រ ស្មើនឹង២៤០ដប ដែលគណៈកម្មាធិការប្រជាជនខេត្តតៃនិញនៃសាធារណរដ្ឋ សង្គមនិយមវៀតណាម បានឧបត្ថម្ភដល់រដ្ឋបាលខេត្តកំពង់ចាម នៅច្រកទ្វារព្រំដែនអន្តរជាតិត្រពាំងផ្លុង-ស្មាច់ ក្នុងខេត្តត្បូងឃ្មុំ ដើម្បីចូលរួមប្រឆាំងជំងឺកូវីដ១៩។ លោក ហាន កុសល បានពាំនាំការផ្តាំផ្ញើ សាកសួរសុខទុក្ខ និងថ្លែងអំណរគុណយ៉ាងជ្រាលជ្រៅបំផុតពីសំណាក់ លោក អ៊ុន ចាន់ដា ប្រធានគណៈកម្មការខេត្ត ប្រយុទ្ធប្រឆាំងនឹងជម្ងឺកូវីដ១៩ ខេត្តកំពង់ចាម ជូនចំពោះថ្នាក់ដឹកនាំ និងប្រជាជនខេត្តតៃនិញ នៃសាធារណរដ្ឋសង្គមនិយមវៀតណាម ដែលបានចូលរួមចែករំលែក និងចូលរួមជាមួយរដ្ឋបាលខេត្តកំពង់ចាម គាំទ្រដល់ការងារប្រយុទ្ធប្រឆាំងនឹងការរីករាលដាលនៃជម្ងឺកូវីដ១៩ នេះជាកាយវិការប្រកបដោយសប្បុរស និងបង្ហាញ ឲ្យឃើញពីសាមគ្គីភាព មិត្តភាព រវាងខេត្តទាំងពីរ (កំពង់ចាម -តៃនិញ) ជួយគ្នាក្នុងគ្រាលំបាក ហើយសម្ភារៈទាំងនេះ ផងដែរ រដ្ឋបាលខេត្តនឹងយកទៅប្រើប្រាស់ បម្រើឲ្យយុទ្ធនាការប្រយុទ្ធប្រឆាំងទប់ស្កាត់ការរាតត្បាតនៃជម្ងឺកូវីដ១៩៕ | 2020-04-24T20:04:00+07:00 | freshnewsasia.com | https://m.freshnewsasia.com/index.php/en/localnews/156843-2020-04-24-06-04-10.html |
ee31596a-755e-4914-a0a4-795b3ab45987 | រដ្ឋមន្ត្រីក្រសួងសុខាភិបាល ទទួលអំណោយជាសម្ភារបរិក្ខារ សម្រាប់បម្រើឲ្យការងារឆ្លើយតបនឹងជំងឺកូវីដ១៩ ពីក្រុមហ៊ុនឌីណាម៉ិចហ្វាម៉ា | រដ្ឋមន្ត្រីក្រសួងសុខាភិបាល លោកសាស្ត្រាចារ្យ ម៉ម ប៊ុនហេង នៅព្រឹកថ្ងៃទី២៤ ខែមេសា ឆ្នាំ២០២០នេះ បានទទួលអំណោយជាសម្ភារបរិក្ខារ សម្រាប់បម្រើឲ្យការងារឆ្លើយតបនឹងជំងឺកូវីដ១៩ ពីក្រុមហ៊ុន ឌីណាម៉ិចហ្វាម៉ា។ ពិធីប្រគល់-ទទួលសម្ភារ និងបរិក្ខារវេជ្ជសាស្រ្តនេះ បានធ្វើឡើងនៅទីស្ដីការក្រសួងសុខាភិបាល។ សម្ភារបរិក្ខាររួមមាន៖ សម្លៀកបំពាក់ការពារសុវត្ថិភាពរបស់មន្ត្រីសុខាភិបាល (PPE ) ចំនួន១៥០០អាវ និងឧបករណ៍វាស់កំរិត អុកស៊ីសែន Pulse Oximter ២០០គ្រឿង។ ក្នុងឱកាសនោះ រដ្ឋមន្ត្រី ម៉ម ប៊ុនហេង បានថ្លែងថា សម្ភារនេះបានដើរតួនាទីដ៏សំខាន់ សម្រាប់បម្រើឱ្យការទប់ស្កាត់ និងការឆ្លើយតបការរាតត្បាត នៃវីរុសកូរ៉ូណាថ្មី (COVID-19) ឲ្យទទួលបានជោគជ័យកាន់តែឆាប់រហ័ស។ ជំនួយមនុស្សធម៌របស់ក្រុមហ៊ុន ឌីណាម៉ិចហ្វាម៉ា សម្រាប់ប្រើប្រាស់ឆ្លើយតបនឹងស្ថានភាពបច្ចុប្បន្ន នៃវីរុសកូវីដ១៩នេះ។ ជាពិសេសចូលរួមចំណែកពង្រឹងសមត្ថភាព ឆ្លើយតបបន្ទាន់ មិនត្រឹមតែចំពោះបញ្ហា COVID-19 បច្ចុប្បន្ននេះប៉ុណ្ណោះទេ តែវានឹងត្រូវបានប្រើប្រាស់ នៅពេលណាដែលមានការផ្ទុះការរាតត្បាតនៃជំងឺឆ្លងផ្សេងៗនាពេលអនាគត ព្រមទាំងចូលរួមចំណែកលើកកម្ពស់ គុណភាពជីវិត របស់ប្រជាជនកម្ពុជា។ ជាមួយគ្នានេះរដ្ឋមន្ត្រី ម៉ម ប៊ុនហេង ក៏បានថ្លែងអំណរគុណ និងសង្ឃឹមយ៉ាងមុតមាំថា ក្រុមហ៊ុន ឌីណាម៉ិចហ្វាម៉ា នឹងបន្តផ្តល់ជំនួយមនុស្សធម៌ ជាបន្តបន្ទាប់ទៀត ក្នុងពេលដ៏ឆាប់ខាងមុខនេះ ដើម្បីកម្ពុជាជំរុញវិធានការការពារ ទប់ស្កាត់ និងឆ្លើយតបការរាតត្បាតនៃជំងឺកូវីដ១៩ ឱ្យទទួលបានជោគជ័យ។ សូមជម្រាបថា គិតត្រឹមថ្ងៃទី២៤ ខែមេសា ឆ្នាំ២០២០នេះ អ្នកជំងឺកូវីដ១៩បានជាសះស្បើយសរុបចំនួន១១០នាក់ ចំណែកអ្នកកំពុងសម្រាកព្យាបាលជំងឺកូវីដ មានសរុបចំនួន១២នាក់ នៃអ្នកឆ្លងសរុប១២២នាក់៕ | 2020-04-24T18:49:00+07:00 | freshnewsasia.com | https://m.freshnewsasia.com/index.php/en/localnews/156828-2020-04-24-04-49-30.html |
c158bfaf-e805-4a4d-b32d-a5b266170901 | សម្ភារបរិក្ខារវេជ្ជសាស្ត្រសម្រាប់ប្រយុទ្ធប្រឆាំងនឹងជំងឺកូវីដ១៩ តម្លៃ៥ម៉ឺនដុល្លារ ត្រូវបានក្រុមហ៊ុនវិនិយោគវិស័យកសិកម្ម ឧបត្ថម្ភដល់ក្រសួងកសិកម្ម | តំណាងសម្ព័ន្ធក្រុមហ៊ុន ហ័ងអាញ យ៉ាឡៃ គ្រុប (HAGL Group) ប្រចាំកម្ពុជា ដែលធ្វើការវិនិយោគលើវិស័យកសិកម្មនៅកម្ពុជា បាននាំយកនូវសម្ភារបរិក្ខារវេជ្ជសាស្ត្ររួមមាន៖ ម៉ាសចំនួន១៥០,០០០ ទឹកលាងដៃកំចាត់មេរោគចំនួន៣,៥០០ដប ស្រោមដៃពេទ្យចំនួន ៣៥,០០០ ឯកសណ្ឋានបំពាក់ការពារជំងឺកូវីដ១៩ ចំនួន២,០០០ឈុត ដែលតម្លៃសរុបស្មើ ៥ម៉ឺនដុល្លារ ជូនដល់ក្រសួងកសិកម្មរុក្ខាប្រមាញ់ និងនេសាទ និង អគ្គនាយកដ្ឋានកសិកម្ម ដើម្បីរួមដៃគ្នាជាមួយរាជរដ្ឋាភិបាលកម្ពុជា ប្រយុទ្ធប្រឆាំងនឹងការឆ្លងមេរោគផ្លូវដង្ហើមធ្ងន់ធ្ងរ Covid-19។ ចាប់ផ្តើមការវិនិយោគចូលមកប្រទេសកម្ពុជា តាំងពីឆ្នាំ២០០៧ ក្រុមហ៊ុន HAGL Group តែងតែទទួលបានការគាំទ្រយ៉ាងខ្លាំង ការលើកទឹកចិត្តនិងបង្កលក្ខណៈងាយស្រួល ពីបណ្ដាស្ថាប័ននានារបស់រាជរដ្ឋាភិបាលកម្ពុជា។ នៅក្នុងស្ថានភាពនៃការរីករាលដាលជំងឺ Covid-19 ដែលបានបណ្តាលឱ្យមានផលប៉ះពាល់យ៉ាងធ្ងន់ធ្ងរ លើគ្រប់ទិដ្ឋភាពសេដ្ឋកិច្ច និងសង្គមរបស់ប្រទេសកម្ពុជា ជាពិសេសទូទាំងពិភពលោកទាំងមូល ក្រុមហ៊ុនយល់ឃើញត្រូវការរួមដៃជួយដល់រាជរដ្ឋាភិបាល និងប្រជាជនកម្ពុជា ចូលរួមចំណែកក្នុងការប្រយុទ្ធប្រឆាំងនឹងវីរុសដ៏គ្រោះថ្នាក់នេះ។ ក្រុមហ៊ុននេះចាត់ទុកថាអំណោយជំនួយទោះបីជាមិនមានតម្លៃធំធេងក៏ដោយ ក៏នេះគឺជាទឹកចិត្ត និងសុឆន្ទៈរបស់ក្រុមហ៊ុន ចំពោះរាជរដ្ឋាភិបាល និងប្រជាជនកម្ពុជា តាមរយៈក្រសួងកសិកម្ម រក្ខាប្រម៉ាញ់ និងនេសាទ និង អគ្គនាយកដ្ឋានកសិកម្ម ដើម្បីផ្គត់ផ្គង់ដល់គ្រឹះស្ថាន ឬស្ថាប័នណាដែលខ្វះខាតឧបករណ៍ និងសម្ភារការពារ ថែរក្សាសុខភាពប្រជាជនកម្ពុជា ក្នុងការប្រយុទ្ធប្រឆាំងនឹងជំងឺបានមួយផ្នែកណា ក្នុងរយៈពេលដ៏លំបាកនេះ។ លើសពីនេះទៀតទឹកប្រាក់ចំនួន ៣០,០០០ដុល្លារបន្ថែមទៀត ត្រូវបានប្រគល់ជូនឱ្យស្ថាប័នផ្សេងទៀត ដើម្បីគាំទ្រដល់រាជរដ្ឋាភិបាលប្រគល់ទៅតំបន់ ដែលមានការខ្វះខាតឧបករណ៍វេជ្ជសាស្ត្រ។ លោក ងិន ឆាយ ប្រតិភូរាជរដ្ឋាភិបាល ទទួលបន្ទុកជាអគ្គនាយក នៃអគ្គនាយកដ្ឋានកសិកម្ម តំណាងរដ្ឋមន្រ្តីក្រសួងកសិកម្ម រុក្ខាប្រមាញ់ និងនេសាទ បានថ្លែងអំណរគុណយ៉ាងជ្រាលជ្រៅ ចំពោះក្រុមហ៊ុន និងបានសន្យាថា នឹងប្រើប្រាស់សម្ភារវេជ្ជសាស្រ្តទាំងនេះ ឲ្យមានប្រសិទ្ធភាពបំផុត។ មួយចំនួននៃឯកសណ្ឋានការពារ ដូចជាសម្លៀកបំពាក់ការពារ និងស្រោមដៃវេជ្ជសាស្ត្រ ម៉ាសវេជ្ជសាស្រ្តនឹងបានបញ្ជូនទៅមន្ទីរពេទ្យ មណ្ឌលសុខភាពតាមបណ្តាខេត្ត ស្រុកនៃកម្ពុជា មួយចំនួនទៀតនឹងបានបែងចែក សម្រាប់តំបន់ដាច់ស្រយាលប្រជាជនក្រីក្រ ខ្វះឧបករណ៍វេជ្ជសាស្រ្ត៕ | 2020-04-24T17:55:00+07:00 | freshnewsasia.com | https://m.freshnewsasia.com/index.php/en/localnews/156817-2020-04-24-03-55-39.html |
b5de54b9-c699-4207-b16f-2aee3eee1671 | កងទ័ពមួកខៀវកម្ពុជា ៣នាក់ ឆ្លងកូវីដ-១៩ នៅប្រទេសម៉ាលី | រាជធានីភ្នំពេញ ៖ បើយោងតាមរបាយការណ៍ របស់មជ្ឈមណ្ឌលជាតិគ្រប់គ្រងកងកម្លាំងរក្សាសន្តិភាព បានអោយដឹងថា មកដល់ថ្ងៃទី២៤ មេសានេះ កងទ័ពមួកខៀវកម្ពុជា ចំនួន៣រូប ដំបូងគេ ដែលបានឆ្លងមេរោគ កូវីដ១៩ នៅក្នុងតំបន់បេសកកម្ម នៃប្រទេសម៉ាលី ។ ឧត្តមសេនីយ៍ឯក ផល សាម៉ន អ្នកនាំពាក្យមជ្ឈមណ្ឌលជាតិគ្រប់គ្រងកងតម្លាំងរក្សាសន្តិភាព បានថ្លែងប្រាប់អ្នកសារព័ត៌មាន នៅព្រឹកថ្ងៃទី២៤ មេសានេះថា ពេលនេះ អង្គការសហប្រជាជាតិ ហៅកាត់ UN និងក្រសួងការពារជាតិកម្ពុជា បាននិងកំពុងតាមដាន និងបញ្ជូនកងទ័ពមួកខៀវកម្ពុជា មកសម្រាកព្យាបាល ដោយយកចិត្តទុកដាក់បំផុត នៅក្នុងមន្ទីរពេទ្យ បាមាកូ ប្រទេសម៉ាលី ។ ក្នុងនោះ មានប្រុស២នាក់ ស្រី១នាក់ គឺពិនិត្យរកឃើញ វិជ្ជមាន កូវីដ១៩ ។ សូមជម្រាបផងដែរថា កាលពីអំឡុងដើមខែមេសា កន្លងទៅនេះ រាជរដ្ឋាភិបាលកម្ពុជា តាមរយៈក្រសួងការពារជាតិកម្ពុជា បានបញ្ជូនសម្ភារការពារមេរោគឆ្លង រួមមាន ម៉ាស់ ទឹកអាកុល ជែលលៀងដៃ ចំណាយអស់ថវិកាសរុបជាង២ម៉ឺនដុល្លារអាមេរិច មានផ្តល់អាវពាក់ការពារមេរោគឆ្លងប្រមាណជិត៨០កំប្លេ ចំណាយថវិកាអស់ប្រមាណអស់ជិត១,៤០០០ដុល្លារអាមេរិច បន្ថែមពីលើជំនួយពីអង្គការសហប្រជាជាតិ ផ្តល់ជូនកងទ័ពមួកខៀវកម្ពុជា កំពុងឈរជើងតាមបណ្តាប្រទេសចំនួន៤នោះ រួមមាន ប្រទេសលីបង់ ស៊ូដង់ខាងត្បូង ម៉ាលី និងសាធារណរដ្ឋអាហ្វ្រឹកកណ្តាល ៕ | 2020-04-24T17:43:31+07:00 | kbnnews.com | https://kbn.news/archives/159838 |
1d023e08-fc57-4caa-a4a8-e767f36ccd5d | សម្តេចតេជោ អំពាវនាវឱ្យពលរដ្ឋប្រុងប្រយ័ត្នខ្ពស់ ចំពោះជំងឺកូវីដ១៩ ទោះបីរកមិនឃើញអ្នកកើតថ្មីក៏ដោយ (Video inside) | សម្តេចតេជោ ហ៊ុន សែន នាយករដ្ឋមន្ត្រីកម្ពុជា បានកត់សម្គាល់ឃើញថា ការចរាចរណ៍របស់ប្រជាពលរដ្ឋហាក់មានកំណើនឡើងវិញហើយនៅតាមដងវិថី បន្ទាប់ពីរយៈពេលប្រមាណ១២ថ្ងៃចុងក្រោយនេះ រកមិនឃើញមានអ្នកកើតជំងឺកូវីដ១៩នោះ។ តាមរយៈទំព័រ Facebook នាព្រឹកថ្ងៃទី២៤ ខែមេសា ឆ្នាំ២០២០នេះ សម្តេចតេជោ ហ៊ុន សែន បានក្រើនរំលឹកដល់ប្រជាពលរដ្ឋ កុំឱ្យមើលស្រាលចំពោះស្ថានភាពរីករាលដាលជំងឺកូវីដ១៩ ហើយត្រូវបន្តប្រកាន់ខ្ជាប់នូវស្មារតីប្រុងប្រយ័ត្ន។ សម្តេចតេជោ បានគូសបញ្ជាក់យ៉ាងដូច្នេះ ។ សម្តេចតេជោនាយករដ្ឋមន្ត្រី ក៏បានក្រើនរំលឹកដល់ប្រជាពលរដ្ឋ ពេលចេញក្រៅផ្ទះ ឬទៅទីប្រជុំជនផ្សេងៗ ត្រូវពាក់ម៉ាសការពារ មានទឹកអាល់កុល និងជែលសម្អាតមេរោគ និងបាក់តេរីផ្សេងៗ ចៀសវាងការចម្លងរោគពីម្នាក់ទៅម្នាក់ដោយសារខ្វះការប្រុងប្រយ័ត្ន ឬគិតស្រាលៗថាកម្ពុជាមិនអីទេនោះ។ សម្តេចតេជោប្រមុខរាជរដ្ឋាភិបាល ក៏បានក្រើនរំលឹកផងដែរថា បើគ្មានការចាំបាច់ទៅខាងក្រៅផ្ទះទេ សូមកុំទៅ ឬទៅកន្លែងមានមនុស្សច្រេីន លើកលែងតែមានករណីចាំបាច់។ សម្តេចតេជោ បានអំពាវនាវដល់ប្រជាពលរដ្ឋត្រូវយកការព្រួយបារម្ភ និងភ័យខ្លាចនេះ ទៅជាការប្រុងប្រយ័ត្នខ្ពស់រាល់ថ្ងៃ ដោយមានអនាម័យរស់នៅល្អ ដើម្បីសុខភាព និងអាយុវជីវិតរស់នៅបានយូរអង្វែង។ សូមបញ្ជាក់ថា គិតត្រឹមថ្ងៃទី២៣ ខែមេសា មានរយៈពេល១២ថ្ងៃហើយ ដែលកម្ពុជារកមិនឃើញមានអ្នកកើតជំងឺកូវីដ១៩ថ្មីនោះឡើយ។ គិតមកដល់ត្រឹមព្រឹកថ្ងៃទី២៤ ខែមេសា ឆ្នាំ២០២០ កម្ពុជា រកឃើញអ្នកកើតជំងឺកូវីដ១៩សរុប ១២២នាក់ ក្នុងនោះព្យាបាលជាសះស្បើយ ១១០នាក់ ហើយនៅសល់តែ ១២នាក់ទៀតប៉ុណ្ណោះ។ បើទោះបីស្ថានភាពនៃការរីករាលដាលជំងឺកូវីដ១៩នៅកម្ពុជា មិនមានសភាពស្រួចស្រាវយ៉ាងណាក្តី តែមន្ត្រីជំនាញក្រសួងសុខាភិបាលកម្ពុជា នៅតែទទូចឱ្យមានការប្រុងប្រយ័ត្ន ដោយមិនអាចមើលស្រាលចំពោះការរីករាលដាលនៃជំងឺនេះឡើយ។ រដ្ឋមន្ត្រីក្រសួងសុខាភិបាល លោក ម៉ម ប៊ុនហេង បានរំលឹកថា ដរាបណាមិនទាន់មានថ្នាំវ៉ាក់សាំងការពារមេរោគទេនោះ គេមិនអាចនិយាយថា ជំងឺកូវីដ១៩រលាយបាត់នោះឡើយ៕ | 2020-04-24T17:06:00+07:00 | freshnewsasia.com | https://m.freshnewsasia.com/index.php/en/localnews/156807-2020-04-24-03-06-46.html |
b7d8f18b-e6ad-4517-9d29-0d02979964bf | លោក ដូណាល់ ត្រាំ ព្រលះសារព័ត៌មាន CNN ដែលចុះផ្សាយថា លោក គីម ជុងអ៊ុន កំពុងមានជំងឺធ្ងន់! (Video inside) | នៅថ្ងៃព្រហស្បតិ៍សប្តាហ៍នេះ (ពេលវេលានៅវ៉ាស៊ីនតោន) ប្រធានាធិបតីអាមេរិកលោក ដូណាល់ ត្រាំ បានទាត់ចោលសេចក្តីរាយការណ៍ ព័ត៌មានមួយចំនួនដែលថា ប្រមុខដឹកនាំកំពូលកូរ៉េខាងជើងលោក គីម ជុងអ៊ុន កំពុងមានជំងឺជាទម្ងន់ ហើយលោកក៏បានធ្វើការរិះគន់ធ្ងន់ៗដល់ សារព័ត៌មានដ៏ល្បីល្បាញរបស់អាមេរិក CNN ផងដែរ។ នេះបើតាមការចេញផ្សាយដោយ CNA នាព្រឹកថ្ងៃសុក្រ ទី២៤ ខែមេសា ឆ្នាំ២០២០។ លោក ដូណាល់ ត្រាំ បានថ្លែងយ៉ាងដូច្នេះថា ។ គួរបញ្ជាក់ថា លោក ដូណាល់ ត្រាំ មិនបានឆ្លើយតបចំពោះសំនួរថា តើលោកបានដឹករឿងរ៉ាវពិតប្រាកដ នៅពីក្រោយសេចក្តីរាយការណ៍ព័ត៌មាន អំពីស្ថានភាពសុខភាពរបស់លោក គីម ជុនអ៊ុន នោះឡើយ ប៉ុន្តែលោកហាក់យកសន្និសីទព័ត៌មានប្រចាំថ្ងៃព្រហស្បតិ៍នោះ ទៅធ្វើការរិះគន់ធ្ងន់ៗទៅលើ CNN ដែលលោកតែងចាត់ទុកកន្លងថា ជាសត្រូវនៃពលរដ្ឋអាមេរិក។ ប្រភពពីមន្រ្តីអាមេរិកម្នាក់បានឲ្យដឹងថា សហរដ្ឋអាមេរិកកំពុងតាមដានលើព័ត៌មានសម្ងាត់ដែលថា ប្រមុខដឹកនាំកំពូលកូរ៉េខាងជើង លោក គីម ជុងអ៊ុន កំពុងប្រឈមមុខគ្រោះថ្នាក់ធ្ងន់ធ្ងរ បន្ទាប់ពីការវះកាត់មួយ។ លោក គីម ជុងអ៊ុន នាពេលថ្មីៗនេះត្រូវគេកត់សម្គាល់ឃើញថា បានខកខានបង្ហាញខ្លួនក្នុងឱកាសអបអរខួបកំណើត នៃបិតាស្ថាបនិកប្រទេសកូរ៉េខាងជើង លោក គីម អ៉ីលស៊ុង ដែលជាជីតារបស់លោក កាលពីថ្ងៃទី១៥ ខែមេសាកន្លងទៅនេះ ដែលជាហេតុបង្កឲ្យមានការដាក់ការសង្ស័យកាន់តែខ្លាំងឡើង ចំពោះសុខភាពរបស់លោក ព្រោះចាប់តាំងពីឡើងកាន់ អំណាចកាលពីចុងឆ្នាំ២០១១ មកគឺលោក គីម មិនដែលអវត្តមានម្តងណាឡើយក្នុងឱកាសដ៏សំខាន់បំផុតនេះ។ កាលពីដើមសប្តាហ៍នេះ យោងតាមសារព័ត៌មាន Daily NK មានមូលដ្ឋាននៅកូរ៉េខាងត្បូងបានចុះផ្សាយអត្ថបទមួយថា មេដឹកនាំកំពូលរបស់កូរ៉េខាងជើង កំពុងមានបញ្ហាសុខភាព ក្រោយពីបានទទួលការវះកាត់ ទាក់ទងនឹងប្រព័ន្ធបេះដូង ក៏ដូចជាសសៃឈាម កាលពីថ្ងៃទី១២ ខែមេសា ដោយសារតែការជក់បារីច្រើនពេក, ការធាត់លើសទម្ងន់ និងការធ្វើការងារហួសកម្លាំង៕ | 2020-04-24T15:51:00+07:00 | freshnewsasia.com | https://m.freshnewsasia.com/index.php/en/internationalnews/156799-2020-04-24-01-51-13.html |
a77b31b6-ca05-4eaa-998e-318fa34b05b2 | TOP NEWS: ថ្ងៃនេះក្រសួងសុខាភិបាលប្រកាសថា មិនមានករណីឆ្លងជំងឺកូវីដ១៩ ហើយក៏ពុំមានករណីជាសះស្បើយដែរ (Video inside) | នៅថ្ងៃទី២៤ ខែមេសា ឆ្នាំ២០២០នេះក្រសួងសុខាភិបាល បានចេញសេចក្តីប្រកាសថា មិនមានករណីឆ្លងជំងឺកូវីដ១៩ ហើយក៏ពុំមានករណីជាសះស្បើយដែរ ខណៈអ្នកជំងឺកូវីដ១៩ បានជាសះស្បើយសរុបចំនួន១១០នាក់។ ចំណែកអ្នកកំពុងសម្រាកព្យាបាលជំងឺកូវីដមានសរុបចំនួន១២នាក់ នៃអ្នកឆ្លងសរុប១២២នាក់។ បើគិតត្រឹមព្រឹកថ្ងៃទី២៤ ខែមេសា ឆ្នាំ២០២០នេះ។ នេះបើតាមការប្រកាសរបស់ក្រសួងសុខាភិបាល ដែលបណ្តាញព័ត៌មាន Fresh News ទទួលបានមុននេះបន្តិច។ | 2020-04-24T15:32:00+07:00 | freshnewsasia.com | https://m.freshnewsasia.com/index.php/en/localnews/156798-2020-04-24-01-32-36.html |
ee920516-5406-43c9-8637-36356c7d3a6b | BREAKING: ចំនួនអ្នកឆ្លងជំងឺ COVID-19 លើលោកកើនដល់ ២.៧លាននាក់ ក្នុងនោះស្លាប់ ១៩ម៉ឺននាក់, តួកគីមានអ្នកឆ្លងលើស១សែននាក់ គិតត្រឹមព្រឹកថ្ងៃសុក្រនេះ! | យោងតាមគេទំព័រអន្តរជាតិ Worldometer គិតត្រឹមម៉ោង ៨៖០០នាទីព្រឹកថ្ងៃសុក្រ ទី២៤ ខែមេសា ឆ្នាំ២០២០ នេះតែម្តង ចំនួនករណីឆ្លងជំងឺ COVID-19 នៅទូទាំងពិភពលោក បានកើនឡើងដល់ ២,៧១៧,៩២១ករណីហើយ ក្នុងនោះមនុស្សសរុប ១៩០,៦៣០នាក់ស្លាប់ និង ៧៤៥,៤៨០នាក់ជាសះស្បើយឡើងវិញ។ ជំងឺរាតត្បាតសកល COVID-19 នៅពេលនេះបានឆ្លងចូលដល់ប្រទេស និងដែនដីសរុបចំនួន ២១០ ហើយក្នុងនោះប្រទេសធំៗដែលមានករណីឆ្លង រហូតដល់រាប់សែនករណីនោះមានដូចជា សហរដ្ឋអាមេរិក, អេស្ប៉ាញ, អ៉ីតាលី, បារាំង, អាល្លឺម៉ង់, ចក្រភពអង់គ្លេស និងប្រទេសតួកគី។ គួរបញ្ជាក់ផងដែរថា អង្គការសុខភាពពិភពលោក (WHO) កាលពីពេលថ្មីៗនេះ ក៏បានធ្វើការព្រមានផងដែរ ចំពោះប្រទេសមួយចំនួនដែលបានសម្រេចចិត្ត ឬមានចេតនាចង់ដកវិធានការរឹតត្បិតជុំវិញបញ្ហា COVID-19 ហើយអង្គការនេះក៏បានអំពាវនាវឲ្យគ្រប់គ្នាបន្តប្រយុទ្ធប្រឆាំងនឹង ជំងឺរាតត្បាតសកលនេះ ដោយកុំបន្ធូរដៃឲ្យសោះ៕ | 2020-04-24T15:20:00+07:00 | freshnewsasia.com | https://m.freshnewsasia.com/index.php/en/internationalnews/156797-2020-04-24-01-20-05.html |
ca4de2ea-93c1-45cd-a35d-78764193dded | ក្រសួងសុខាភិបាល៖ សូមបងប្អូនមេត្តាកុំរើសអើងអ្នកសង្ស័យថាអាចមានជំងឺកូវីដ១៩ ត្រូវចូលរួមទាំងអស់គ្នា ទប់ស្កាត់ ការរីករាលដាលជំងឺនេះ (Video inside) | ក្រសួងសុខាភិបាល បានផលិតនូវវីដេអូអប់រំថ្មីមួយទៀត ដោយអំពាវនាវដល់បងប្អូនប្រជាពលរដ្ឋ ពិសេសអាជីវករលក់ដូរ សូមកុំមានការរើសអើង ចំពោះអ្នកដែលសង្ស័យថា អាចមានជំងឺកូវីដេ១៩ ដោយត្រូវអនុវត្តន៍តាមការណែនាំ របស់ក្រសួងសុខាភិបាល។ ជាមួយគ្នានេះ ក្រសួងក៏នៅតែអំពាវនាវយ៉ាងទទូចដល់បងប្អូន ត្រូវចូលរួមទាំងអស់គ្នា ទប់ស្កាត់ ការរីករាលដាលជំងឺដ៏កាចសាហាវនេះ ហើយមានបញ្ហាសង្ស័យសូមទូរស័ព្ទទៅលេខ ១១៥៕ | 2020-04-24T15:16:00+07:00 | freshnewsasia.com | https://m.freshnewsasia.com/index.php/en/localnews/156796-2020-04-24-01-16-57.html |
a13f6686-c7f1-4317-89f1-4105b6ed071d | សម្ដេច ហ៊ុន សែន៖ ទោះអត្រាឆ្លងរោគកូវីដ-១៩ មិនកើនឡើងខ្លាំងដូចប្រទេសដទៃ ហើយអ្នកជាសះស្បើយមានច្រើនពិតមែន ប៉ុន្តែត្រូវបង្កើនការប្រុងប្រយ័ត្នទេ្វដង | ក្រោយពីមានអ្នកជាសះស្បើយ និងគ្មានអ្នកឆ្លងកូវីដ១៩ថ្មីទៀតនោះ នាយករដ្ឋមន្ត្រីកម្ពុជា សម្ដេចតេជោ ហ៊ុន សែន បានមានប្រសាសន៍ថា ទោះបីអត្រាឆ្លងរោគកូវីដ-១៩ មិនបានកើនឡើងខ្លាំងដូចប្រទេសដទៃ ហើយចំនួនអ្នកព្យាបាលដែលបានជាសះស្បើយក៏កាន់តែមានច្រើនពិតមែន ប៉ុន្តែត្រូវមានការប្រុងប្រយ័ត្នជាប់ខ្លួនជានិច្ច ជាពិសេស ត្រូវបង្កើនការប្រុងប្រយ័ត្នទេ្វដង។ សម្ដេចតេជោ ហ៊ុន សែនបានលើកឡើងតាមរយៈបណ្ដាញសង្គមហ្វេសប៊ុកនាព្រឹកថ្ងៃទី២៤ ខែមេសា ឆ្នាំ២០២០នេះថា ” សុខសប្បាយជាទេបងប្អូនជនរួមជាតិ ក្នុងប៉ុន្មានថ្ងៃកន្លងមកនេះ នៅក្នុងប្រទេសយើង ទោះបីអត្រាឆ្លងរោគកូវីដ-១៩ មិនបានកើនឡើងខ្លាំងដូចប្រទេសដទៃហើយចំនួនអ្នកព្យាបាលដែល បានជាសះស្បើយក៏កាន់តែមានច្រើនពិតមែន ប៉ុន្តែយើងត្រូវមានការប្រុងប្រយ័ត្នជាប់ខ្លួនជានិច្ច ជាពិសេស ត្រូវបង្កើនការប្រុងប្រយ័ត្នទេ្វដង។ ព្រោះមេរោគ កូរ៉ូណា២០១៩ (Coronavirus 2019) ដែលយើងហៅថាកូវីដ-១៩ (covid19)ដែលជាជំងឺឆ្លងដ៏កាចសាហាវនេះគឺពុំទាន់ មានថ្នាំព្យាបាលនៅឡើយទេ”។ សម្ដេចបន្តថា ក្នុងប៉ុន្មានថ្ងៃនេះ នៅតាមដងផ្លូវក៏មានការធ្វើដំណើររណែនរកកល់ស្ទះចរាចរណ៍ទៀតផង។ សូមក្រើនរំឮកដល់បងប្អូនប្រជាពលរដ្ឋត្រូវ ចងចាំនឹងបង្កើនការប្រុងប្រយ័ត្នជាប់ ខ្លូនជានិច្ច គឺត្រូវពាក់ម៉ាសការពារ មានទឹកអាល់កុល និងជឹលសម្អាតមេរោគនិងបាក់តេរីផ្សេងៗចៀសវាងការ ចម្លងរោគពីម្នាក់ទៅម្នាក់ដោយសារខ្វះការប្រុងប្រយ័ត្នឬគិតស្រាលៗថាស្រុកយើងមិនអីទេនោះ។ បើគ្មានការចាំបាច់ទៅខាងក្រៅផ្ទះទេ សូមកុំទៅ ឬទៅក្នុងចំណោមក្រុមមនុស្សច្រើន គឺអោយតែមេគ្រួសារឬអ្នកដែលចាំបាច់ត្រូវទៅបានហើយ។ នាយករដ្ឋមន្ត្រីកម្ពុជាបានបញ្ជាក់ទៀតថា សូមបងប្អូនយកការព្រួយបារម្ភនិងភ័យខ្លាចនេះទៅការការប្រុងប្រយ័ត្នខ្ពស់ជាប្រចាំរាល់ថ្ងៃដោយមានអនាម័យ រស់នៅល្អ ដើម្បីសុខភាពនិងអាយុវជីវិតរស់នៅបានយូរអង្វែង៕ | 2020-04-24T13:10:39+07:00 | kbnnews.com | https://kbn.news/archives/159837 |
e5de34e8-090b-4aa8-a3e8-e34cd9984430 | ក្មេងប្រុសទើបអាយុ១១ឆ្នាំ ឈ្មោះអាក្របី ចាប់រំលោភក្មេងស្រីអាយុ៥ឆ្នាំ ម្ដាយក្មេងស្រីរងគ្រោះប្ដឹងទារជំងឺចិត្ត១០លានរៀល… | ក្មេងប្រុសអាយុ១១ឆ្នាំ មានរហ័សនាមថា អាក្របី បានរំលោភក្មេងស្រីអាយុ៥ឆ្នាំ លុះម្ដាយក្មេងស្រីរងគ្រោះដឹង ក៍ប្ដឹងប៉ូលិសទារសំណង១០លានរៀល ។ ករណីនេះបានកើតឡើងនៅវេលាម៉ោង១០:២០នាទីព្រឹក ថ្ងៃទី២២ ខែមេសា ឆ្នាំ២០២០ នៅភូមិទឹកជា ឃុំពើក ស្រុកអង្គស្នួល ។ ក្មេងស្រីរងគ្រោះ ឈ្មោះ ដ ស ជ អាយុ៥ឆ្នាំ ជនជាតិខ្មែរ នៅក្នុងបន្ទុកឪពុកម្ដាយ នៅភូមិឃុំកើតហេតុ។ ចំណែកជនល្មើសឈ្មោះ អុល រីន ហៅអាក្របី ភេទប្រុស អាយុ១១ឆ្នាំ ជនជាតិខ្មែរ នៅភូមិឃុំជាមួយគ្នា។ ស្រ្តីជាម្ដាយក្មេងស្រីរងគ្រោះ កាលពីថ្ងៃទី២៣ ខែមេសា ថា មុនពេលកើតហេតុ កូនស្រីគាត់បានទៅលេងផ្ទះមីងបង្កើតនៅខាងក្រោយផ្ទះរបស់ខ្លួន ហើយក្រោយមក គាត់ក៏បានហៅកូនមកងូតទឹក ពេលស្រាតខោអាវងូតទឹក ស្រាប់គាត់ឃើញប្រដាប់ភេទកូនក្រហមខ្លាំង ក៏សួរថា កើតអីកូនហ្នឹង? កូនបានប្រាប់គាត់ថាជនសង្ស័យឈ្មោះ អុល រីន ហៅអាក្របី រំលោភ ។ ភ្លាមនោះដែរ គាត់ក៏បានហៅអាក្របីមកសួរនាំ ប៉ុន្ដែអាក្របី បានបដិសេធ គាត់ក៍រកវិធីនិយាយបំភ័យអាក្របី ថា បើហ្អែងមិនប្រាប់ឲ្យត្រង់ទេ អញនឹងឌុបហែងទៅពេទ្យឲ្យពេទ្យពិនិត្យមើល… ទើបអាក្របីព្រមសារភាពថា វាពិតជាបានរំលោភកូនស្រីគាត់ពិតប្រាកដមែន។ បន្ទាប់មក គាត់ក៏បាននាំយកកូនទៅមន្ទីរពេទ្យនៅរាជធានីភ្នំពេញ ដើម្បីធ្វើកោសល្យវិច័យ និងបានមកដាក់ពាក្យបណ្ដឹងនៅប៉ុស្ដិ៍នគរបាលរដ្ឋបាលពើក ទារសំណង១០លានរៀល ។ ជនសង្ស័យដែលទើបមានអាយុ១១ឆ្នាំនេះ ត្រូវកម្លាំងផ្នែកជំនាញអធិការដ្ឋានស្រុក កសាងសំណុំរឿង ដើម្បីបញ្ជូនទៅតុលាការហើយ ៕ | 2020-04-24T09:14:28+07:00 | kbnnews.com | https://kbn.news/archives/159804 |
67bda25c-48c3-48d9-826c-6d8cce4ac3aa | ព្រឹកនេះកម្ពុជា គ្មានករណីឆ្លង ហើយគ្មានករណីជាសះស្បើយដែរ សរុបចំនួនអ្នកជា១១០នាក់ ដដែល | នាថ្ងៃសុក្រ ទី២៤ ខែមេសា ឆ្នាំ២០២០ ក្រសួងសុខាភិបាល បានចេញសេចក្តីប្រកាសថា មិនមានករណីឆ្លងជំងឺកូវីដ១៩ ហើយក៏ពុំមានករណីជាសះស្បើយដែរ ខណៈអ្នកជំងឺកូវីដ១៩ បានជាសះស្បើយសរុបចំនួន១១០នាក់។ ចំណែកអ្នកកំពុងសម្រាកព្យាបាលជំងឺកូវីដមានសរុបចំនួន១២នាក់ នៃអ្នកឆ្លងសរុប១២២នាក់ ៕ | 2020-04-24T08:50:03+07:00 | kbnnews.com | https://kbn.news/archives/159792 |
a4af3e00-43bc-4a87-9bcd-3257bfdfe41b | មន្ដ្រីជាន់ខ្ពស់សុខាភិបាល៖ កម្ពុជាត្រៀមក្រុមមន្ដ្រីឆ្លើយតបរហ័សប្រមាណជិត៥ម៉ឺននាក់ ប្រយុទ្ធនឹងជំងឺកូវីដ១៩ ទោះបច្ចុប្បន្នស្ថានភាពនៅស្រួចស្រាលក៏ដោយ (Video inside) | លោកស្រីវេជ្ជបណ្ឌិត យក់ សម្បត្ដិ រដ្ឋលេខាធិការក្រសួងសុខាភិបាល បានថ្លែងថា ក្រសួងសុខាភិបាល នៅតែបន្ដបណ្ដុះបណ្ដាល និងពង្រឹងក្រុមមន្ដ្រីឆ្លើយតបរហ័សប្រមាណ៤-៥ម៉ឺននាក់ សម្រាប់ត្រៀមឆ្លើយតបទៅនឹងជំងឺកូវីដ១៩ (COVID-19) ទោះបច្ចុប្បន្ន ស្ថានភាពជំងឺនេះនៅស្រួចស្រាលនៅឡើយនៅកម្ពុជា។ លោកស្រីរដ្ឋលេខាធិការ ថ្លែងបន្ដថា ។ ដោយចំនុចផុយស្រួយនៃជំងឺកូវីដ១៩នេះហើយ ទើបក្រសួងសុខាភិបាល ព្រួយបារម្ដខ្ពស់ពីការឆ្លងរាតត្បាតជាលក្ខណៈសហគមន៍ ដែលរដ្ឋមន្ដ្រីក្រសួងសុខាភិបាល លោកសាស្ដ្រាចារ្យ ម៉ម ប៊ុនហេង តែងតែធ្វើការអំពាវនាវដល់ប្រជាពលរដ្ឋ ឱ្យបន្ដអនុវត្ដន៍ឱ្យបានខ្ជាប់ខ្ជួននូវគោលការណ៍ណែនាំរបស់ប្រមុខរាជរដ្ឋាភិបាលកម្ពុជា សម្ដេចតេជោ ហ៊ុន សែន នាយករដ្ឋមន្ដ្រីនៃកម្ពុជា និងវិធានការការពាររបស់ក្រសួងសុខាភិបាល។ ការថ្លែងបែបនេះរបស់លោកស្រីវេជ្ជបណ្ឌិត ក្នុងកិច្ចប្រជុំគណៈកម្មការអន្ដរក្រសួងលើកទី៣ លើការងារឆ្លើយតបការរាតត្បាតនៃជំងឺ COVID-19 នាទីស្ដីការក្រសួង នៅថ្ងៃទី២៣ ខែមេសា ឆ្នាំ២០២០នេះ។ លោកស្រីរដ្ឋលេខាធិការ បានថ្លែងបញ្ជាក់ថា គណៈកម្មការអន្ដរក្រសួង ដើម្បីប្រយុទ្ធនឹងជំងឺកូវីដ១៩ (COVID-19) បានលើកយកនូវផែនការយុទ្ធសាស្រ្ដជាបន្ដបន្ទាប់ និងត្រៀមនូវសម្ភារបរិក្ខារពេទ្យឱ្យគ្រប់គ្រាន់ជានិច្ច ដោយបច្ចុប្បន្ន មានម៉ាសចំនួន១១លានម៉ាស, ម៉ាសN95 ចំនួន៥០ម៉ឺន (បច្ចុប្បន្នមានជាង៣០ម៉ឺនម៉ាសហើយ), សម្លៀកបំពាក់សុវត្ថិភាពររបស់មន្ដ្រីសុខាភិបាល៥ពាន់សម្រាប់ និងមុងភួយកន្ទេលខ្នើយ សម្រាប់ អ្នកជំងឺមកសម្រាកព្យាបាលនៅតាមមន្ទីរពេទ្យ។ លើសពីនោះ ។ លោកស្រីរដ្ឋលេខាធិការក្រសួងសុខាភិបាល យក់ សម្បត្ដិ បានបញ្ជាក់បន្ថែមថា ។ ជាមួយគ្នានោះ លោកស្រីរដ្ឋលេខាធិការ បានទទូចដល់ប្រជាពលរដ្ឋ បន្ដប្រុងប្រយ័ត្នខ្ពស់ កុំទាន់ភ្លេចខ្លួនជាមួយនឹងជំងឺឆ្លងដ៏កាចសាហាវ គ្នាថ្នាំព្យាបាលមួយនេះ គឺត្រូវរក្សាគម្លាតពីគ្នា កុំឱ្យមានការជួបជុំទ្រង់ទ្រាយធំលើសពី១០នាក់ ត្រូវសម្អាតដៃ និងអនាម័យខ្លួនប្រាណ ។បើមានរោគសញ្ញាសង្ស័យ ត្រូវទាក់ទងទៅលេខ ១១៥ ឬទៅកាន់មូលដ្ឋានសុខាភិបាលដែលជិតផ្ទះលោកអ្នក។ សម្រាប់អ្នកមកពីក្រៅប្រទេសប្រឈមនឹងការឆ្លង ត្រូវទៅបង្ហាញខ្លួននៅតាមមន្ទីរពេទ្យ ឬដាក់ខ្លួនឱ្យនៅដាច់ដោយឡែក រយៈ១៤ថ្ងៃសិន បើគ្មានករណីសង្ស័យ ចាំជួបស្និលស្នាលជាមួយក្រុមគ្រួសារ។ សូមជម្រាបថា នៅថ្ងៃទី២៣ ខែមេសា ឆ្នាំ២០២០នេះ ក្រសួងសុខាភិបាល បានចេញសេចក្តីប្រកាសថា មិនមានករណីឆ្លងជំងឺកូវីដ១៩ ហើយក៏ពុំមានករណីជាសះស្បើយដែរ ខណៈអ្នកជំងឺកូវីដ១៩ បានជាសះស្បើយសរុបចំនួន១១០នាក់។ ចំណែកអ្នកកំពុងសម្រាកព្យាបាលជំងឺកូវីដ មានសរុបចំនួន១២នាក់ នៃអ្នកឆ្លងសរុប១២២នាក់៕ | 2020-04-24T06:07:00+07:00 | freshnewsasia.com | https://m.freshnewsasia.com/index.php/en/localnews/156792-2020-04-23-16-07-59.html |
a5d2ee82-988f-4da5-bd18-5e9f6435b50a | ស្នងការរងនគរបាលខេត្តកណ្តាល ឧត្តមសេនីយ៍ត្រី សារ៉ុន សុវណ្ណារ៉ា ប្រកាសបរិច្ចាគប្រាក់បៀរវត្សផ្ទាល់ខ្លួន ចំនួន៤០ម៉ឺនរៀល រយៈ៦ខែ ជូនដល់គណៈកម្មការជាតិប្រយុទ្ធនឹងជំងឺកូវីដ១៩ | លោកឧត្តមសេនីយ៍ត្រី សារ៉ុន សុវណ្ណារ៉ា ស្នងការរង នៃស្នងការដ្ឋាននគបាលខេត្តកណ្តាល បានប្រកាសបរិច្ចាគប្រាក់បៀរវត្សផ្ទាល់ខ្លួនចំនួន ៤០០ ០០០រៀល (បួនរយពាន់រៀល) ក្នុងរយៈពេល៦ខែ ចាប់ពីខែឧសភា ដល់ខែតុលា ឆ្នាំ២០២០ ជូនដល់គណៈកម្មការជាតិប្រយុទ្ធនឹងជំងឺកូវីដ១៩ ដើម្បីជាការរួមចំណែក ជាមួយរាជរដ្ឋាភិបាលកម្ពុជា ក្នុងទំស្កាត់ការរីករាលដាល នៃជំងឺកូវីដ១៩ នៅកម្ពុជា។ សូមជម្រាបថា កាលពីថ្ងៃទី០១ ខែមេសា ឆ្នាំ២០២០ សម្តេចតេជោ ហ៊ុន សែន នាយករដ្ឋមន្រ្តីនៃកម្ពុជា បានសម្រេចបរិច្ចាគប្រាក់បៀវត្ស របស់សម្តេចចំនួន៧ខែ ជូនដល់គណៈកម្មការជាតិប្រយុទ្ធនឹងជំងឺកូវីដ១៩។ ប្រាក់ខែរបស់សម្តេចតេជោដែលបរិច្ចាគនេះ គឺរាប់ចាប់ពីខែមីនា រហូតដល់ខែកញ្ញា ឆ្នាំ២០២០៕ | 2020-04-24T03:52:00+07:00 | freshnewsasia.com | https://m.freshnewsasia.com/index.php/en/localnews/156781-2020-04-23-13-52-00.html |
030dfc97-7b1f-4100-b30b-c07348e625d3 | នាយឧត្តមសេនីយ៍ កែ គឹមយ៉ាន ចុះសួរសុខទុក្ខក្រុមគ្រូពេទ្យថែទាំបងប្អូនប្រជាពលរដ្ឋកំពុងស្នាក់នៅតាមវិធានសុខាភិបាល បង្ការទប់ស្កាត់ជំងឺខូវីដ១៩ | ថ្ងៃទី២៣ ខែមេសា ឆ្នាំ២០២០ ក្នុងដំណេីរចុះបំពេញបេសកកម្មលេីទឹកដីខេត្តបន្ទាយមានជ័យ នាយឧត្តមសេនីយ៍ កែ គឹមយ៉ាន អ្នកតំណាងរាស្រ្ត ឧបនាយករដ្ឋមន្ត្រី ប្រធានអាជ្ញាធរជាតិប្រយុទ្ធប្រឆាំងគ្រឿងញៀន ប្រធានក្រុមការងាររាជរដ្ឋាភិបាលចុះមូលដ្ឋានខេត្តបន្ទាយមានជ័យ អមដំណេីរដោយ លោក លោកស្រី ជាក្រុមការងាររាជរដ្ឋាភិបាលចុះមូលដ្ឋានខេត្ត-ក្រុង ស្រុក, ឃុំ-សង្កាត់ និងអាជ្ញាធរមូលដ្ឋានបានអញ្ជេីញចុះសាកសួរសុខទុក្ខក្រុមគ្រូពេទ្យកំពុងថែទាំ ប្រជាពលរដ្ឋតាមវិធានសុខាភិបាលទប់ស្កាត់ការរីករាលដាលជំងឺខូវីដ១៩។ ក្នុងឱកាសនោះ នាយឧត្តមសេនីយ៍ កែ គឹមយ៉ាន បានសំណេះសំណាលសួរសុខទុក្ខ ផ្តាំផ្ញេី លេីកទឹកចិត្តដល់បងប្អូនក្រុមគ្រូពេទ្យ និងប្រជាពលរដ្ឋទាំងអស់ ដែលកំពុងថែទាំ និងសម្រាកនៅវិទ្យាល័យកូប និងវិទ្យាល័យសិរីសោភ័ណ ឲ្យយកចិត្តទុកដាក់ថែទាំសុខភាពប្រតិបត្តិតាម វិធានការផ្សេងៗ សំដៅសុវត្ថិភាពខ្លួនឯង ក្រុមគ្រួសារ និងសហគមន៍ពីជំងឺខូវីដ១៩ ។ នាថ្ងៃដដែលនោះដែរ នាយឧត្តមសេនីយ៍ កែ គឹមយ៉ាន និងថ្នាក់ដឹកនាំអមដំណេីរ បានអញ្ជេីញចុះសំណេះសំណាលសួរសុខទុក្ខប្រជាពលរដ្ឋ ជាម្ចាស់សហគមន៍ កសិដ្ឋានចិញ្ចឹមទា នៅភូមិស្នាយដង្គត់ សង្កាត់ភ្នៀត ក្រុងសិរីសោភ័ណ និងប្រជាពលរដ្ឋនៃសហគមន៍ កសិកម្មបន្លែបៃតង ពង្រកងវ៉ា ដែលមានទីតាំងស្ថិតនៅក្នុងភូមិពង្រ សង្កាត់កំពង់ស្វាយ ក្រុងសិរីសោភ័ណ ខេត្តបន្ទាយមានជ័យ ។ ក្នុងឱកាសនោះ នាយឧត្តមសេនីយ៍ កែ គឹមយ៉ាន បានមានប្រសាសន៍លេីកទឹកចិត្ត និងផ្តល់ជាគំនិតផ្តួចផ្តេីមដល់អ្នកពាក់ព័ន្ធសម្រាប់ ជួយទ្រទ្រង់ការងារ ទាំងពីរនេះ ឲ្យមានការរីកចម្រេីនលូតលាស់ អាចផ្គត់ផ្គង់ទីផ្សារ បង្កេីនប្រាក់ចំណូលជូនប្រជាពលរដ្ឋរស់នៅបានធូរធារ។ ជាទ្រនាប់ដៃ នាយឧត្តមសេនីយ៍ កែ គឹមយ៉ាន បានផ្តល់ថវិកាជូនកងការពារអាកាស ៥០មុឺនរៀល និងកងរថក្រោះ ៥០មុឺនរៀល និងប្រជាកសិករចូលរួមម្នាក់ៗទទួលបាន សារុង១ ផងដែរ៕ | 2020-04-24T03:41:00+07:00 | freshnewsasia.com | https://m.freshnewsasia.com/index.php/en/localnews/156779-2020-04-23-13-41-49.html |
fe0ad76f-ca83-44a8-8797-5d3cc7afabda | ប្រមុខការទូតកម្ពុជា ជំរុញឱ្យអាស៊ាន-អាមេរិក រួមគ្នាបញ្ឈប់ការរាលដាលនូវព័ត៌មានមិនពិត ពាក់ព័ន្ធនឹងជំងឺកូវីដ១៩ (Video inside) | នៅក្នុងកិច្ចប្រជុំពិសេសរដ្ឋមន្ត្រីការបរទេសអាស៊ាន-អាមេរិក តាមប្រព័ន្ធវីដេអូអនឡាញ ស្តីពីកិច្ចសហប្រតិបត្តិការប្រយុទ្ធប្រឆាំងនឹងជំងឺឆ្លងកូវីដ-១៩ នាថ្ងៃទី២៣ ខែមេសា ឆ្នាំ២០២០នេះ លោកឧបនាយករដ្ឋមន្រ្តី ប្រាក់ សុខុន រដ្ឋមន្រ្តីក្រសួងការបរទេសកម្ពុជា បានជំរុញឱ្យអាស៊ាន-អាមេរិក រួមគ្នាបញ្ឈប់ការរាលដាលនូវព័ត៌មានមិនពិត ពាក់ព័ន្ធនឹងជំងឺកូវីដ១៩។ កិច្ចប្រជុំពិសេសរដ្ឋមន្ត្រីការបរទេសអាស៊ាន-សហរដ្ឋអាមេរិក តាមរយៈប្រព័ន្ធវីដេអូ(Video Conference) ស្តីពីជំងឺឆ្លងកូវីដ-១៩ ត្រូវបានធ្វើឡើងនៅថ្ងៃទី២៣ ខែមេសានេះ សម្របសម្រួលដោយ សាធារណរដ្ឋប្រជាធិបតេយ្យប្រជាមានិតឡាវ ដែលជាប្រទេសសម្របសម្រួលទំនាក់ទំនងដៃគូសន្ទនាអាស៊ាន-សហរដ្ឋ ហើយឡាវបានធ្វើជាសហប្រធាន ជាមួយសហរដ្ឋអាមេរិក ដឹកនាំកិច្ចប្រជុំពិសេសនេះ។ * នៅខណៈពេលដែលយើងទទួលស្គាល់អំពីសារៈសំខាន់នៃការចែករំលែកព័ត៌មាន បទពិសោធន៍ និងឧត្តម្មានុវត្តន៍នានា ក្នុងការព្យាបាលតាមគ្លីនិក ដើម្បីប្រយុទ្ឋប្រឆាំងនឹងជំងឺឆ្លងកូវីដ-១៩ យើងត្រូវធ្វើឱ្យកាន់តែសកម្មឡើងទៀតនូវការផ្លាស់ប្តូរជំនាញបច្ចេកទេស និងចំណេះដឹង ដែលជាវិធានការបន្ថែមទៀត និងរិះរកការស្រាវស្រាវរួម និងអភិវឌ្ឍន៍ខាងថ្នាំពេទ្យ។ * យើងត្រូវការបង្កើនកិច្ចសហប្រតិបត្តិការចេញពីបណ្តាញផ្សព្វផ្សាយព័ត៌មាន ដើម្បីបញ្ឈប់ការរាលដាលព័ត៌មានមិនពិត ដែលអាចបណ្តាលឱ្យមានការភ័យតក់ស្លុតជាសាធារណៈ ការរើសអើងគ្នា និងការចោទប្រកាន់គ្នាទៅវិញទៅមក។ យើងគួរកោតសរសើរចំពោះកិច្ចខិតខំប្រឹងប្រែងទាំងឡាយ ក៏ដូចជាតួនាទីនាំមុខរបស់អង្គការសុខភាពពិភពលោក ជាស្ថាប័នសុខភាពពិភពលោកមួយដែលគួរឱ្យគោរពក្នុងការផ្តល់ជូននូវព័ត៌មាន ការបណ្តុះបណ្តាល និងអនុសាសន៍នានា និងការត្រួសត្រាយផ្លូវសម្រាប់បុព្វហេតុដ៏ធំ របស់មនុស្សជាតិ។ * អាស៊ាន និងសហរដ្ឋអាមេរិក គួរតែរិះរកនូវមធ្យោបាយទំាងឡាយណា ដើម្បីធ្វើយ៉ាងណាធានាឱ្យ មានលក្ខណៈជាយុទ្ធសាស្រ្តនូវការបើកចំហសង្វាក់ផ្គត់ផ្គង់តំបន់ និងសកលោក ព្រមទាំងលំហូរទំនិញ សំខាន់ៗនានា ជាពិសេសការផ្គត់ផ្គង់ថ្នាំពេទ្យ និងស្បៀងអាហារ។ កម្ពុជាបានព្យាយាមកាត់បន្ថយនូវ ផលប៉ះពាល់ជាអវិជ្ជមាននៃជំងឺឆ្លងនេះ លើសេដ្ឋកិច្ចជាតិ ព្រមទាំងត្រៀមខ្លួនសម្រាប់ដំណាក់កាល ជាសះស្បើយឡើងវិញ ដោយរក្សាឱ្យរោងចក្រនៅបន្តដំណើរការ ដែលនេះបានការពារកម្មករ មិនឱ្យបាត់បង់ ការងារ។ ដើម្បីទ្រទ្រង់ដំណើរនេះបានក្នុងរយៈពេលវែង ការគាំទ្រពីសហរដ្ឋអាមេរិកដែលជាដៃគូ ពាណិជ្ជកម្មដ៏ធំមួយរបស់កម្ពុជា គឺមានសារៈសំខាន់បំផុត។ កន្លងទៅ បន្ទាប់ពីមានការរីករាលដាលជំងឺកូវីដ១៩ ប្រទេសមហាអំណាច បានប្រើវោហាសាស្រ្តតាមរយៈវិស័យព័ត៌មាន ដោយបានចោទប្រកាន់គ្នាទៅវិញទៅមក។ ទន្ទឹមនឹងការចោទប្រកាន់គ្នាទៅវិញទៅមកនេះ ព័ត៌មានក្លែងក្លាយជាច្រើន ក៏ត្រូវបានគេប្រឌិតឡើងពាក់ព័ន្ធនឹងជំងឺកូវីដ១៩ ដែលបណ្តាលឱ្យមានការភ័យខ្លាចជាខ្លាំងដល់ប្រជាពលរដ្ឋ៕ | 2020-04-24T02:57:00+07:00 | freshnewsasia.com | https://m.freshnewsasia.com/index.php/en/localnews/156774-2020-04-23-12-57-02.html |
3ecf9173-e8ef-48be-ad81-1a643c1db9f9 | អាស៊ាន-អាមេរិក ជំរុញការពង្រឹងកិច្ចសហប្រតិបត្តិការលើវិស័យសុខាភិបាលសាធារណៈ ឆ្លើយតបនឹងជំងឺកូវីដ-១៩ (Video inside) | រដ្ឋមន្ត្រីការបរទេសអាស៊ាន-អាមេរិក នៅថ្ងៃទី២៣ ខែមេសា ឆ្នាំ២០២០នេះ បានពិភាក្សាអំពីការពង្រឹងកិច្ចសហប្រតិបត្តិការខាងវិស័យ សុខាភិបាលសាធារណៈ រវាងអាស៊ាន និងសហរដ្ឋអាមេរិក ជាពិសេសក្នុងការឆ្លើយតបនឹងជំងឺកូវីដ-១៩ តាមរយៈការគាំទ្រគ្នាទៅវិញទៅមក និងការចូលរួមថ្នាក់ខ្ពស់។ នេះបើតាមសេចក្តីប្រកាសលទ្ធផល កិច្ចប្រជុំពិសេសរដ្ឋមន្ត្រីការបរទេសអាស៊ាន-អាមេរិក ដែលបណ្តាញព័ត៌មាន Fresh News ទទួលបាន។ កិច្ចប្រជុំពិសេសរដ្ឋមន្ត្រីការបរទេសអាស៊ាន-សហរដ្ឋអាមេរិក តាមរយៈប្រព័ន្ធវីដេអូ(Video Conference) ស្តីពីជំងឺឆ្លងកូវីដ-១៩ ត្រូវបានធ្វើឡើងនៅថ្ងៃទី២៣ ខែមេសានេះ ដោយមានការចូលរួមដោយ លោកឧបនាយករដ្ឋមន្រ្តី ប្រាក់ សុខុន រដ្ឋមន្រ្តីក្រសួងការបរទេស និងសហប្រតិបត្តិការអន្តរជាតិកម្ពុជា និងរដ្ឋមន្រ្តីការបរទេសអាស៊ាន-អាមេរិកផ្សេងទៀត។សាធារណរដ្ឋ ប្រជាធិបតេយ្យប្រជាមានិតឡាវ ដែលជាប្រទេសសម្របសម្រួលទំនាក់ទំនងដៃគូសន្ទនាអាស៊ាន-សហរដ្ឋ អាមេរិក បានធ្វើជាសហប្រធាន ជាមួយសហរដ្ឋអាមេរិក ដឹកនាំកិច្ចប្រជុំពិសេសនេះ។ ដើម្បីសម្រេចគោលដៅនេះ អង្គប្រជុំបានទទួលស្គាល់នូវ តួនាទី ដែលមិនអាចខ្វះ បានរបស់វិស័យឯកជន អង្គការក្នុងតំបន់ និងអន្តរជាតិទាំងឡាយ ក្នុងការថែរក្សាខ្សែសង្វាក់ផ្គត់ផ្គង់ និងការធានាការដឹកជញ្ជូនទំនិញសំខាន់ៗ ជាអាទិ៍មាន៖ ការផ្គត់ផ្គង់ថ្នាំព្យាបាល និងស្បៀងអាហារ។ អង្គប្រជុំក៏បានសង្កត់ធ្ងន់ផងដែរលើភាពចាំបាច់ក្នុងការលើកកម្ពស់ការយល់ដឹងអំពីសុខភាពសាធារណៈ ស្តីពី អនាម័យសមរម្យ និងការរក្សាចម្ងាយពីគ្នា ដើម្បីកាត់បន្ថយការរីករាលដាលនៃវីរុស ហើយដូច្នេះ បន្ធូរបន្ថយ សម្ពាធលើប្រព័ន្ធថែទាំសុខភាព។ នៅក្នុងកិច្ចប្រជុំនោះ បណ្តាប្រទេសជាសមាជិកអាស៊ាន បានសម្តែងនូវការកោតសរសើរយ៉ាងខ្លាំងចំពោះសហរដ្ឋអាមេរិក ក្នុងការគាំទ្រចំពោះវិស័យសុខាភិបាលសាធារណៈរបស់អាស៊ាន ជាអាទិ៍មានទាំងការផ្តល់ជំនួយចំនួនជាង ៣៥លានដុល្លារអាមេរិក។ រដ្ឋមន្រ្តីការបរទេសអាស៊ានក៏បានគូសបញ្ជាក់ផងដែរ អំពីកិច្ចខិតខំប្រឹងប្រែងទាំងឡាយ ដែលបានដាក់ចេញដោយបណ្តាប្រទេសសមាជិកអាស៊ាន ដើម្បីបង្កើតឡើងនូវមូលនិធិអាស៊ាន សម្រាប់ឆ្លើយតបនឹងជំងឺឆ្លងកូវីដ-១៩ ក្នុងគ្រោះអាសន្នផ្នែកសុខាភិបាលសាធារណៈ ដើម្បីដោះស្រាយបញ្ហាជំងឺឆ្លងកូវីដ-១៩ និងការផ្ទុះឡើង នូវជំងឺនេះជាថ្មីម្តងទៀត នាពេលអនាគត។ រដ្ឋមន្រ្តីការបរទេសអាស៊ាន ក៏បានស្វាគមន៍ផងដែរនូវគំនិតផ្តួចផ្តើមថ្មីៗរបស់សហរដ្ឋអាមេរិក ដើម្បីលើកកម្ពស់ភាពជាដៃគូជាមួយអាស៊ាន ដោយផ្តោតជាសំខាន់លើការស្រាវជ្រាវ ការកសាងសមត្ថភាពប្រព័ន្ធ សុខាភិបាល និងការអភិវឌ្ឍធនធានមនុស្ស ក្នុងវិស័យនេះ។ សហរដ្ឋអាមេរិក បានសន្យាបន្តគាំទ្រការរឹតចំណងការតភ្ជាប់រវាងប្រជាជន និងប្រជាជន ក្នុងផ្នែកថែទាំសុខភាពសាធារណៈ តាមរយៈកម្មវិធីផ្លាស់ប្តូរនានា មានដូចជាការបណ្តុះបណ្តាលអ្នកជំនាញខាងវេជ្ជសាស្រ្ត និងសុខាភិបាលអាស៊ានចំនួន២៤០០នាក់ រហូតមកដល់បច្ចុប្បន្ននេះផងដែរ។ នៅខណៈពេលដែលយើងទទួលស្គាល់អំពីសារៈសំខាន់នៃការចែករំលែកព័ត៌មាន បទពិសោធន៍ និងឧត្តម្មានុវត្តន៍នានា ក្នុងការព្យាបាលតាមគ្លីនិក ដើម្បីប្រយុទ្ឋប្រឆាំងនឹងជំងឺឆ្លងកូវីដ-១៩ យើងត្រូវ ធ្វើឱ្យកាន់តែសកម្មឡើងទៀតនូវការផ្លាស់ប្តូរជំនាញបច្ចេកទេស និងចំណេះដឹង ដែលជាវិធានការបន្ថែមទៀត និងរិះរកការស្រាវស្រាវរួម និងអភិវឌ្ឍន៍ខាងថ្នាំពេទ្យ។ យើងត្រូវការបង្កើនកិច្ចសហប្រតិបត្តិការចេញពីបណ្តាញផ្សព្វផ្សាយព័ត៌មាន ដើម្បីបញ្ឈប់ការរាលដាលព័ត៌មានមិនពិត ដែលអាចបណ្តាលឱ្យមានការភ័យតក់ស្លុតជាសាធារណៈ ការរើសអើងគ្នា និងការចោទប្រកាន់គ្នាទៅវិញទៅមក។ យើងគួរកោតសរសើរចំពោះកិច្ចខិតខំប្រឹងប្រែងទាំងឡាយ ក៏ដូចជាតួនាទីនាំមុខរបស់អង្គការសុខភាពពិភពលោក ជាស្ថាប័នសុខភាពពិភពលោកមួយដែលគួរឱ្យគោរពក្នុងការផ្តល់ជូននូវព័ត៌មាន ការបណ្តុះបណ្តាល និងអនុសាសន៍នានា និងការត្រួសត្រាយផ្លូវសម្រាប់បុព្វហេតុដ៏ធំ របស់មនុស្សជាតិ។ អាស៊ាន និងសហរដ្ឋអាមេរិក គួរតែរិះរកនូវមធ្យោបាយទំាងឡាយណា ដើម្បីធ្វើយ៉ាងណាធានាឱ្យ មានលក្ខណៈជាយុទ្ធសាស្រ្តនូវការបើកចំហសង្វាក់ផ្គត់ផ្គង់តំបន់ និងសកលោក ព្រមទាំងលំហូរទំនិញ សំខាន់ៗនានា ជាពិសេសការផ្គត់ផ្គង់ថ្នាំពេទ្យ និងស្បៀងអាហារ។ កម្ពុជាបានព្យាយាមកាត់បន្ថយនូវ ផលប៉ះពាល់ជាអវិជ្ជមាននៃជំងឺឆ្លងនេះ លើសេដ្ឋកិច្ចជាតិ ព្រមទាំងត្រៀមខ្លួនសម្រាប់ដំណាក់កាល ជាសះស្បើយឡើងវិញ ដោយរក្សាឱ្យរោងចក្រនៅបន្តដំណើរការ ដែលនេះបានការពារកម្មករ មិនឱ្យបាត់បង់ ការងារ។ ដើម្បីទ្រទ្រង់ដំណើរនេះបានក្នុងរយៈពេលវែង ការគាំទ្រពីសហរដ្ឋអាមេរិកដែលជាដៃគូ ពាណិជ្ជកម្មដ៏ធំមួយរបស់កម្ពុជា គឺមានសារៈសំខាន់បំផុត។ កិច្ចប្រជុំក៏បានពិភាក្សាផងដែរអំពីបញ្ហាតំបន់នានា ដែលទាក់ទងនឹងសន្តិភាព និងសន្តិសុខ នៅក្នុងតំបន់ និងក្រៅពីតំបន់។ កិច្ចប្រជុំក៏បានកត់សម្គាល់ផងដែរនូវទស្សនៈទាំងឡាយ ដែលបានលើកឡើង អំពីសេចក្តីត្រូវការបន្ទាន់ ដើម្បីផ្តោតការយកចិត្តទុកដាក់លើការប្រយុទ្ឋប្រឆាំងនឹងជំងឺកូវីដ-១៩ នៅក្នុង ខណៈពេលដែលយើងកំពុងលើកស្ទួយកិច្ចសន្ទនា និងកិច្ចសហប្រតិបត្តិការ ដើម្បីថែរក្សាសន្តិភាព សន្តិសុខ និងស្ថិរភាព។ កិច្ចប្រជុំសង្ឃឹមថា នឹងមានការចូលរួមបន្ថែមទៀតរវាងអាស៊ាន និងសហរដ្ឋអាមេរិក ដើម្បីធ្វើការ សម្របសម្រួលឱ្យមានការឆ្លើយតបរួម ដើម្បីបញ្ឈប់ជំងឺឆ្លងសកលនេះ៕ | 2020-04-24T02:37:00+07:00 | freshnewsasia.com | https://m.freshnewsasia.com/index.php/en/localnews/156771-2020-04-23-12-37-24.html |
78ac1c71-8434-45e3-809e-5af98c44638b | ក្រសួងការបរទេស ប្រកាសលទ្ធផល កិច្ចប្រជុំពិសេសរដ្ឋមន្ត្រីការបរទេសអាស៊ាន-អាមេរិក តាមប្រព័ន្ធវីដេអូអនឡាញ ស្តីពីកិច្ចសហប្រតិបត្តិការប្រយុទ្ធប្រឆាំងនឹងជំងឺឆ្លងកូវីដ-១៩ | លទ្ធផល នៃកិច្ចប្រជុំពិសេសរដ្ឋមន្ត្រីការបរទេសអាស៊ាន-សហរដ្ឋអាមេរិក តាមរយៈប្រព័ន្ធវីដេអូ (Video Conference) ស្តីពីកិច្ចសហប្រតិបត្តិការប្រយុទ្ធប្រឆាំងនឹងជំងឺឆ្លងកូវីដ-១៩ ត្រូវបានប្រកាសដោយក្រសួងការបរទេស និងសហប្រតិបត្តិការអន្តរជាតិ នៅព្រលប់ ថ្ងៃទី២៣ ខែមេសា ឆ្នាំ២០២០នេះ។ កិច្ចប្រជុំពិសេសរដ្ឋមន្ត្រីការបរទេសអាស៊ាន-សហរដ្ឋអាមេរិក តាមរយៈប្រព័ន្ធវីដេអូ(Video Conference) ស្តីពីជំងឺឆ្លងកូវីដ-១៩ ត្រូវបានធ្វើឡើងនៅថ្ងៃទី២៣ ខែមេសានេះ ដោយមានការចូលរួមដោយ លោកឧបនាយករដ្ឋមន្រ្តី ប្រាក់ សុខុន រដ្ឋមន្រ្តីក្រសួងការបរទេស និងសហប្រតិបត្តិការអន្តរជាតិកម្ពុជា និងរដ្ឋមន្រ្តីការបរទេសអាស៊ាន-អាមេរិកផ្សេងទៀត។សាធារណរដ្ឋ ប្រជាធិបតេយ្យប្រជាមានិតឡាវ ដែលជាប្រទេសសម្របសម្រួលទំនាក់ទំនងដៃគូសន្ទនាអាស៊ាន-សហរដ្ឋ អាមេរិក បានធ្វើជាសហប្រធាន ជាមួយសហរដ្ឋអាមេរិក ដឹកនាំកិច្ចប្រជុំពិសេសនេះ។ កិច្ចប្រជុំពិសេសនេះដែលត្រូវបានរៀបចំធ្វើឡើងជាផ្នែកមួយនៃភាពជាដៃគូយុទ្ធសាស្រ្តអាស៊ាន-សហរដ្ឋអាមេរិក គឺជាឱកាសមួយសម្រាប់ភាគីទាំងពីរ ដើម្បីលើកកម្ពស់នូវកិច្ចសហប្រតិបត្តិការសង្គ្រោះភាពអាសន្នខាងផ្នែកសុខាភិបាលសាធារណៈ ជាពិសេសការប្រយុទ្ធប្រឆាំងនឹងការរីករាលដាលនៃជំងឺឆ្លងកូវីដ-១៩ និងដើម្បីរិះរកវិធីសាស្ត្រកាត់បន្ថយផលប៉ះពាល់ដែលបណ្តាលមកពីការឆ្លងរីករាលដាលនៃជំងឺនេះ ទៅលើជីវភាពរស់នៅរបស់ប្រជាជនចំនួនមួយពាន់លាននាក់។ កិច្ចប្រជុំក៏បានផ្តោតកិច្ចពិភាក្សាផងដែរលើផែនការ និងកិច្ចសហប្រតិបត្តិការនាពេលអនាគត សម្រាប់ដំណាក់កាលជាសះស្បើយឡើងវិញ ក្រោយជំងឺឆ្លងកូវីដ-១៩ ផុតរលត់ទៅ៕ | 2020-04-24T02:24:00+07:00 | freshnewsasia.com | https://m.freshnewsasia.com/index.php/en/localnews/156770-2020-04-23-12-24-54.html |
4bce0383-7b13-4a3a-a6b8-298c9fdde589 | គិលានុបដ្ឋាយិកាអង់គ្លេស៖ «យើងបានប្រឹងប្រែងមើលថែទាំលោក បូរីស ចនសុន ដូចជាអ្នកជំងឺដទៃៗទៀត ដោយលោកមិនបានទទួលការថែទាំអ្វីពិសេសឡើយ» | នាយករដ្ឋមន្ត្រីអង់គ្លេសលោក បូរីស ចនសុន (Boris Johnson) គ្រាន់តែជាអ្នកជំងឺម្នាក់ ដែលយើងបានប្រឹងប្រែងព្យាបាលឱ្យជាសះស្បើយឡើងវិញពី COVID-19 ដូចអ្នកជំងឺធម្មតាដទៃតែប៉ុណ្ណោះ។ នេះជាការលើកឡើងរបស់គិលានុបដ្ឋាយិកាម្នាក់ ដកស្រង់ចេញផ្សាយដោយសារព័ត៌មាន BBC នៅល្ងាចថ្ងៃព្រហស្បតិ៍ ទី២៣ ខែមេសា ឆ្នាំ២០២០។ អ្នកនាង ជែននី ម៉ាកជី (Jenny McGee) ជាគិលានុបដ្ឋាយការម្នាក់ដែលជួយសង្រ្គោះជីវិតលោក Johnson ធ្វើការកត់សម្គាល់ខាងលើ ក្នុងបទសម្ភាសន៍ជាមួយទូរទស្សន៍ Television New Zealand (TVNZ)។ អ្នកនាង McGee បានគូសបញ្ជាក់ដូច្នេះថា ។ គួរជម្រាបថា លោក Boris Johnson ត្រូវបានអនុញ្ញាតឱ្យចាកចេញពីមន្ទីរពេទ្យថូម៉ាស់ (St Thomas' Hospital) ក្នុងទីក្រុងឡុងដ៍ កាលពីថ្ងៃទី១២ ខែមេសា មួយសប្ដាហ៍បន្ទាប់ពីត្រូវបញ្ជូនមកកាន់មន្ទីរពេទ្យ ក្រោយរោគសញ្ញា COVID-19 មានសភាពធ្ងរធ្ងរ។ ប៉ុន្តែរូបលោក Johnson ផ្ទាល់ និងរដ្ឋាភិបាលអង់គ្លេស កំពុងទទួលរងការរិះគន់យ៉ាងខ្លាំង ជុំវិញការដោះស្រាយវិបត្តិ COVID-19។ បើតាមគេហទំព័រ worldometers បច្ចុប្បន្នចក្រភពអង់គ្លេសមានអ្នកស្លាប់ដោយសារ COVID-19 សរុប ១៨,១០០នាក់ ក្នុងចំណោមអ្នកឆ្លងជាង ១៣៣,៤៩៥នាក់៕ | 2020-04-24T02:02:00+07:00 | freshnewsasia.com | https://m.freshnewsasia.com/index.php/en/internationalnews/156768-2020-04-23-12-02-32.html |
6b98ce0f-7fd6-412a-92ea-3b9a530a9bf1 | កងពលតូចលេខ៧០ ប្រគល់ម៉ាស៉ីនបាញ់ថ្នាំ និងទឹកថ្នាំសម្លាប់មេរោគ ជូនអង្គភាពកងកម្លាំងប្រដាប់អាវុធ ដើម្បីទប់ស្កាត់ជំងឺ COVID-19 | កងពលតូចលេខ៧០ បានប្រគល់ម៉ាស៉ីនបាញ់ថ្នាំ និងទឹកថ្នាំសម្លាប់មេរោគ ជូនអង្គភាពនគរបាល និងអង្គភាពកងទ័ព ដើម្បីចូលរួមទប់ស្កាត់ និងបង្ការជំងឺ COVID-19 ដែលកំពុងតែរីករាលដាលនៅទូទាំងពិភពលោក។ ការប្រគល់ម៉ាស៉ីនបាញ់ថ្នាំ និងថ្នាំសម្លាប់មេរោគនេះ គឺជាវប្បធម៌នៃការចែករំលែក ខណៈរាជរដ្ឋាភិបាលកម្ពុជាមាន សម្តេចតេជោ ហ៊ុន សែន ជាប្រមុខដឹកនាំ និងក្រសួងសុខាភិបាល បានអំពាវនាវឲ្យប្រជាពលរដ្ឋទូទាំងប្រទេសចូលរួមទប់ស្កាត់ជំងឺឆ្លង COVID-19។ * ការិយាល័យសុខាភិបាលបញ្ជាការដ្ឋានកងទ័ពជើងគោក * ស្នងការដ្ឋាននគបាលរាជធានីភ្នំពេញ * បញ្ជាការដ្ឋានកងរាជអាវុធហត្ថរាជធានីភ្នំពេញ * បញ្ជាការដ្ឋានកងរាជអាវុធហត្ថលើផ្ទៃប្រទេស * បញ្ជាការដ្ឋានជាតិប្រឆាំងភេវរកម្ម * យោធភូមិភាគទី២ * យោធភូមិភាគទី១។ គួរជម្រាបថា រយៈពេលប៉ុន្មានថ្ងៃនេះ អង្គភាពសង្គ្រោះ៧១១ នៃកងពលតូចលេខ៧០ ក៏បានបើកយុទ្ធនាការបាញ់ថ្នាំសម្លាប់មេរោគ នៅតាមអង្គភាពកងទ័ពមួយចំនួនផងដែរ ដើម្បីចូលរួមទប់ស្កាត់ និងបង្ការជំងឺ COVID-19៕ | 2020-04-24T01:08:00+07:00 | freshnewsasia.com | https://m.freshnewsasia.com/index.php/en/localnews/156761-2020-04-23-11-08-48.html |
4441b13a-1dfe-4441-86b0-f2e643b76aa7 | ភាពញៀនគ្រឿងញៀនជាជំងឺខួរក្បាលអាចព្យាបាលបាន! ការបង្ក្រាបគ្រឿងញៀនទូទាំងប្រទេស សម្រាប់ថ្ងៃទី២៣ ខែមេសា៖ បង្ក្រាប៤០ករណី ឃាត់ខ្លួន៨៧នាក់ | យុទ្ធនាការប្រយុទ្ធប្រឆាំងគ្រឿងញៀនខុសច្បាប់ទូទាំងប្រទេស សម្រាប់ថ្ងៃទី២៣ ខែមេសា ឆ្នាំ២០២០នេះ បានបង្ហាញថា កម្លាំងសមត្ថកិច្ចបានបង្ក្រាប៤០ករណី ក្នុងនោះ ករណីប្រើប្រាស់១៥ករណី, ជួញដូរ២៥ករណី និងឃាត់ខ្លួនជនសង្ស័យ៨៧នាក់។ របាយការណ៍ បានឲ្យដឹងថា លទ្ធផលអនុវត្តច្បាប់ពីថ្ងៃទី០១ ខែមករា ដល់ថ្ងៃទី២៣ ខែមេសា ឆ្នាំ២០២០នេះ កម្លាំងសមត្ថកិច្ច បានបង្ក្រាបចំនួន៣,២២៣ករណី ឃាត់មនុស្ស៦,៤៤៤នាក់ (ស្រី៣៧៧នាក់)៕ | 2020-04-24T00:49:00+07:00 | freshnewsasia.com | https://m.freshnewsasia.com/index.php/en/localnews/156756-2020-04-23-10-49-24.html |
f2f1864c-ad72-44da-8eaa-d6e35ef0980a | លិខិតមិត្តអ្នកអាន៖ ព្យុហយាត្រាដ៏វែងឆ្ងាយរបស់កម្ពុជាប្រឆាំងនឹងជំងឺរាតត្បាត Covid-19 | ហានិភ័យ និងផលប៉ះពាល់ដែលបណ្តាលមកពីជំងឺរាតត្បាត Covid-19 មានទំហំធំ និង ទូលំទូលាយ។ ពិភពលោកកំពុងតែជួបប្រទះនឹងវិបត្តិសេដ្ឋកិច្ចសកលដែលមានទំហំធំធេង និងមិនធ្លាប់មានពីមុនមកនៅក្នុងប្រវត្តិសាស្ត្រ រាប់ចាប់តាំងវិបត្តិសេដ្ឋកិច្ចសកលនៅទសវត្សឆ្នាំ១៩៣០ ។ កម្លាំងនៃអភិបាលកិច្ចពិភពលោក និង មនុស្សជាតិកំពុងត្រូវបានធ្វើតេស្ត។ វិបត្តិសេដ្ឋកិច្ចពិភពលោកកំពុងតែឈានទៅរកភាពតានតឹងដោយសារវិធានការណ៍តឹងរ៉ឹងអនុម័ត ដោយប្រទេសជាច្រើនដើម្បីទប់ស្កាត់ការរីករាលដាលនៃជំងឺ Covid-19 ខណៈដែលសង្វាក់ផលិតកម្ម និងការផ្គត់ផ្គង់សកលត្រូវបានយាយី ស្ថាប័នហិរញ្ញវត្ថុពិភពលោកក៏កំពុងប្រឈមមុខ នឹងវិបត្តិនៃការផ្គត់ផ្គង់សាច់ប្រាក់ ឯគ្រួសារដែលមានប្រាក់ចំណូលទាបជាច្រើនក៏ខ្វះលទ្ធភាពក្នុងការសងបំណុល។ ភាពតានតឹងផ្នែកភូមិសាស្ត្រនយោបាយនៅតំបន់ខ្លះ នៃពិភពលោកកំពុងមានភាពស្មុគស្មាញ និងងាយ បង្កជាគ្រោះថ្នាក់ដោយសារការប្រកួតប្រជែងអំណាចកាន់តែខ្លាំងឡើង និងនយោបាយនីយកម្ម Covid-19 ទាំងនៅថ្នាក់ជាតិ និងអន្តរជាតិ។ ការថមថយនៃការជឿទុកចិត្តគ្នាជាយុទ្ធសាស្ត្រ រវាងមហាអំណាចធំៗកំពុងរារាំងដល់ការសម្របសម្រួលជាអន្តរជាតិ និងកិច្ចខិតខំប្រឹងប្រែងរួមគ្នាក្នុងការដោះស្រាយការរីករាលដាលនៃជំងឺរាតត្បាតសកល និងហានិភ័យដែលពាក់ព័ន្ធនានា។ ការប្រជែងគ្នារវាងអាមេរិក និងចិនកំពុងតែមានសភាពដុនដាបនៅប៉ុន្មានខែខាងមុខនេះ។ វិទ្យាស្ថានចក្ខុវិស័យអាស៊ី (AVI) អំពាវនាវឱ្យប្រទេសនិង អង្គការអន្តរជាតិទាំងអស់ធ្វើការរួមគ្នាក្នុងសាមគ្គីភាពដើម្បីជួយសង្គ្រោះជីវិតមនុស្ស និងអាយុជីវិតសេដ្ឋកិច្ចពិភពលោក។ នេះជាពេលវេលាចាំបាច់ សម្រាប់កិច្ចសហប្រតិបត្តិការ មិនមែនការប្រកួតប្រជែងទេ។ វាគឺជាពេលវេលាសម្រាប់ការឆ្លើយតបជាសមូហភាព មិនមែនជាពេលបន្ទោសគ្នានោះទេ ។ ប្រទេសកម្ពុជាកំពុងប្រឈមមុខនឹងហានិភ័យជាច្រើនដែលបណ្តាលមកពីជំងឺរាតត្បាត Covid-19។ ហានិភ័យកំពុងតែវាយលុកក្នុងល្បឿនលឿន។ ការធ្លាក់ចុះនៃសេដ្ឋកិច្ចបានចាប់ផ្តើមជះឥទ្ធិពលយ៉ាងខ្លាំងដល់ស្នូលសេដ្ឋកិច្ចរបស់រាជាណាចក្រមួយនេះ ដែលបណ្តាលឱ្យប្រព័ន្ធសេដ្ឋកិច្ចទាំងមូលរង្គោះរង្គើ។ ប្រជាជនកម្ពុជាមួយចំនួនមានការព្រួយបារម្ភ និងរសាល់រសល់អំពីអនាគតរបស់ពួកគេ។ អ្នកខ្លះបាត់បង់ការងារ និងប្រាក់ចំណូល រីឯអ្នកខ្លះទៀតជំពាក់បំណុលគេដែលសុទ្ធសឹងតែប៉ះពាល់ដល់សុខភាពផ្លូវចិត្តនិង សុខុមាលភាព។ ការរស់រានមានជីវិតបានក្លាយជាពាក្យគន្លឹះដើម្បីពិពណ៌នាអំពីស្ថានភាពបច្ចុប្បន្នរបស់ប្រទេសកម្ពុជា។ AVI អំពាវនាវឱ្យប្រជាពលរដ្ឋគ្រប់មជ្ឈដ្ឋានរក្សាសាមគ្គីភាព និង អត់ធ្មត់នៅពេលយើងកំពុងឆ្លងកាត់ពេលវេលាដ៏លំបាកនេះជាមួយគ្នា។ យោងតាមមូលនិធិរូបិយវត្ថុអន្តរជាតិ អត្រាកំណើនសេដ្ឋកិច្ចរបស់ប្រទេសកម្ពុជានឹងធ្លាក់ចុះដល់ -១.៦ ភាគរយនៅឆ្នាំនេះដែលជាអត្រាកំណើនទាបបំផុត ដែលកម្ពុជាមិនធ្លាប់មានចាប់តាំងពីការបង្កើតព្រះរាជាណាចក្រទី ២ ក្នុងឆ្នាំ ១៩៩៣។ វិស័យសេដ្ឋកិច្ចសំខាន់ទាំងបីរបស់កម្ពុជារួមមាន វាយនភណ្ឌ ទេសចរណ៍ និងសំណង់ កំពុងត្រូវបានញុំញីឥតឧបមា។ ក្រៅពីនេះអ្នកធ្វើការក្នុងវិស័យសេដ្ឋកិច្ចក្រៅប្រព័ន្ធដូចជា អ្នកបើកតាក់ស៊ី សិល្បករ អ្នកមើលហាងតូចៗ អ្នករត់តុ ជាងកាត់សក់ និង អ្នកផ្តល់សេវាធន់តូចដទៃទៀតគឺជាក្រុមងាយរងគ្រោះបំផុត។ បន្ថែមលើហានិភ័យសេដ្ឋកិច្ចសង្គម កង្វះទឹកគឺជាហានិភ័យដែលកំពុងកើតឡើងដែល នឹងជះឥទ្ធិពលដល់ជីវភាពរស់នៅរបស់ប្រជាកសិករនៅជនបទ និង រំខានដល់ការផ្គត់ផ្គង់សន្តិសុខស្បៀងអាហារជារួម។ ហានិភ័យទាំងអស់ប្រទាក់ក្រឡា និងមានលក្ខណៈជាប្រព័ន្ធ ហើយផលប៉ះពាល់របស់វាច្បាស់ជាមានទំហំធំ។ ហានិភ័យដែលយើងមើលមិនឃើញគឺបញ្ហាសង្គម និងនយោបាយដែលភាគច្រើនបណ្តាលមកពីវិបត្តិសេដ្ឋកិច្ច និងអត្រាគ្មានការងារធ្វើខ្ពស់។ ការថមថយនៃការទុកចិត្តផ្នែកនយោបាយ និង ទំនុកចិត្តលើរាជរដ្ឋាភិបាលគឺជាកត្តាគ្រោះថ្នាក់បំផុតដែលអាចនាំឱ្យមានបញ្ហាសង្គម និងអស្ថិរភាពនយោបាយ។ យើងត្រូវទទួលស្គាល់ថា នេះជាវិបត្តិសេដ្ឋកិច្ចជាប្រព័ន្ធដែលបង្កើតនូវហានិភ័យប្រទាក់ក្រឡា និង ស្មុគស្មាញ និងមានអន្តរកម្មដែលអាចនាំឱ្យមានការដួលរលំនៃប្រព័ន្ធអភិបាលកិច្ចទាំងមូល។ យើងត្រូវត្រៀមខ្លួនរយៈពេលវែងសម្រាប់ការប្រយុទ្ធប្រឆាំងនឹងជំងឺរាតត្បាត ក៏ដូចជាផលប៉ះពាល់ និងហានិភ័យនានា។ វាគឺជាព្យុហយាត្រាដ៏យូរអង្វែងរបស់ប្រទេសកម្ពុជាប្រឆាំងនឹងជំងឺរាតត្បាត និងការតស៊ូរយៈពេលវែង សម្រាប់ការស្តារសេដ្ឋកិច្ចរបស់ខ្លួនឡើងវិញ។ វិធីសាស្រ្តរួមមួយ (ទាំងប្រទេស ឬ សង្គមទាំងមូល) ត្រូវការជាបន្ទាន់ដើម្បីដោះស្រាយវិបត្តិដែលមានទំហំធំមិនធ្លាប់មានពីមុនមក។ ការធ្វើឱ្យមានតុល្យភាព រវាងសន្តិសុខសុខភាពសាធារណៈ និងសន្តិសុខសេដ្ឋកិច្ចគឺជាបញ្ហាប្រឈមដ៏ធំមួយ។ រាជរដ្ឋាភិបាលកម្ពុជាបានដាក់ចេញនូវវិធានការបន្ទាន់របស់ខ្លួន យ៉ាងប្រុងប្រយ័ត្នដើម្បីបង្រ្កាបជំងឺរាតត្បាត Covid-19 ខណៈពេលតែមួយព្យាយាមកាត់បន្ថយការចំណាយមិនចាំបាច់នានា។ ការឆ្លើយតបនឹងវិធានការគោលនយោបាយនាពេលអនាគត នឹងពឹងផ្អែកភាគច្រើនទៅលើស្ថានភាពជាក់ស្តែង។ យើងត្រូវពឹងផ្អែកលើទិន្នន័យវិទ្យាសាស្ត្រ ដែលអាចទុកចិត្តបានដើម្បីធ្វើការសម្រេចចិត្តត្រឹមត្រូវ។ ការអនុវត្តរក្សាគម្លាតឆ្ងាយពីសង្គម ការរឹតត្បិតការធ្វើដំណើរ និងអនាម័យផ្ទាល់ខ្លួននិង សហគមន៍ នឹងមានរយៈពេលយ៉ាងហោចណាស់មួយឆ្នាំទៀតរហូតដល់មានវ៉ាក់សាំងដែលអាចទុកចិត្តបាន។ អ្នកវិទ្យាសាស្ត្រខ្លះបានព្យាករណ៍ដោយសុទិដ្ឋិនិយមថា វ៉ាក់សាំងអាចនឹងរួចរាល់នៅនិទាឃរដូវឆ្នាំក្រោយ។ ក្នុងបរិបទនេះ ការគិតគូររកដំណោះស្រាយជាប្រព័ន្ធត្រូវការចំបាច់ដើម្បីដោះស្រាយវិបត្តិប្រកបដោយប្រសិទ្ធភាព។ ការគិតជាប្រព័ន្ធគឺជាការវិភាគពី ទំនាក់ទំនងផ្សេងៗក្នុងចំណោមកត្តាខុសៗគ្នា និងការមើលឃើញលំនាំនៃការផ្លាស់ប្តូរ។ ដំណោះស្រាយជាប្រព័ន្ធត្រូវការភាពជាដៃគូ និងកិច្ចសហការគ្នារវាង ភាគីពាក់ព័ន្ធជាច្រើន។ វាជាការចាំបាច់សម្រាប់អ្នកដឹកនាំ (ទាំងវិស័យសាធារណៈ និងឯកជន) ដើម្បីបង្កើនភាពធន់របស់ពួកគេ និងធានាថា ពួកគេបន្តទទួលបានការជឿជាក់ និងទំនុកចិត្តពីសាធារណ។ ប្រទេសកម្ពុជាត្រូវតែត្រៀមលក្ខណៈដើម្បីទប់ទល់នឹងហានិភ័យជាច្រើន និងត្រូវប្រុងប្រយ័ត្នខ្ពស់ប្រឆាំងនឹងជំងឺរាតត្បាត។ ប្រទេសកម្ពុជាត្រូវតែត្រៀមខ្លួនដើម្បីដោះស្រាយវិបត្តិជាប្រព័ន្ធដែលបង្កឡើងដោយជំងឺរាតត្បាត។ វាជាការចាំបាច់ដើម្បីបង្កើតយន្តការទូលំទូលាយ យុទ្ធសាស្ត្រទំនាក់ទំនងប្រកបដោយប្រសិទ្ធភាពក្នុងការឆ្លើយតបនឹងវិបត្តិ។ វាក៏មានសារៈសំខាន់ផងដែរ ក្នុងការដាក់ចេញនូវវិធានការណ៍រួម ដែលយកប្រជាជនជាស្នូល ដើម្បីទ្រទ្រង់អាយុជីវិតសេដ្ឋកិច្ច រក្សានូវទំនាក់ទំនងស្អិតរមួត និងជំនឿទុកចិត្តលើរដ្ឋាភិបាល និងការលើកកម្ពស់ការស្តារសេដ្ឋកិច្ចឡើងវិញ។ គោលនយោបាយសារពើពន្ធ, រូបិយវត្ថុ និង ពន្ធដារ; កម្មវិធីគាំពារសង្គម និងគម្រោងភាពធន់នឹងអាកាសធាតុ ត្រូវតែត្រូវដាក់ឲ្យអនុវត្តក្នុងពេលដំណាលគ្នា។ ពាក្យគន្លឹះបីដែលយើងត្រូវការគឺ៖ សាមគ្គីភាព ការយោគយល់ និង ការសហការ។ បុគ្គលគ្រប់រូបគឺជាផ្នែកនៃដំណោះស្រាយ។ រួមគ្នាដើម្បីយកឈ្នះវិបត្តិសេដ្ឋកិច្ច ឈ្នះសង្គ្រាមប្រឆាំងនឹងជំងឺរាតត្បាត ត្រលប់មករស់នៅក្នុងភាពប្រក្រតីវិញ និង ត្រៀមខ្លួនសម្រាប់វិបត្ដិនាពេលអនាគត។ | 2020-04-24T00:45:00+07:00 | freshnewsasia.com | https://m.freshnewsasia.com/index.php/en/opinioneditorial/156755-2020-04-23-10-45-44.html |
d8865dcb-50dd-4757-aad4-3271ba772747 | ករណីឆ្លងជំងឺ COVID-19 នៅប្រទេសហ្វីលីពីន កើនដល់ជិត ៧,០០០នាក់! | ប្រទេសហ្វីលីពីននៅតែបន្តរកឃើញអ្នកឆ្លងជំងឺ COVID-19 រាប់រយនាក់ជាប្រចាំ ដោយនៅថ្ងៃព្រហស្បតិ៍ ទី២៣ ខែមេសា ឆ្នាំ២០២០នេះ អ្នកជំងឺសរុប ២៧១នាក់ទៀតត្រូវបានរាប់បញ្ចូល ធ្វើឲ្យករណីឆ្លងសរុបនៅក្នុងប្រទេសដីកោះមួយនេះ កើនឡើងដល់ ៦,៩៨១ករណី។ នេះបើតាមការចេញផ្សាយដោយ ទីភ្នាក់ងារព័ត៌មានចិនស៊ីនហួរ។ អាជ្ញាធរសុខាភិបាលហ្វីលីពីនបានបញ្ជាក់ថា អ្នកជំងឺចំនួន ២៩នាក់បន្ថែមទៀតបានបាត់បង់ជីវិត នាំឲ្យចំនួនអ្នកបាត់បង់ជីវិតសរុប ៤៦២នាក់ និងអ្នកជាសះស្បើយវិញកើនឡើងដល់ ៧២២នាក់។ ទោះបីជាបែបនេះក្តី មន្ត្រីជាន់ខ្ពស់នៃក្រសួងសុខាភិបាលហ្វីលីពីនលោកស្រី ម៉ារីយ៉ា រ៉ូសារីយ៉ូ វើហ្គេ (Maria Rosario Vergeire) បានបញ្ជាក់ថា អត្រាឆ្លង និងស្លាប់ដោយសារ COVID-19 នៅប្រទេសអាស៊ានមួយនេះ កំពុងធ្លាក់ចុះវិញហើយ។ គួរបញ្ជាក់ផងដែរថា អ្នកជំងឺ COVID-19 យ៉ាងហោចណាស់ ៥០០នាក់នៅហ្វីលីពីន បានស្ម័គ្រចិត្តចូលរួមសាកល្បងថ្នាំចំនួន ០៤ប្រភេទ ដែលត្រូវបានអនុញ្ញាតដោយអាជ្ញាធរសុខាភិបាល និងអង្គការសុខភាពពិភពលោក (WHO) ដើម្បីឲ្យបានដឹងពីប្រសិទ្ធភាពរបស់ពួកវាផងដែរ ហើយវានឹងអាចចាប់ផ្តើមនៅថ្ងៃសុក្រស្អែកនេះតែម្តង៕ | 2020-04-24T00:24:00+07:00 | freshnewsasia.com | https://m.freshnewsasia.com/index.php/en/internationalnews/156749-2020-04-23-10-24-49.html |
f56a4240-bc6f-4255-ba3e-adf5a9722ce4 | កងទ័ពបញ្ជាការដ្ឋានកាំភ្លើងធំ អគ្គបញ្ជាការ បរិច្ចាគថវិកាជាង ១០០លានរៀល ចូលរួមប្រយុទ្ធប្រឆាំងនឹងជំងឺកូវីដ១៩ | មេបញ្ជាការ មេបញ្ជាការរង នាយទាហាន នាយទាហានរង និងពលទាហាន នៃបញ្ជាការដ្ឋានកាំភ្លើងធំ អគ្គបញ្ជាការ បានរួមគ្នាបរិច្ចាគប្រាក់បៀវត្សប្រចាំខែសរុប ១០១,៩៣០,០០០រៀល ជូនគណៈកម្មការជាតិប្រយុទ្ធប្រឆាំងនឹងជំងឺកូវីដ១៩ ដើម្បីចូលរួមក្នុងប្រតិបត្តិការប្រយុទ្ធប្រឆាំងជំងឺកូវីដ១៩។ នាយឧត្តមសេនីយ៍ ណុប រតនា អគ្គមេបញ្ជាការរងនៃកងយោធពលខេមរភូមិន្ទ មេបញ្ជាការ បញ្ជាការដ្ឋានកាំភ្លើងធំ អគ្គបញ្ជាការ បានគូសបញ្ជាក់ថា ការបរិច្ចាគនេះ ជាស្មារតីចូលរួមចំណែកជាមួយរាជរដ្ឋាភិបាលក្នុងការប្រយុទ្ធប្រឆាំងនឹងជំងឺកូវីដ១៩ ដែលកំពុងរាលដាលនៅក្នុងប្រទេសកម្ពុជា។ នាយឧត្តមសេនីយ៍ ណុប រតនា បានបញ្ជាក់ប្រាប់ Fresh News យ៉ាងដូច្នេះ ។ នាយឧត្តមសេនីយ៍ ណុប រតនា បន្ថែមថា ។ សូមបញ្ជាក់ថា ដើម្បីរួមចំណែកជួយរាជរដ្ឋាភិបាលប្រយុទ្ធប្រឆាំងនឹងជំងឺកូវីដ១៩ មានសប្បុរសជនជាច្រើនបានរួមគ្នាបរិច្ចាគថវិកាជូនដល់រាជរដ្ឋាភិបាលកម្ពុជា ដែលមកដល់ពេលនេះថវិកាសប្បុរសជនជួយនោះមានជាង១០លានដុល្លារអាមេរិកហើយ។ ក្រៅពីថវិការបស់សប្បុរសជន សម្តេចវិបុលសេនាភក្តី សាយ ឈុំ ប្រមុខរដ្ឋស្តីទី និងជាប្រធានព្រឹទ្ធសភា សម្តេចពញាចក្រី ហេង សំរិន ប្រធានរដ្ឋសភា សម្តេចតេជោ ហ៊ុន សែន ប្រមុខរាជរដ្ឋាភិបាល សមាជិក សមាជិកព្រឹទ្ធសភា រដ្ឋសភា មន្ត្រីជាន់ខ្ពស់រាជរដ្ឋាភិបាល មន្ត្រីរាជការ និងកងកម្លាំងប្រដាប់អាវុធ បានសម្រេចបរិច្ចាគប្រាក់បៀវត្សជូនដល់គណៈកម្មការជាតិប្រយុទ្ធប្រឆាំងនឹងជំងឺកូវីដ១៩ផងដែរ ដើម្បីធ្វើប្រតិបត្តិការប្រយុទ្ធនឹងជំងឺកូវីដ១០ ក៏ដូចជាដោះស្រាយបញ្ហានានាបង្កដោយជំងឺនេះ៕ | 2020-04-24T00:09:00+07:00 | freshnewsasia.com | https://m.freshnewsasia.com/index.php/en/localnews/156745-2020-04-23-10-09-49.html |
d6d06f1b-2769-42e4-89cf-422ca127e6d1 | អាជ្ញាធរស្រុកបារាយណ៍ ខេត្តកំពង់ធំ បន្តផ្សព្វផ្សាយដល់ពលរដ្ឋ ឱ្យចូលរួមទប់ស្កាត់ការរីករាលដាលជំងឺ COVID-19 | លោក ហាក់ ម៉ូវសេង ប្រធានក្រុមប្រឹក្សាស្រុក និងលោក អួង សារឿន អភិបាលស្រុកបារាយណ៍ នៅថ្ងៃទី២៣ ខែមេសា ឆ្នាំ២០២០នេះ បានដឹកនាំក្រុមការងារ បានបន្តផ្សព្វផ្សាយដល់ប្រជាពលរដ្ឋចូលរួមទប់ស្កាត់ការរីករាលដាលជំងឺកូវីដ១៩ (COVID-19) នៅភូមិកំពង់ក្របី ឃុំបាក់ស្នា ស្រុកបារាយណ៍ ខេត្តកំពង់ធំ ដែលមានការអញ្ជើញចូលរួមពីលោក លោកស្រី អភិបាលរងស្រុក កងកម្លាំងប្រដាប់អាវុធទាំង ៣ ប្រភេទ។ ក្នុងឱកាសនោះដែរ លោក អួង សារឿន បានថ្លែងអំណរគុណដល់អាជ្ញាធរមូលដ្ឋាន និងមន្ត្រីដែលពាក់ព័ន្ធទាំងអស់ ត្រូវចូលរួមផ្សព្វផ្សាយ អំពីវិធានការការពារ ទប់ស្កាត់ការរីករាលដាលនៃជំងឺកូវីដ១៩ របស់រាជរដ្ឋាភិបាល គណៈកម្មការប្រយុទ្ធប្រឆាំងនឹងជំងឺកូវីដ១៩ ថ្នាក់ជាតិ និងគណៈកម្មការប្រយុទ្ធប្រឆាំងនឹងជំងឺកូវីដ១៩ ថ្នាក់ខេត្ត ដល់ប្រជាពលរដ្ឋនៅក្នុងមូលដ្ឋាន ពិសេសការដាក់ឱ្យនៅដាច់ដោយឡែក ១៤ថ្ងៃ ដោយស្ម័គ្រចិត្ត សម្រាប់អ្នកដែលទើបត្រឡប់ពីធ្វើការក្រៅប្រទេស ដើម្បីសុវត្ថិភាពក្រុមគ្រួសារ និងសង្គមជាតិទាំងអស់គ្នា។ លោកអភិបាលស្រុក ក៏បានផ្តាំផ្ញើដល់ប្រជាពលរដ្ឋទាំងអស់ ពិសេសអ្នកស្ម័គ្រចិត្តបានសម្រេចចិត្តដាក់ខ្លួននៅដោយឡែកពីគេនេះ ថាត្រូវសម្អាត រក្សាអនាម័យជាប្រចាំ តាមការណែនាំរបស់ក្រសួងសុខាភិបាល ដោយលាងដៃជាមួយនឹងសាប៊ូឱ្យបានញឹកញាប់ អាល់កុល និងជែលលាងដៃ មុនពេលនិងក្រោយពេលកាន់ចាប់របស់អ្វីផ្សេងៗ ព្រមទាំងពាក់ម៉ាស់ ឬក្រម៉ា ដើម្បីទប់ស្កាត់ការឆ្លងរោគពីមនុស្សម្នាក់ទៅមនុស្សម្នាក់ទៀតផងដែរ។ លោកក៏បានអំពាវនាវ និងសំណូមពរដល់ប្រជាពលរដ្ឋទាំងអស់ សូមឱ្យមានការយោគយល់លើចំណាត់ការក្នុងគ្រាដ៏លំបាកនេះ និងសូមចូលរួមអនុវត្តទាំងអស់គ្នា ដើម្បីសេចក្តីសុខនិងសុវត្ថិភាពសុខភាពផ្ទាល់ខ្លួនផង និងដើម្បីសុវត្ថិភាពសុខភាពសម្រាប់អ្នកដទៃ និងសហគមន៍ទាំងមូលផង នៅក្នុងកាលៈទេសៈ ដែលប្រទេសជាតិកំពុងប្រយុទ្ធប្រឆាំងនឹងជំងឺកូវីដ១៩។ ជាមួយក្នុងការចុះផ្សព្វផ្សាយពីជំងឺកូវីដ១៩ អាជ្ញាធរស្រុកបានសួរសុខទុក និងចែកអំណោយមនុស្សធម៌ដល់គ្រួសារងាយរងគ្រោះ ចាស់ជរាគ្មានទីពឹងចំនួន ១១គ្រួសារ នៅក្នុងមួយគ្រួសារទទួលបានអង្ករ ២៥គីឡូ, ម៉ុង១, ភួយ១, សារុង១, ក្រម៉ា១, ត្រីខ១យួរ, មី ១កេស និងសាប៊ូ ១ដុំ៕ | 2020-04-23T23:50:00+07:00 | freshnewsasia.com | https://m.freshnewsasia.com/index.php/en/localnews/156742-2020-04-23-09-50-03.html |
f3641bd4-4cee-479a-8be5-af4ba55a08ab | លោក ហ៊ុន ម៉ានី និងថ្នាក់ដឹកនាំ ស.ស.យ.ក ថ្លែងសារជំរុញឲ្យពលរដ្ឋរួមគ្នាជំនះលើជំងឺកូវីដ-១៩ (Video inside) | ខណៈដែលជំងឺកូវីដ-១៩ កំពុងតែកើតឡើងនៅទូទាំងពិភពលោក និងប្រទេសកម្ពុជា លោក ហ៊ុន ម៉ានី ប្រធានសហភាពសហព័ន្ធយុវជនកម្ពុជា (ស.ស.យ.ក) និងថ្នាក់ដឹកនាំ ស.ស.យ.ក បានចេញវីដេអូរួមគ្នា ដោយថ្លែងសារជំរុញឲ្យពលរដ្ឋរួមគ្នាជំនះលើជំងឺនេះ។ ក្នុងវីដេអូដែលបណ្ដាញព័ត៌មាន Fresh News ទទួលបាននៅថ្ងៃទី២៣ ខែមេសា ឆ្នាំ២០២០នេះ លោក ហ៊ុន ម៉ានី និងថ្នាក់ដឹកនាំ ស.ស.យ.ក ក៏បានអំពាវនាវឲ្យប្រជាពលរដ្ឋខ្មែរ ចូលរួមបង្ការទប់ស្កាត់ ការរីករាលដាលជំងឺកូវីដ-១៩ ដោយចូលរួមថែរក្សាអនាម័យ ឲ្យជាប់ជាប្រចាំ។ លោក ហ៊ុន ម៉ានី បានថ្លែងយ៉ាងដូច្នេះថា ។ ដោយឡែក លោក សាយ សំអាល់ អនុប្រធានសហភាពសហព័ន្ធយុវជនកម្ពុជា បានថ្លែងថា ៕ | 2020-04-23T23:33:00+07:00 | freshnewsasia.com | https://m.freshnewsasia.com/index.php/en/localnews/156738-2020-04-23-09-33-59.html |
6b0fc53f-9b04-471e-b938-3576ec37d076 | ចិនប្រកាសផ្តល់ជំនួយ «៣០លានដុល្លារអាមេរិក» បន្ថែមទៀតដល់ WHO ដើម្បីប្រយុទ្ធប្រឆាំងជំងឺ COVID-19 (Video inside) | ប្រទេសចិននៅថ្ងៃព្រហស្បតិ៍នេះបានប្រកាសថា ខ្លួននឹងបរិច្ចាគថវិកាចំនួន ៣០លានដុល្លារអាមេរិកបន្ថែមទៀត ទៅដល់អង្គការសុខភាពពិភពលោក (WHO) ក្នុងការប្រយុទ្ធប្រឆាំងនឹងជំងឺ COVID-19។ នេះបើយោងតាមការចេញផ្សាយ ដោយសារព័ត៌មាន CNA នារសៀលថ្ងៃព្រហស្បតិ៍ ទី២៣ ខែមេសា ឆ្នាំ២០២០។ សេចក្តីសម្រេចនេះបានធ្វើឡើង ប្រមាណជាមួយសប្តាហ៍ប៉ុណ្ណោះ បន្ទាប់ពីសហរដ្ឋអាមេរិក ដែលជាអ្នកបង់វិភាគទានធំបំផុតរបស់ អង្គការសុខភាពពិភពលោក (WHO) បានប្រកាសថា នឹងផ្អាកបង់វិភាគទានទៅឲ្យអង្គការនេះ ដោយបានលើកជាហេតុលផលថា WHO មិនបានគ្រប់គ្រងស្ថានការណ៍ជំងឺ COVID-19 តាំងតែពីជំងឺនេះផ្ទុះឡើងដំបូងនៅប្រទេសចិន។ គួរបញ្ជាក់ថា ការផ្តល់ជំនួយរបស់ចិនខាងលើនេះ គឺជាការបន្ថែមទៅលើថវិកាជំនួយ ២០លានដុល្លារអាមេរិក កាលពីលើកដំបូង ដែលចិនបានផ្តល់ដល់ WHO ក្នុងការប្រយុទ្ធប្រឆាំងនឹងជំងឺរាតត្បាតសកល COVID-19 ខណៈប្រទេសជាច្រើនសុទ្ធតែយល់ស្របដូចៗគ្នាថា អង្គការសុខភាពពិភពលោក ពិតជាដើរតួរនាទីចាំបាច់ណាស់នៅពេលនេះ និងត្រូវតែបន្តឈរនៅរឹងមាំទៅមុខទៀត៕ | 2020-04-23T23:24:00+07:00 | freshnewsasia.com | https://m.freshnewsasia.com/index.php/en/internationalnews/156737-2020-04-23-09-24-46.html |
42eef2b5-e919-42b6-9651-22e0173f3299 | ចំនួនអ្នកជិះកង់នៅតំបន់អង្គរ និងតាមរមណីយដ្ឋាននានា នៅខេត្តសៀមរាប មានសន្ទុះកំឡុងផ្ទុះជំងឺ COVID-19 | ចំនួនអ្នកជិះកង់ហាត់ប្រាណ និងអ្នកជិះកង់លំហែរកម្សាន្ត នៅតំបន់រមណីយដ្ឋានអង្គរ និងរមណីយដ្ឋានមួយចំនួនទៀត នៅខេត្តសៀមរាប គឺមានការកើនឡើងទ្វេរដង សម្រាប់អ្នករស់នៅ ធ្វើការងារប្រកបរបបរកស៊ី ក៏ដូចជាភ្ញៀវជាតិ នៅក្នុងកំឡុងពេល នៃការរីករាតត្បាតជំងឺកូវីដ-១៩ COVID-19។ បើតាមអ្នកដែលមានអាជីវកម្មជួលកង់/លក់កង់ និងរៀបចំគ្រប់គ្រងកញ្ចប់ជូនភ្ញៀវទេសចរជិះកង់ នៅសៀមរាប បានឱ្យដឹងថា ចំពោះការជិះកង់ហាត់ប្រាណ ឬជិះកង់លំហែរកម្សាន្ត នៅតំបន់រមណីយដ្ឋានអង្គរ និងតំបន់មួយចំនួនទៀត នៅខេត្តសៀមរាបនាកន្លងទៅ គឺភាគច្រើនជាភ្ញៀវបរទេស។ ប៉ុន្តែប៉ុន្មានឆ្នាំចុងក្រោយនេះ ការជិះកង់ហាត់ប្រាណការជិះកង់លំហែរកម្សាន្ត និងព្រឹត្តិការណ៍នៃការជិះកង់ ដើម្បីរៃអង្គាសមូលនិធិ ជួយដល់សកម្មភាពមនុស្សធម៌ ដូចជាជួយមន្ទីរពេទ្យគន្ធបុប្ផាមន្ទីរពេទ្យកុមារអង្គរ គឺមានយ៉ាងច្រើន។ ហើយកន្លងទៅ ក្រសួងទេសចរណ៍ និងស្ថាប័នពាក់ព័ន្ធ ក៏ធ្លាប់បានរៀបចំឱ្យមានព្រឹត្តិការជិះកង់ថ្នាក់ជាតិ-អន្តរជាតិ ដែលមានការចូលរួម រហូតដល់រាប់រយ/រាប់ពាន់នាក់ ផងដែរ។ បើក្រឡេកមើល ពេលបច្ចុប្បន្ននេះ ពិសេសក្នុងកំឡុងពេលជំងឺកូវីដ-១៩ ប្រមាណជាពីរខែកន្លងទៅ នៅតាមបណ្ដារមណីយដ្ឋានអង្គរ ក៏ដូចជានៅតាមតំបន់មួយចំនួន នៃភូមិសាស្រ្តខេត្តសៀមរាប គឺមានចំនួនអ្នកជិះកង់យ៉ាងច្រើនទ្វេរដង គួរឱ្យកត់សម្គាល់ មានទាំងក្មេង ចាស់ ប្រុស ស្រី មន្ត្រីរាជកា កងកម្លាំងប្រដាប់អាវុធ អាជីវករ ប្រតិបត្តិករទេសចរណ៍ សិស្ស និស្សិត ស្រទាប់យុវជន បាននាំគ្នាជិះកង់លំហែរកម្សាន្ត និងហាត់ប្រាណយ៉ាងសកម្ម។ លោក ស្រេង កំសាន្ត ជាមគ្គុទ្ទេសក៍ ទេសចរណ៍ភាសាអង់គ្លេស និងជាអ្នកចូលចិត្តជិះកង់ជាប្រចាំ បានឱ្យដឹងថា តាមការយល់ និងភាពជាក់ស្ដែងរបស់លោក គឺការជិះកង់បាននាំមកនូវសុខភាពល្អមាំមួន, ស្មារតីភ្លឺស្វាង, បានបង្កើននូវមិត្តភាព, កាត់បន្ថយការសេពគ្រឿងស្រវឹង បន្ថែមពីនេះ លោកយល់ឃើញថា ការជិះកង់ មិនត្រឹមតែជាការហាត់ប្រាណប៉ុណ្ណោះទេវាថែមទាំងបានផ្តល់ នូវកញ្ចប់ទេសចរណ៍ដ៏សំខាន់ (Cycling Tour) សម្រាប់ភ្ញៀវ បានទៀតផង។ លោក អាំង ពិសាល ជាអ្នកជំនាញជិះកង់ម្នាក់ និងមានមុខរបរជួលកង់/លក់កង់ ក្នុងចំណោមអ្នកជួលកង់/លក់កង់ នៅក្រុងសៀមរាប បានថ្លែងប្រាប់ភ្នាក់ងារព័ត៌មាន Fresh News នារសៀលថ្ងៃទី២៣ ខែមេសា ឆ្នាំ២០២០នេះ ថា បច្ចុប្បន្ន របររបស់លោករៀងគ្រាប់បើបន្តិច គឺការលក់កង់មានការកើនឡើង ដោយសារមានអតិថិជនច្រើនមកទិញ។ ការទិញកង់របស់អតិថិជន គឺសម្រាប់ជិះជាលក្ខណៈគ្រួសារ និងជាមួយមិត្តភក្រ។ លោក អាំង ពិសាល បានបន្តថា ការជិះកង់មានអត្ថប្រយោជន៍ច្រើន គឺល្អទាំងកាយសម្បទា ល្អទាំងភ្នែក ល្អទាំងអារម្មណ៍ និយាយរួមការជិះកង់ ធ្វើឱ្យកាយសម្បទា រាងកាយយើងទាំងអស់បានល្អប្រសើរ។ ហើយការជិះកង់ យើងបានបង្កើននូវទំនាក់ទំនងជាមិត្តភាពបានច្រើន និងល្អប្រសើរបន្ថែមទៀត។ ចំពោះអារម្មណ៍ និងកែវភ្នែកវិញ ពេលយើងជិះកង់ គឺបានឃើញនូវទិដ្ឋភាពប្លែកៗ និយាយឱ្យចំ បើយើងជិះក្នុងមួយថ្ងៃបាន ៤០គីឡូម៉ែត្រ យើងនឹងឃើញទិដ្ឋភាពល្អប្លែកៗ ៤០គីឡូម៉ែត្ររៀងរាល់ថ្ងៃ។ លោក អាំង ពិសាល បានឱ្យដឹងថា ចំពោះការជួលកង់ឱ្យភ្ញៀវបរទេស ជួលឱ្យទីភ្នាក់ងារផ្ដល់សេវាកម្មជូនភ្ញៀវ និងសណ្ឋាគារក៏ដោយ នៅរដូវកាលនៃជំងឺឆ្លងកូវីដ-១៩នេះ គឺធ្លាក់ដល់ចំណុចសូន្យតែម្ដង។ ប៉ុន្តែការជួលកង់ឱ្យភ្ញៀវខ្មែរ នាពេលបច្ចុប្បន្ននេះ គឺគិតក្នុងតម្លៃសមរម្យបំផុត។ លោកថា បច្ចុប្បន្ននេះ មានអ្នកជិះកង់ច្រើនមែនទែន។ ចំពោះកង់ដែលលក់រាល់ថ្ងៃ គឺជាកង់ដែលសល់ពីស្ដុកចាស់ នៅហាងរបស់លោក មានចំនួន ប្រមាណ ១០០ ទៅ ២០០គ្រឿងនោះ គឺបានលក់ចេញទាំងអស់។ ហើយកង់ទិញចូលថ្មី គឺអត់មានទេ ព្រោះមិនអាចបញ្ជាទិញបន្ថែមបានពីក្រៅ ឬក្នុងស្រុកនោះឡើយ។ កង់ចាស់ៗមួយទឹកៗ ដែលលោកទុកសម្រាប់ជួលនាពេលកន្លងទៅ ឥឡូវមានអតិថិជនមកទិញច្រើនដែរ។ ទោះជាយ៉ាងណា មហាជន និងអ្នកដែលនិយមជិះកង់ ក៏ដូចជាអ្នកជួលកង់ជូនភ្ញៀវទេសចរ បានសំណូមពរដល់អាជ្ញាធរខេត្ត អាជ្ញាធរជាតិអប្សរា អាជ្ញាធរមូលដ្ឋាន និងស្ថាប័ន អង្គភាព មន្ទីរពាក់ព័ន្ធ សុំបន្តរៀបចំសម្រួលឱ្យមានចំណែកផ្លូវជិះកង់ នៅតាមបណ្ដាផ្លូវ/ថ្នល់នានា នៅក្នុងក្រុងសៀមរាប និងនៅតាមរមណីយដ្ឋាន នៅតាមបណ្ដាភូមិ/ឃុំ/សង្កាត់/ស្រុកមួយចំនួនទៀត ឱ្យមានសណ្ដាប់ធ្នាប់ និងគន្លងចរាចរណ៍ជិះកង់ បានត្រឹមត្រូវ ល្អប្រសើរមួយកម្រិតទៀត ព្រោះវាជាការចូលរួមចំណែកក្នុងការលើកកម្ពស់ ដល់កំណើននៃវិស័យទេសចរណ៍ និងដើម្បីសុខមាលភាពសង្គម របស់កម្ពុជាផងដែរ។ សូមរំលឹកថា កន្លងទៅខាងអាជ្ញាធរជាតិអប្សរា បានឱ្យអង្គភាព Fresh News ដឹងថា នៅរមណីយដ្ឋានអង្គរ មានផ្លូវសម្រាប់ឱ្យភ្ញៀវទេសចរ ជិះកង់កម្សាន្ត ដែលមានទទឹង ២ម៉ែត្រ បណ្ដោយ ២៣គីឡូម៉ែត្រ ចេញពីកន្លែងត្រួតពិនិត្យសំបុត្រចាស់ កាត់តាមក្រោយប្រាសាទអង្គរវត្ត បន្តទៅប្រាសាទក្រវ៉ាន់ កាត់ខាងត្បូងប្រាសាទបន្ទាយក្ដី បត់ទៅខាងជើងប្រាសាទតាព្រហ្ម ឆ្ពោះទៅស្ពានប្រាសាទតាកែវ។ ចំណែកតំបន់ផ្លូវវង់ធំ គឺចេញដំណើរពីស្រះស្រង់ រហូតដល់ខ្លោងទ្វារដីឆ្នាំង នាប្រាសាទបាយ័ន។ ផ្លូវនេះកសាងក្នុងទិសដៅ ស្របនឹងផ្លូវកៅស៊ូដែលមានស្រាប់ និងឃ្លាតពីផ្លូវកៅស៊ូប្រមាណ ២៥ម៉ែត្រ ដោយអាស្រ័យទៅតាមទីតាំង និងស្ថានភាពដី។ បច្ចុប្បន្ននេះ យើងឃើញថា ផ្លូវកង់ទាំងនេះ គឺបាននិងកំពុងបន្តរៀបចំ ដោយឈួសឆាយ ចាក់ដីបំពេញ បានជាច្រើនគីឡូម៉ែត្រ ដែលអ្នកជិះកង់ អាចជិះតាមផ្លូវនោះ បានជាបណ្ដើរៗខ្លះហើយ។ អាជ្ញាធរជាតិអប្សរា ធ្លាប់បញ្ជាក់ថា ការស្ថាបនាផ្លូវនេះឡើងក្នុងបំណង ដើម្បីសម្រួលចរាចរណ៍ ដល់ប្រជាពលរដ្ឋ សិស្សានុសិស្ស ក៏ដូចជាសម្រួលចរាចរណ៍ ដល់ទេសចរណ៍ជិះកង់ រួមនិងកាត់បន្ថយការកកស្ទះ និងគ្រោះថ្នាក់ចរាចរណ៍លើផ្លូវធំផងដែរ ហើយកាលពីខែធ្នូ ឆ្នាំ២០១៩ ក្រុមអ្នកជំនាញការ ចំពោះកិច្ចគណៈកម្មធិការ អាយស៊ីស៊ី-អង្គរ ឬហៅថា អាដហុក បានចុះទៅពិនិត្យនៅការដ្ឋានស្ថាបនាផ្លូវកង់ ក្នុងរមណីយដ្ឋានអង្គរ ផងដែរ៕ | 2020-04-23T23:16:00+07:00 | freshnewsasia.com | https://m.freshnewsasia.com/index.php/en/localnews/156734-2020-04-23-09-16-03.html |
7304d704-3263-4ec9-b550-5453daabbf0c | អធិការនគរបាលក្រុងតាខ្មៅ ប្រកាសបរិច្ចាគប្រាក់បៀវត្ស៤០ម៉ឺនរៀល រយៈពេល៦ខែ ដល់គណៈកម្មការជាតិប្រយុទ្ធប្រឆាំងនឹងជំងឺកូវីដ១៩ | វរសេនីយ៍ទោ យី វណ្ណដា អធិការនគរបាលក្រុងតាខ្មៅ នៃស្នងការដ្ឋាននគរបាលខេត្តកណ្ដាល នៅថ្ងៃទី២៣ ខែមេសា ឆ្នាំ២០២០ បានប្រកាសបរិច្ចាគ ប្រាក់បៀវត្សរបស់ខ្លួន ចំនួន៤០ម៉ឺនរៀល រយៈពេល៦ខែ ចាប់ពីខែមិថុនា ដល់ខែវិច្ឆិកា ឆ្នាំ២០២០ ជូនដល់គណៈកម្មការជាតិ ប្រយុទ្ធប្រឆាំងនឹងជំងឺកូវីដ១៩។ សូមជម្រាបថា សម្តេចតេជោ ហ៊ុន សែន នាយករដ្ឋមន្រ្តីនៃកម្ពុជា បានសម្រេចបរិច្ចាគប្រាក់បៀវត្ស របស់សម្តេចចំនួន៧ខែ ជូនដល់គណៈកម្មការជាតិ ប្រយុទ្ធនឹងជំងឺកូវីដ១៩។ ប្រាក់ខែរបស់ សម្តេចតេជោដែលបរិច្ចាគនេះ គឺរាប់ចាប់ពីខែមីនា រហូតដល់ខែកញ្ញា ឆ្នាំ២០២០៕ | 2020-04-23T22:43:00+07:00 | freshnewsasia.com | https://m.freshnewsasia.com/index.php/en/localnews/156728-2020-04-23-08-43-37.html |
44929025-962b-496c-91c3-a6f4edefc732 | ធនាគារពិភពលោក៖ ប្រាក់ផ្ញើចេញរបស់ពលករចំណាកស្រុកនឹងធ្លាក់ចុះខ្លាំង ដែលមិនធ្លាប់មានពីមុនមក ដោយសារជំងឺកូវីដ-១៩ (Video inside) | ធនាគារពិភពលោក នៅថ្ងៃទី២៣ ខែមេសា ឆ្នាំ២០២០នេះ បានចេញពីសេចក្តីប្រកាសព័ត៌មានថ្មីមួយ ដោយបានព្យាករណ៍ថា ការផ្ញើប្រាក់ចេញ នៅទូទាំងសាកលលោក ត្រូវបានរំពឹងទុកថា នឹងធ្លាក់ចុះយ៉ាងខ្លាំង ចំនួនប្រមាណជា២០ភាគរយ នៅក្នុងឆ្នាំ២០២០នេះ ដោយសារតែវិបត្តិបណ្តាលមកពី ការរាលដាលជំងឺកូវីដ-១៩ និងការបិទសកម្មភាពសេដ្ឋកិច្ច សឹងតែគ្រប់ផ្នែកទាំងអស់។ សេចក្តីប្រកាសព័ត៌មាន របស់ធនាគារពិភពលោក ដែលបណ្តាញព័ត៌មាន Fresh News ទទួលបាននៅរសៀលថ្ងៃនេះ បានឲ្យដឹងថា មូលហេតុនាំឲ្យមានការធ្លាក់ចុះ ក្នុងសភាពយ៉ាងគំហុកមិនធ្លាប់មាន ក្នុងប្រវត្តិសាស្ត្រថ្មីកន្លងទៅនេះ គឺមួយភាគធំមកពីការធ្លាក់ចុះ នៃចំនួនប្រាក់បៀវត្សរ៍ និងការងារ របស់ពលករចំណាកស្រុក ដែលសុទ្ធតែជាក្រុមមនុស្សងាយបាត់បង់ការងារ និងប្រាក់បៀវត្សរ៍មុនគេ នៅក្នុងបណ្តាប្រទេស ដែលពួកគេកំពុងធ្វើការ កាលណាមានវិបត្តិសេដ្ឋកិច្ចកើតឡើង។ សេចក្ដីប្រកាសព័ត៌មានបានបន្ដទៀតថា លំហូរការផ្ញើប្រាក់ចេញ ទៅកាន់ប្រទេសមានចំណូលទាប និងមធ្យម (LMICs) ត្រូវបានព្យាករណ៍ទុកថា នឹងស្រុតចុះ ប្រហែល១៩.៧ភាគរយ គឺសមមូលទៅនឹង ៤៤៥ប៊ីលានដុល្លារអាមេរិក ដែលជាការបាត់បង់នូវប្រភពហិរញ្ញវត្ថុ ចិញ្ចឹមជីវិតដ៏សំខាន់មួយ សម្រាប់គ្រួសារងាយរងគ្រោះ។ ការសិក្សានានា បានបង្ហាញថា ការផ្ញើប្រាក់ចេញរបស់ពលករចំណាកស្រុក បានជួយសម្រាលភាពក្រីក្រ នៅតាមប្រទេសមានចំណូលទាប និងមធ្យម, ធ្វើឲ្យអាហារូបត្ថម្ភ មានភាពប្រសើរឡើង, រួមចំណែកបង្កើនការចំណាយទៅលើវិស័យអប់រំ និងជួយកាត់បន្ថយពលកម្មកុមារ នៅតាមគ្រួសារទីទ័លក្រ។ ប៉ុន្តែកាលណាចំនួនប្រាក់ផ្ញើចេញធ្លាក់ចុះ វានឹងជះផលមិនល្អ ទៅលើលទ្ធភាពចាយវាយរបស់គ្រួសារនានា ទៅលើផ្នែកទាំងនេះ ដោយសារតែគេចាំបាច់ត្រូវបង្វែរ ធនធានហិរញ្ញវត្ថុកាន់តែច្រើន ទៅដោះស្រាយបញ្ហាខ្វះខាតស្បៀងអាហារ និងសេចក្តីត្រូវការបន្ទាន់ នៅក្នុងជីវភាពរស់នៅជាមុនសិន៕ | 2020-04-23T22:34:00+07:00 | freshnewsasia.com | https://m.freshnewsasia.com/index.php/en/localnews/156724-2020-04-23-08-34-51.html |
1c4bbb4c-e84f-4849-8aa7-69cb00b1f971 | វៀតណាម៖ ប្រធានមជ្ឈមណ្ឌលគ្រប់គ្រងជំងឺឆ្លង ប្រចាំទីក្រុងហាណូយ ត្រូវចាប់ខ្លួនពីបទពុករលួយពាក់ព័ន្ធការទិញឧបករណ៍ធ្វើតេស្តរក COVID-19 (Video inside) | អគ្គនាយកនៃមជ្ឈមណ្ឌលប្រយុទ្ធប្រឆាំងជំងឺឆ្លង (CDC) ប្រចាំទីក្រុងហាណូយនៃប្រទេសវៀតណាម រួមជាមួយមនុស្ស៦នាក់ ទៀត ត្រូវបានចាប់ខ្លួនក្រោមការសង្ស័យពីបទពុករលួយ ទាក់ទងទៅនឹងការទិញឧបករណ៍ធ្វើតេស្តរកមេរោគ COVID-19។ នេះបើតាមការ ចេញផ្សាយដោយសារព័ត៌មាន VN Express នៅថ្ងៃព្រហស្បតិ៍ ទី២៣ ខែមេសា ឆ្នាំ២០២០។ កាលពីថ្ងៃពុធម្សិលមិញនេះ ក្រសួងសន្តិសុខសាធារណៈវៀតណាមបានឲ្យដឹងថា លោក ង្វៀន ញ៉ាត់ខាម (Nguyen Nhat Cam) ត្រូវបាន ចាប់ខ្លួន រួមជាមួយបុគ្គលពាក់ព័ន្ធ០៦នាក់ផ្សេងទៀត ក្រោមការសង្ស័យថា ពួកគេបានរួមគំនិតគ្នាភូតកុហក ដោយរាយការណ៍បំផ្លើសអំពី តម្លៃនៃការទិញឧបករណ៍ធ្វើតេស្តរកមេរោគ COVID-19។ បើតាមការបញ្ជាក់ពីក្រសួងសន្តិសុខសាធារណៈវៀតណាម ករណីនេះមានជាប់ ទាក់ទងនឹងក្រុមហ៊ុនមួយចំនួនទៀត ក្រៅពី CDC ប្រចាំទីក្រុងហាណូយ។ គួរជម្រាបថា លោក ខាម កាលពីឆ្នាំ២០១៨ បានឡើងជាប្រធានមជ្ឈមណ្ឌល CDC នៅហាណូយ ដែលមានតួនាទីទប់ស្កាត់ការរាលដាល នៃជំងឺឆ្លងផ្សេងៗ ក្នុងរដ្ឋធានីវៀតណាម។ នៅចំពោះមុខការរាតត្បាតនៃជំងឺ COVID-18 មជ្ឈមណ្ឌលនេះ ទទួលបន្ទុកលើការធ្វើតេស្តរក អ្នកឆ្លងនៅទីក្រុងហាណូយ ហើយក្នុងមួយថ្ងៃមានការធ្វើតេស្តលើមនុស្សចន្លោះ២,៥០០-៣,០០០នាក់។ សរុបមកទល់បច្ចុប្បន្ន នៅទូទាំងប្រទេសវៀតណាម មានករណីឆ្លង COVID-19 សរុប២៦៨នាក់ ក្នុងនោះ២២៣នាក់ ឬស្មើនឹង៨៣ភាគរយ បានជាសះស្បើយ និងពុំមានអ្នកស្លាប់ឡើយ ហើយរយៈពេលប្រមាណជាមួយសប្តាហ៍កន្លងមកនេះ គឺពុំមានការរកឃើញករណីឆ្លងថ្មីនោះទេ៕ | 2020-04-23T21:37:00+07:00 | freshnewsasia.com | https://m.freshnewsasia.com/index.php/en/internationalnews/156713-2020-04-23-07-37-54.html |
89af214f-3e10-4ec8-adf6-5b032d4414f6 | រដ្ឋបាលខេត្តឧត្តរមានជ័យ បន្តទទួលបានអំណោយពីសប្បុរសជន ដើម្បីប្រើប្រាស់ក្នុងការប្រយុទ្ធប្រឆាំងនឹងជំងឺកូវីដ១៩ | រដ្ឋបាលខេត្តឧត្តរមានជ័យនៅល្ងាចថ្ងៃទី២២ ខែមេសា ឆ្នាំ២០២០ បានបន្តទទួលបានអង្ករ ២៧៥គីឡូក្រាម, មី ១០កេស, ទឹកក្រូច ២២កេស, ទឹកដោះគោ ១កេស, ស្ករស និងតែ០១ការ៉ុង និងថវិកា ២,០០០,០០០រៀល ពីព្រះគ្រូធម្មជ័យមង្គល អឿង សំអាង ព្រះវិជ័យធម្មាភិរក្ស ព្រះមេគណខេត្តឧត្ដរមានជ័យ និងមន្រ្តីសង្ឃគណៈធម្មយុត្តិកនិកាយខេត្ត ផ្ដល់ជូនរដ្ឋបាលខេត្តសម្រាប់ប្រើប្រាស់ក្នុងយុទ្ធនាការប្រយុទ្ធប្រឆាំងនឹងជំងឺកូវីដ១៩។ លោក ជា ពិសិដ្ឋ នាយករដ្ឋបាលសាលាខេត្តឧត្ដរមានជ័យ បានពាំនាំនូវប្រសាសន៍លោក ប៉ែន កុសល្យ អភិបាលខេត្តឧត្តរមានជយ័ ថ្លែងនូវអំណរព្រះគុណ ព្រះគ្រូធម្មជ័យមង្គល អឿង សំអាង និងមន្រ្តីសង្ឃគណៈធម្មយុត្តិកនិកាយខេត្ត ដែលបានចូលរួមឧបត្ថម្ភដល់រដ្ឋបាលខេត្ត សម្រាប់គាំទ្រការងារប្រយុទ្ធប្រឆាំង នឹងការ រីករាលដាលនៃជំងឺកូវីដ១៩។ លោកបានបញ្ជាក់ថា នេះសបញ្ជាក់ឲ្យឃើញពីកាយវិការប្រកបដោយសប្បុរស និងភាពមិនអាចខ្វះបាននូវការរួមចំណែកនៃវិស័យពុទ្ធចក្រ ចូលរួមជាមួយវិស័យ អាណាចក្រ ក្នុងកិច្ចការដោះស្រាយបញ្ហាសង្គម ហើយរដ្ឋបាលខេត្តនឹងយកអំណោយដែលបានផ្ដល់ជូននៅថ្ងៃនេះ ទៅប្រើប្រាស់បម្រើឲ្យសកម្មភាពនានាទាំងការងារ ផ្សព្វផ្សាយអប់រំពីវិធានការបង្ការ ទប់ស្កាត់ការឆ្លងរាលដាលនៃជំងឺកូវីដ១៩ និងការងារសង្គមជួយឧបត្ថម្ភដល់ប្រជាពលរដ្ឋ ដែលទទួលរងនូវផលប៉ះពាល់នៅមូលដ្ឋាន ស្របតាមអនុសាសន៍ដ៏ខ្ពង់ខ្ពស់របស់សម្ដេចតេជោតេជោ ហ៊ុន សែន ដែលទោះជាក្នុងកាលៈទេសៈណាក៏ដោយមិនត្រូវឲ្យបងប្អូនប្រជាពលរដ្ឋណាម្នាក់រស់នៅ ដោយ អត់ស្បៀង ឬអាហារសម្រាប់បរិភោគនោះឡើយ។ លោក ជា ពិសិដ្ឋ បានថ្លែងទៀតថា អជ្ញាធរខេត្តឧត្តរមានជ័យ ក្រោមការដឹកនាំរបស់លោក ប៉ែន កុសល្យ បានខិតខំប្រឹងប្រែងយ៉ាងខ្លាំងក្នុងសកម្មភាពចូលរួម ប្រយុទ្ធប្រឆាំងនឹងជំងឺកូវីដ១៩ ដោយណែនាំឱ្យមន្ត្រីប្រចាំការនៅច្រកអូរស្មាច់ ធ្វើការត្រួតពិនិត្យពលរដ្ឋដែលទើបត្រឡប់មកពីប្រទេសថៃ ឱ្យបានហ្មត់ចត់បំផុត មុននឹងឱ្យគាត់បន្តដំណើរទៅស្រុកកំណើត។ ជាមួយគ្នានោះ បានជំរុញឱ្យអជ្ញាធរមូលដ្ឋាន ភូមិ ឃុំ ស្រុក បន្តការផ្សព្វផ្សាយសារអប់រំរបស់ក្រសួងសុខាភិបាល អំពីការធ្វើអនាម័យនានា ដើម្បីជៀសផុតពីការឆ្លងជំងឺកូវីដ១៩៕ | 2020-04-23T21:21:00+07:00 | freshnewsasia.com | https://m.freshnewsasia.com/index.php/en/localnews/156708-2020-04-23-07-21-10.html |
a25fe736-a202-4b1c-b637-65c467e032ab | មន្ត្រីអាមេរិក៖ «តាមពិតជំងឺ COVID-19 បានផ្ទុះឡើងដំបូងនៅអាមេរិក តាំងពីខែមករា ប៉ុន្តែត្រូវបានគេយល់ច្រឡំថា ជាជំងឹផ្តាសាយធំ» (Video inside) | មន្ត្រីផ្នែកសុខាភិបាលម្នាក់របស់រដ្ឋកាលីហ្វ័រញ៉ា នៃសហរដ្ឋអាមេរិកបានអះអាងថា ជំងឺ COVID-19 បានចូលមកដល់ទឹកដីរដ្ឋកាលីហ្វ័រញ៉ា តាំងពីខែមករាមកម្ល៉េះ ពោលគឺប៉ុន្មានសប្តាហ៍ មុនសេចក្តីប្រកាសផ្លូវការចេញទៅទៀត ខណៈករណីស្លាប់ដំបូងនៃជំងឺនេះ ទំនងត្រូវបានគេយល់ច្រឡំថា ជាជំងឺផ្តាសាយធំ។ នេះបើយោងតាមការចេញផ្សាយដោយសារព័ត៌មាន CNA នារសៀលថ្ងៃព្រហស្បតិ៍ ទី២៣ ខែមេសា ឆ្នាំ២០២០។ ករណីស្លាប់ដំបូងបំផុតបណ្តាលមកពីជំងឺ COVID-19 នៅក្នុងសហរដ្ឋអាមេរិក ដែលត្រូវបានគេគិតថា បានកើតឡើងកាលពីថ្ងៃទី២៦ ខែកុម្ភៈកន្លងទៅនេះ នៅក្នុងរដ្ឋវ៉ាស៊ីនតោន។ ករណីស្លាប់នេះ គឺជាបុរសម្នាក់វ័យខ្ទង់ ៣០ឆ្នាំ ដែលបានវិលត្រឡប់មកពីទីក្រុងវូហាន ប្រទេសចិន។ ប៉ុន្តែបើយោងតាមលោកស្រីវេជ្ជបណ្ឌិត សារ៉ា កូឌី ( Sara Cody) ដែលមន្ត្រីសុខាភិបាលមា្នក់នៅសង្កាត់ សាន់តា ក្លារ៉ា (Santa Clara) នៃរដ្ឋកាលីហ្វ័រញ៉ាបាននិយាយថា ស្ត្រីវ័យ ៥៧ ឆ្នាំម្នាក់ដែលបានស្លាប់កាលពីថ្ងៃទី ០៦ ខែកម្ភៈកន្លងទៅនេះ ទើបជាករណីស្លាប់ដំបូងបង្អស់ដោយសារជំងឺ COVID-19 ពិតប្រាកដមែន។ ករណីស្លាប់របស់ស្ត្រីម្នាក់នៅរដ្ឋកាលីហ្វ័រញ៉ានេះ និងពីរករណីផ្សេងទៀត ត្រូវបានបញ្ជាក់ឡើងវិញ ដោយមជ្ឈមណ្ឌលអាមេរិកសម្រាប់ការគ្រប់គ្រង់ និងបង្ការជំងឺ (CDC) ថាពិតជាបានស្លាប់ដោយសារជំងឺ COVID-19 ពិតប្រាកដមែន បន្ទាប់ពីបានយកគំរូជាលិកា មកធ្វើតេស្តមើលម្តងទៀត។ ទាក់ទិននឹងរឿងនេះលោកស្រី Sara Cody បានលើកឡើងយ៉ាងដូច្នេះថា ៕ | 2020-04-23T20:02:00+07:00 | freshnewsasia.com | https://m.freshnewsasia.com/index.php/en/internationalnews/156695-2020-04-23-06-02-44.html |
0e1b8db8-2de4-4d79-9978-471836748970 | ស្នងការរងនគរបាលខេត្តកណ្តាល ឧត្តមសេនីយ៍ត្រី អុល ប៊ុណ្ណា ប្រកាសបរិច្ចាគប្រាក់បៀរវត្សផ្ទាល់ខ្លួន ចំនួន២០ម៉ឺនរៀល រយៈ៥ខែ ជូនដល់គណៈកម្មការជាតិប្រយុទ្ធនឹងជំងឺកូវីដ១៩ | លោកឧត្តមសេនីយ៍ត្រី អុល ប៊ុណ្ណា ស្នងការរងទទួលការងារបង្ការ ពន្លត់អគ្គីភ័យ និងសង្គ្រោះ នៃស្នងការដ្ឋាននគបាលខេត្តកណ្តាល បានប្រកាសបរិច្ចាគប្រាក់បៀរវត្ស ផ្ទាល់ខ្លួន ចំនួន ២០០ ០០០រៀល (ម្ភៃម៉ឺនរៀល) ក្នុងរយៈពេល៥ខែ ចាប់ពីខែឧសភា ដល់ខែកញ្ញា ឆ្នាំ២០២០ ជូនដល់គណៈកម្មការជាតិប្រយុទ្ធនឹងជំងឺកូវីដ១៩ ដើម្បីជាការរួមចំណែក ជាមួយរាជរដ្ឋាភិបាលកម្ពុជា ក្នុងទំស្កាត់ការរីករាលដាល នៃជំងឺកូវីដ១៩ នៅកម្ពុជា។ សូមជម្រាបថា កាលពីថ្ងៃទី០១ ខែមេសា ឆ្នាំ២០២០ សម្តេចតេជោ ហ៊ុន សែន នាយករដ្ឋមន្រ្តីនៃកម្ពុជា បានសម្រេចបរិច្ចាគប្រាក់បៀវត្ស របស់សម្តេចចំនួន៧ខែ ជូនដល់គណៈកម្មការជាតិប្រយុទ្ធនឹងជំងឺកូវីដ១៩។ ប្រាក់ខែរបស់សម្តេចតេជោដែលបរិច្ចាគនេះ គឺរាប់ចាប់ពីខែមីនា រហូតដល់ខែកញ្ញា ឆ្នាំ២០២០៕ | 2020-04-23T19:04:00+07:00 | freshnewsasia.com | https://m.freshnewsasia.com/index.php/en/localnews/156685-2020-04-23-05-04-25.html |
efb668d5-30ee-4b6f-a2b9-5ac8c86918b5 | ក្រោយរកឃើញជំងឺ COVID-19 ក្នុងខ្លួនសត្វតោ និងខ្លា ពេលនេះអាមេរិករកឃើញ ឆ្មាពីរក្បាល មានផ្ទុកជំងឺនេះដែរ (Video inside) | សត្វឆ្មា ០២ក្បាលនៅក្នុងទីក្រុងញូយ៉ក ត្រូវបានធ្វើតេស្ដវិជ្ជមានចំពោះ COVID-19 ប៉ុន្តែពួកវាមិនមានរោគសញ្ញាផ្លូវដង្ហើមធ្ងន់ធ្ងរនោះឡើយ ដោយត្រូវបានគេរំពឹងថា អាចនឹងជាសះស្បើយក្នុងពេលឆាប់ៗនេះ។ នេះបើតាមការចេញផ្សាយដោយ សារព័ត៌មាន CNN នៅព្រឹកថ្ងៃព្រហស្បតិ៍ ទី២៣ ខែមេសា ឆ្នាំ២០២០។ នៅក្នុងសេចក្ដីថ្លែងការណ៍រួមជាមួយ មជ្ឈមណ្ឌលអាមេរិកសម្រាប់គ្រប់គ្រង និងបង្ការជំងឺឆ្លង (CDC) ក្រសួងកសិកម្មអាមេរិកបានបញ្ជាក់ថា សត្វឆ្មាទាំងពីរក្បាលខាងលើ គឺជាសត្វចិញ្ចឹមនៅក្នុងផ្ទះដំបូងបំផុតបានឆ្លង COVID-19 នៅក្នុងសហរដ្ឋអាមេរិក។ ក្រសួងបន្ថែមថា សត្វឆ្មាទីមួយ ប្រហែលជាអាចឆ្លង COVID-19 ពីមនុស្សនៅខាងក្រៅផ្ទះ ខណៈអ្នកនៅក្នុងផ្ទះជាមួយសត្វឆ្មានេះ មិនមានផ្ទុកជំងឺនេះនោះទេ។ ចំណែកឯ សត្វឆ្មាទី ២ បានឆ្លងពីម្ចាស់វា ដែលត្រូវបានធ្វើតេស្ដវិជ្ជមានចំពោះ COVID-19។ គួរបញ្ជាក់ថា សហរដ្ឋអាមេរិកក៏ធ្លាប់រាយការណ៍ពីករណីឆ្លង COVID-19 នៅលើខ្លួនសត្វផងដែរ ដោយសត្វតោ និងខ្លា ៨ក្បាលនៅឯសួនសត្វមួយកន្លែង ក្នុងទីក្រុងញូយ៉ក ត្រូវបានធ្វើតេស្ដវិជ្ជមាន។ យ៉ាងនេះក្ដី ក្រុមអ្នកជំនាញមិនទាន់អាចបញ្ជាក់បាននៅឡើយទេថា តើសត្វចិញ្ចឹមដែលឆ្លង COVID-19 ពីមនុស្សហើយ អាចចម្លងទៅមនុស្សផ្សេងទៀតបានដែរ ឬក៏យ៉ាងណានោះទេ ដោយគ្រាន់តែពួកគេណែនាំឱ្យម្ចាស់សត្វិចិញ្ចឹម រក្សាអនាម័យ និងត្រូវលាងដៃឱ្យបានស្អាត ក្រោយប៉ះពាល់សត្វចិញ្ចឹមរបស់ខ្លួន។ សម្រាប់ករណីរកឃើញវីរុសកូរ៉ូណាថ្មី នៅក្នុងខ្លួនសត្វចិញ្ចឹមបែបនេះ ក៏ធ្លាប់កើតមានរួចមកហើយនក្រុងហុងកុង ប៉ុន្តែការសិក្សានៅតែបន្ត ដើម្បីឲ្យបានដឹងថា តើសត្វអាចមានលទ្ធភាពចម្លងជំងឺនេះ មកដល់មនុស្សដែរ ឬទេ៕ | 2020-04-23T18:19:00+07:00 | freshnewsasia.com | https://m.freshnewsasia.com/index.php/en/internationalnews/156679-2020-04-23-04-19-25.html |
6ef56656-4914-4c80-97bc-30a58f11c687 | មន្ត្រីសុខាភិបាល ចុះពិនិត្យសុខភាពជនជាតិចិន ៥នាក់ កំពុងធ្វើការនៅរោងចក្រកែច្នៃចេកក្នុងស្រុកអូររាំងឳ ខេត្តត្បូងឃ្មុំ ការពារជំងឺ COVID-19 | កម្លាំងជំនាញស្នងការដ្ឋាននគរបាលខេត្តត្បូងឃ្មុំ រួមជាមួយអភិបាលរងស្រុកអូររាំងឳ លោកមេឃុំព្រះធាតុ នគរបាលស្រុក និងក្រុមគ្រូពេទ្យមន្ទីរពេទ្យបង្អែកស្រុកអូររាំងឪ កាលពីថ្ងៃទី២២ ខែមេសា ឆ្នាំ២០២០ បានសហការគ្នាចុះពិនិត្យឯកសារនានា និងពិនិត្យសុខភាពជនជាតិចិនចំនួន ៥នាក់ ក្នុងនោះស្រី ២នាក់ ដែលបានមកស្នាក់នៅ និងបម្រើការងារនៅរោងចក្រកែច្នៃចេក ស្ថិតនៅក្នុងក្រុមហ៊ុនចំការកៅស៊ូពាមជាំង ឃុំព្រះធាតុ ស្រុកអូររាំងឪ ខេត្តត្បូងឃ្មុំ។ *ទី១៖ ឈ្មោះ CHEN.ZHIQIANG មកពីខេត្ត JILIN ចូលមកកម្ពុជាថ្ងៃ១៤ ខែមីនា ឆ្នាំ២០២០ ផុតសុពលភាពថ្ងៃទី២ ខែឧសភា ឆ្នាំ២០២០ *ទី២៖ ឈ្មោះ QIN.WEIDONG មកពីខេត្ត HEILONGJIANG ចូលមកកម្ពុជា ថ្ងៃទី៥ ខែមករា ឆ្នាំ២០២០ ផុតសុពលភាពថ្ងៃទី០៥ ខែសីហា ឆ្នាំ២០២០ *ទី៣៖ ឈ្មោះ CHEN.HANCHAO មកពីខេត្ត JILIN ចូលមកកម្ពុជាថ្ងៃទី១៩ ខែកុម្ភៈ ឆ្នាំ២០២០ ផុតសុពលភាពថ្ងៃទី០២ ខែឧសភា ឆ្នាំ២០២០ *ទី៤៖ ឈ្មោះ ZHOU.QI មកពីខេត្ត SHANDONG ចូលមកកម្ពុជាថ្ងៃទី១៩ ខែកុម្ភៈ ឆ្នាំ២០២០ ផុតសុពលភាពថ្ងៃទី១៩ ខែកញ្ញា ឆ្នាំ២០២០ *ទី៥៖ ឈ្មោះ JIN.HONGFENG មកពីខេត្ត HEILONG JIANG ចូលមកកម្ពុជាថ្ងៃទី៥ ខែមករា ឆ្នាំ២០២០ ផុតសុពលភាពថ្ងៃទី០៥ ខែកុម្ភៈ ឆ្នាំ២០២១។ ការចុះត្រួតពិនិត្យនេះ ដើម្បីធានាថា ជនជាតិចិនទាំង៥នាក់នេះ មកដោយស្របច្បាប់ មានលិខិតឆ្លងដែនត្រឹមត្រូវ មិនស្នាក់នៅហួសកាលកំណត់ ជាពិសេសនោះ ឲ្យដឹងច្បាស់ថា មានផ្ទុកជំងឺកូវីដ១៩ដែរឬអត់ គឺដើម្បីធ្វើការដាក់ឲ្យនៅដាច់ដោយឡែក និងពិនិត្យព្យាបាល ការពារការឆ្លងបន្ត ក្នុងករណីពិនិត្យឃើញមានផ្ទុកវីរុសកូរ៉ូណា។ ក្រោយពីអាជ្ញាធរ មន្ត្រីមានសមត្ថកិច្ច និងមន្ត្រីសុខាភិបាលធ្វើការសហការចុះត្រួតពិនិត្យ និងតេស្តសុខភាពរួចមក ជាលទ្ធផលឃើញថា ជនជាតិចិនទាំង ៥នាក់នេះ មានឯកសារគ្រប់គ្រាន់ និងសុខភាពមកដល់ពេលនេះមិនមានអ្វីគួរអោយកត់សំគាល់ទេ។ ប៉ុន្តែទោះជាយ៉ាងនេះក្តី មន្ត្រីសុខាភិបាល និងអាជ្ញាធរមូលដ្ឋាន នៅតែតាមសង្កេតសុខភាពជនជាតិចិនទាំង ៥នាក់នេះជាបន្តទៀតផងដែរ៕ | 2020-04-23T17:09:00+07:00 | freshnewsasia.com | https://m.freshnewsasia.com/index.php/en/localnews/156658-2020-04-23-03-09-30.html |
c5a8b1ec-bce3-45e4-893c-e3eee92037f1 | រដ្ឋមន្ដ្រីក្រសួងសុខាភិបាល បើកកិច្ចប្រជុំគណៈកម្មការអន្ដរក្រសួងលើកទី៣ លើការងារឆ្លើយតបការរាតត្បាតនៃជំងឺ COVID-19 | រដ្ឋមន្ដ្រីក្រសួងសុខាភិបាល លោកសាស្ដ្រាចារ្យ ម៉ម ប៊ុនហេង នៅព្រឹកថ្ងៃទី២៣ ខែមេសា ឆ្នាំ២០២០នេះ បានបើកកិច្ចប្រជុំគណៈកម្មការអន្ដរក្រសួង លើកទី៣ ស្ដីពី ការងារឆ្លើយតបការរាតត្បាតនៃជំងឺកូវីដ១៩ (COVID-19) ដែលបានធ្វើឡើងនៅ ទីស្ដីការក្រសួង។ រដ្ឋមន្ដ្រី ម៉ម ប៊ុនហេង បានថ្លែងប្រាប់អង្គភាពព័ត៌មាន Fresh News ថា កិច្ចប្រជុំនៅព្រឹកនេះនឹងលើកពិភាក្សា ស្ដីពីការគ្រប់គ្រងសម្ភារបរិក្ខារ និងការគ្រប់គ្រងថវិកា សម្រាប់ឆ្លើយតបទៅនឹងជំងឺកូវីដ១៩, បច្ចុប្បន្នភាពនៃការគ្រប់គ្រងជំងឺកូវីដ១៩, ការវាយតម្លៃ និងការឆ្លើយតប ក្នុងករណីមានការរាតត្បាតជំងឺកូវីដ១៩ នៅក្នុងសហគមន៍។ សូមជម្រាបថា នៅថ្ងៃទី២៣ ខែមេសា ឆ្នាំ២០២០នេះ ក្រសួងសុខាភិបាល បានចេញសេចក្តីប្រកាសថា មិនមានករណីឆ្លងជំងឺកូវីដ១៩ ហើយក៏ពុំមានករណីជាសះស្បើយដែរ ខណៈអ្នកជំងឺកូវីដ១៩ បានជាសះស្បើយសរុបចំនួន១១០នាក់។ ចំណែកអ្នកកំពុងសម្រាកព្យាបាលជំងឺកូវីដ មានសរុបចំនួន១២នាក់ នៃអ្នកឆ្លងសរុប១២២នាក់៕ | 2020-04-23T16:13:00+07:00 | freshnewsasia.com | https://m.freshnewsasia.com/index.php/en/localnews/156653-2020-04-23-02-13-44.html |
79c88e77-5f0d-4ce2-9288-5c1fb306016d | គួរឲ្យសង្វេគណាស់! ឪពុកនាំកូនស្រីទៅឆក់ត្រី តែភ្លាត់ស្នៀតឆ្លងចរន្តឆក់ស្លាប់ទាំងពីរនាក់… | បុរសជាឪពុក នាំកូនស្រីទៅឆក់ត្រីនៅតាមព្រែក តែភ្លាត់ស្នៀតឆ្លងចរន្តឆក់ស្លាប់ទាំង២នាក់ បង្កឲ្យមានការភ្ញាក់ផ្អើល កាលពីវេលាម៉ោង៥និង៣០នាទីល្ងាច ថ្ងៃទី ២២ ខែមេសា ឆ្នាំ ២០២០ ស្ថិតនៅចំណុចព្រែកខាងលិចផ្ទះរបស់ជនរងគ្រោះចម្ងាយ១០០ម៉ែត្រ ក្នុងភូមិថ្នា ឃុំថ្នាធ្នង់ ស្រុករំដួល ។ សពជនរងគ្រោះជាឪពុកឈ្មោះ រស់ ប៊ិញ អាយុ៣៨ឆ្នាំ មុខរបរកសិករ និងកូនស្រីឈ្មោះ រស់ សុភ័ក អាយុ១៧ឆ្នាំ រស់ក្នុងភូមិឃុំខាងលើ ។ ក្មេងប្រុសទាំង២នាក់ បានឲ្យដឹងថា មុនពេលកើតហេតុ ពួកខ្លួនកំពុងឡើង បេះផ្លែព្រីងក្បែរកន្លែងកើតហេតុ ឃើញឪពុកនិងកូនស្រីរងគ្រោះ កំពុងនាំគ្នាឆក់ត្រីនៅក្នុងព្រែក តែពេលពួកខ្លួនចុះពីលើដើមព្រីងវិញ មិនឃើញជនរងគ្រោះ ទើបមានសង្ស័យ ក៍ប្រញាប់ប្រញាល់រត់ទៅប្រាប់ឪពុករបស់ខ្លួន និងបងប្អូននៅជិតទីនោះឲ្យជួយមកមើល និងចុះមុជទឹករាវរក រហូតឃើញសាកសពលិចនៅក្នុងទឹក និងស្រង់យកមកផ្ទះវិញ ។ ក្រោយពេលកើតហេតុ កម្លាំងជំនាញអធិការដ្ឋាននគរបាលស្រុករំដួល និងកម្លាំងកងរាជអាវុធហត្ថស្រុករំដួល ព្រំទាំងគ្រូពេទ្យមណ្ឌលសុខភាពបុសមន បានចុះទៅពិនិត្យសាកសព រួចសន្និដ្ឋានថា ជនរងគ្រោះស្លាប់ ដោយសារឆក់ត្រីខ្វះការប្រុងប្រយ័ត្ន បណ្ដាលឲ្យឆក់ស្លាប់ទាំង២នាក់បែបនេះ និងបានប្រគល់សពទៅជូនក្រុមគ្រួសារធ្វើបុណ្យតាមប្រពៃណី ៕ | 2020-04-23T15:48:48+07:00 | kbnnews.com | https://kbn.news/archives/159733 |
44503998-fbe7-4701-a013-9c64b5bf9bd4 | BREAKING: ចំនួនអ្នកឆ្លងជំងឺ COVID-19 ទូទាំងពិភពលោកកើនលើស ២.៦៣លាននាក់ ក្នុងនោះស្លាប់ ១៨៤,២០២នាក់ គិតត្រឹមព្រឹកថ្ងៃព្រហស្បតិ៍នេះ! (Video inside) | យោងតាមគេទំព័រអន្តរជាតិ Worldometer គិតត្រឹមម៉ោង ៨៖០០នាទីព្រឹកថ្ងៃព្រហស្បតិ៍ ទី២៣ ខែមេសា ឆ្នាំ២០២០ នេះតែម្តង ចំនួនករណីឆ្លងជំងឺ COVID-19 នៅទូទាំងពិភពលោក បានកើនឡើងដល់ ២,៦៣៧,៤១៤ករណីហើយ ក្នុងនោះមនុស្សសរុប ១៨៤,២០៤នាក់ស្លាប់ និង ៧១៧,៦២៥នាក់ជាសះស្បើយឡើងវិញ។ ជំងឺរាតត្បាតសកល COVID-19 នៅពេលនេះបានឆ្លងចូលដល់ប្រទេស និងដែនដីសរុបចំនួន ២១០ ហើយក្នុងនោះប្រទេសធំៗដែលមានករណីឆ្លង រហូតដល់រាប់សែនករណីនោះមានដូចជា សហរដ្ឋអាមេរិក, អេស្ប៉ាញ, អ៉ីតាលី, បារាំង, អាល្លឺម៉ង់ និងចក្រភពអង់គ្លេស។ ដោយឡែកប្រទេសតួកគី ក៏នឹងអាចលោតចូលមកក្នុងក្រុមប្រទេស ដែលមានអ្នកឆ្លងជំងឺ COVID-19 រហូតដល់រាប់សែនករណី ក្នុងពេលឆាប់ៗនេះផងដែរ បើគេពិនិត្យទៅមើលទៅលើសន្ទុះនៃការឆ្លងប្រចាំថ្ងៃ ខណៈគិតត្រឹមព្រឹកថ្ងៃព្រហស្បតិ៍ដដែលនេះ តួកគីមានអ្នកឆ្លង COVID-19 សរុប ៩៨,៦៧៤ករណីរួចទៅហើយ៕ | 2020-04-23T15:23:00+07:00 | freshnewsasia.com | https://m.freshnewsasia.com/index.php/en/internationalnews/156649-2020-04-23-01-23-04.html |
d504a8f7-fb80-46d2-aa73-a8a3cacd21bf | TOP NEWS: ថ្ងៃនេះក្រសួងសុខាភិបាលប្រកាសថា មិនមានករណីឆ្លងជំងឺកូវីដ១៩ ហើយក៏ពុំមានករណីជាសះស្បើយដែរ (Video inside) | នៅថ្ងៃទី២៣ ខែមេសា ឆ្នាំ២០២០នេះក្រសួងសុខាភិបាល បានចេញសេចក្តីប្រកាសថា មិនមានករណីឆ្លងជំងឺកូវីដ១៩ ហើយក៏ពុំមានករណីជាសះស្បើយដែរ ខណៈអ្នកជំងឺកូវីដ១៩ បានជាសះស្បើយសរុបចំនួន១១០នាក់។ ចំណែកអ្នកកំពុងសម្រាកព្យាបាលជំងឺកូវីដមានសរុបចំនួន១២នាក់ នៃអ្នកឆ្លងសរុប១២២នាក់។ បើគិតត្រឹមព្រឹកថ្ងៃទី២៣ ខែមេសា ឆ្នាំ២០២០នេះ។ នេះបើតាមការប្រកាសរបស់ក្រសួងសុខាភិបាល ដែលបណ្តាញព័ត៌មាន Fresh News ទទួលបានមុននេះបន្តិច។ | 2020-04-23T15:05:00+07:00 | freshnewsasia.com | https://m.freshnewsasia.com/index.php/en/localnews/156648-2020-04-23-01-05-37.html |
62c4d060-577f-46b0-a361-6e98d1ac894c | ប្រធានរដ្ឋសភា៖ ទោះបីជាងមួយសប្តាហ៍មកនេះ កម្ពុជាមិនមានករណីឆ្លងជំងឺកូវីដ១៩ថ្មី ប៉ុន្តែមិនត្រូវធ្វេសប្រហែស និងភ្លេចខ្លួនពីការការពារពីជំងឺនេះនោះទេ | សម្ដេចអគ្គមហា ពញា ចក្រី ហេង សំរិន ប្រធាន រដ្ឋសភានៃព្រះរាជាណាចក្រកម្ពុជា តាមរយៈបណ្ដាញសង្គមនាព្រឹកថ្ងៃទី២៣ មេសានេះបានមានប្រសាសន៍ថា ទោះបីជាងមួយសប្តាហ៍មកហើយដែល កម្ពុជាពុំមានករណីឆ្លងជំងឺកូវីដ១៩ថ្មី ប៉ុន្តែមិនត្រូវធ្វេសប្រហែសនិងភ្លេចខ្លួនពីការការពារពីជំងឺនេះនោះទេ ។ សម្ដេចប្រធានរដ្ឋសភា បន្តថា” សូមបងប្អូន កូនក្មួយទាំងអស់ បន្តរក្សាការប្រុងប្រយ័ត្នឲ្យបានខ្ពស់ក្នុងការការពារខ្លួន កុំឲ្យជំងឺនេះឆ្លងមកលើខ្លួនយើង ក្រុមគ្រួសារយើង សហគមន៍យើង និងប្រទេសជាតិរបស់យើងទៀត។ និងអនុវត្តឲ្យខ្ជាប់ខ្ជួននូវការណែនាំរបស់ក្រសួងសុខាភិបាល ត្រូវធ្វើអនាម័យខ្លួនប្រាណជាប្រចំា ឧស្សាហ៍លាងសម្អាតដៃជាមួយសាប៊ូ អាល់កុល ឬជែលលាងដៃ ហើយពេលធ្វើដំណើរត្រូវពាក់ម៉ាស់ និងមិនត្រូវធ្វើការជួបជុំមនុស្សច្រើននោះឡើយ”។ ជាមួយគ្នានោះដែរ ហើយបើដឹងថាខ្លួនមកពីកន្លែងដែលមានការឆ្លងរីករាលដាលជំងឺនេះ ឬបានប៉ះពាល់អ្នកជំងឺនោះ សូមរក្សាខ្លួនដាច់ពីគេរយៈពេល១៤ថ្ងៃ និងបើមានបញ្ហាអ្វីមិនស្រួលសូមទាក់ទងជាបន្ទាន់ទៅកាន់លេខ១១៥។ ឆ្លៀតឱកាសនេះ សម្ដេច ហេង សំរិន ក៏បានថ្លែងអំណរគុណយ៉ាងជ្រាលជ្រៅផងដែរ ចំពោះប្រមុខរាជរដ្ឋាភិបាល សម្តេចអគ្គមហាសេនាបតីតេជោ ហ៊ុន សែន ដែលបានដាក់ចេញនូវវិធានការ នានាប្រកបដោយភាពម៉ឺងម៉ាត់ និងមានប្រសិទ្ធភាពខ្ពស់ ក្នុងការទប់ស្កាត់ជំងឺនេះទាន់ពេលវេលា។ បន្ថែមពីលើនេះ សម្ដេច ប្រធានរដ្ឋសភា បានជូនពរជនរួមជាតិទាំងអស់ទទួលបាននូវសេចក្តីសុខគ្រប់ក្រុមគ្រួសារនិង សូមឲ្យជំងឺដែលគ្មានថ្នាំព្យាបាលនេះ ទៅឲ្យឆ្ងាយពីប្រជាពលរដ្ឋគ្រប់ៗគ្នា៕ | 2020-04-23T13:13:46+07:00 | kbnnews.com | https://kbn.news/archives/159698 |
49b42fbd-fa58-4288-a723-d634ec276090 | នាយឧត្តមសេនីយ៍ គៀត ច័ន្ទថារិទ្ធិ និងមន្ត្រីនគរបាលជាតិ នៃអគ្គនាយកដ្ឋានអន្តោប្រវេសន៍ បរិច្ចាគប្រាក់បៀវត្សជាង៤៩៤លានរៀល ដល់គណៈកម្មការជាតិប្រយុទ្ធនឹងជំងឺកូវីដ១៩ | នាយឧត្តមសេនីយ៍ គៀត ច័ន្ទថារិទ្ធិ អគ្គនាយក អគ្គនាយកដ្ឋានអន្តោប្រវេសន៍ និងមន្ត្រីនគរបាលជាតិ នៃអគ្គនាយកដ្ឋានអន្តោប្រវេសន៍ ចំនួន ៥៤៥នាក់ បានស្ម័គ្រចិត្តចូលរួមបរិច្ចាគប្រាក់បៀវត្សផ្ទាល់ខ្លួន សរុបជាថវិកា ៤៩៤,៧៨៦,៤០៩រៀល ជូនដល់គណៈកម្មការជាតិប្រយុទ្ធនឹងជំងឺកូវីដ១៩។ សូមជម្រាបថា កាលពីថ្ងៃទី០១ ខែមេសា ឆ្នាំ២០២០ សម្តេចតេជោ ហ៊ុន សែន នាយករដ្ឋមន្រ្តីនៃកម្ពុជា សម្រេចបានបរិច្ចាគប្រាក់បៀវត្សរបស់សម្តេចចំនួន៧ខែ ជូនដល់គណៈកម្មការជាតិប្រយុទ្ធនឹងជំងឺកូវីដ១៩។ ប្រាក់ខែរបស់សម្តេចតេជោដែលបរិច្ចាគនេះ គឺរាប់ចាប់ពីខែមីនា រហូតដល់ខែកញ្ញា ឆ្នាំ២០២០៕ | 2020-04-23T01:35:00+07:00 | freshnewsasia.com | https://m.freshnewsasia.com/index.php/en/localnews/156632-2020-04-22-11-35-42.html |
2a86411f-ccfb-4ed7-baf0-9cb0dac6f66b | មន្ត្រីជាន់ខ្ពស់ក្រសួងមហាផ្ទៃ៖ រហូតមកដល់ពេលនេះ សំណាកពលករប្រមាណ ៤០០នាក់ ត្រូវបានយកទៅធ្វើតេស្ត តែមិនមានជំងឺកូវីដ១៩ឡើយ (Video inside) | លោកស្រី ជូ ប៊ុនអេង រដ្ឋលេខាធិការក្រសួងមហាផ្ទៃ និងជាអនុប្រធានអចិន្ត្រៃយ៍ នៃគណៈកម្មាធិការជាតិប្រយុទ្ធប្រឆាំងការជួញដូរមនុស្ស (គ.ជ.ប.ជ) បានថ្លែងថា គិតមកដល់ពេលនេះ មានពលករខ្មែរធ្វើការងារនៅក្រៅប្រទេសជាង ៨ម៉ឺននាក់ បានធ្វើមាតុភូមិនិវត្តន៍ ហើយក្នុងចំណោមពលករទាំងនោះមាន ៤០០នាក់ ត្រូវបានយកសំណាកទៅធ្វើតេស្ត ប៉ុន្តែមិនទាន់រកឃើញថា ឆ្លងជំងឺកូវីដ១៩ឡើយ។ ថ្លែងប្រាប់អ្នកសារព័ត៌មាន ក្រោយបញ្ចប់ កិច្ចប្រជុំពិគ្រោះ យោបល់ ដើម្បីពិនិត្យលទ្ធភាពក្នុងការឆ្លើយតបទៅនឹងតម្រូវ ការរយៈ ពេលខ្លី មធ្យម និងវែងរបស់ពលករចំណាកស្រុកក្នុងស្ថានភាពរីករាល ដាលនៃជំងឺកូវីដ-១៩ នាថ្ងៃទី២២ ខែមេសា ឆ្នាំ២០២០ លោកស្រី ជូ ប៊ុនអេង បានបន្ថែមថា នៅពេលដែលពលករខ្មែរចូលដល់ព្រំដែនភ្លាមៗ ភាគីពាក់ព័ន្ធទាំងអស់បានចុះ ពិនិត្យ និងសួរប្រវត្តិពួកគាត់ ព្រមទាំងបញ្ជូនទៅធ្វើចត្តាឡីស័កផងដែរ។ លោកស្រីបានបន្តថា នៅពេលមកដល់ព្រំដែន ពេលមានពលករណាម្នាក់មានកម្តៅខុសពីធម្មតា តម្រូវឲ្យពួកគាត់ស្ថិតនៅការតាមដានបន្ដ ពោលមិនត្រូវអនុញ្ញាតឲ្យពួកគាត់ ធ្វើដំណើរបន្តទៅស្រុក ទៅភូមិទេ។ លោកស្រីថ្លែងថា មានជាបន្ដបន្ទាប់ ដែលអាជ្ញាធរស្នើសុំមន្ទីរពេទ្យបង្អែកព្រំដែនត្រូវពិនិត្យពលករបន្ថែម ដើម្បីយក សំណាកក្នុងការពិនិត្យ។ លោកស្រីបានបញ្ជាក់យ៉ាងដូច្នេះថា៖ ។ មន្ត្រីជាន់ខ្ពស់ក្រសួងមហាផ្ទៃ ក៏បានសំណូមពរដល់ពលករទាំងអស់ដែលទើបធ្វើមាតុភូមិនិវត្តន៍ សូមមេត្តាកុំអាលវិលត្រឡប់ ទៅរកប្រទេសគោលដៅវិញ ដោយសារប្រទេសគោលដៅទាំងនោះ មានអត្រាឆ្លងជំងឺកូវីដ១៩ ខ្ពស់ជាងកម្ពុជាយើងទៅទៀត។ អញ្ចឹង ប្រសិនបើពួកគាត់ វិល ត្រឡប់ ទៅពេលនេះ អាចនឹងជួបហានិភ័យខ្ពស់ណាស់ ហើយខាងប្រទេសគេវិញក៏រឹតបន្ដឹងការចល័ត និងការបិទព្រំដែនដែរ។ លោកស្រី ជូ ប៊ុនអេង ថែមទាំងបានអំពាវនាវ និងលើក ទឹកចិត្តទៅដល់ប្រជាពលរដ្ឋទាំងអស់ ត្រូវមានការដាំដុះបន្លែបន្ថែមនៅតាមទីលំនៅរៀងៗខ្លួនជាដើម ដើម្បីរកប្រាក់ចំណូលក្នុង គ្រួសារ បន្ថែម ទៀត ជាពិសេសត្រូវមានការអត់ធ្មត់ចំពោះដំណាក់កាលដែល កម្ពុជាកំពុង ជួបប្រទះបញ្ហាការរីករាលដាលនៃជំងឺកូវីដ១៩នេះ៕ | 2020-04-23T01:34:00+07:00 | freshnewsasia.com | https://m.freshnewsasia.com/index.php/en/localnews/156631-2020-04-22-11-34-44.html |
721ff345-e3c7-4f23-8f44-aae7317ab9c1 | ករណីឆ្លង និងស្លាប់ដោយសារជំងឺ COVID-19 នៅឥណ្ឌូណេស៊ី និងហ្វីលីពីន បន្តកើនឡើងដូចគ្នា | នៅល្ងាចថ្ងៃពុធ ទី២២ ខែមេសា ឆ្នាំ២០២០ នេះតែម្តង ប្រទេសហ្វីលីពីនបានរកឃើញករណីឆ្លង COVID-19 ថ្មីៗចំនួន ១១១នាក់ទៀត ធ្វើឲ្យចំនួនសរុបកើនដល់ ៦,៧១០ករណី ក្នុងនោះស្លាប់សរុប ៤៤៦នាក់ (អ្នកស្លាប់ ០៩នាក់ទៀតទើបត្រូវបានបូកបញ្ចូល) និងអ្នកជំងឺសរុប ៦៩៣នាក់ហើយបានជាសះស្បើយ។ នេះបើតាមការចេញផ្សាយដោយ ទីភ្នាក់ងារព័ត៌មានចិនស៊ីនហួរ។ ដោយឡែកសម្រាប់ប្រទេសឥណ្ឌូណេស៊ីវិញ នៅក្នុងពេលដូចគ្នានេះអ្នកឆ្លងជំងឺ COVID-19 សរុប ២៨៣នាក់ទៀតត្រូវបានរកឃើញ ធ្វើឲ្យចំនួនករណីឆ្លងសរុបកើនឡើងដល់ ៧,៤១៨ករណី ក្នុងនោះមនុស្សស្លាប់សរុបមាន ៦៣៥នាក់ (ច្រើនជាងគេបង្អស់នៅអាស៊ាន) និង ៩១៣នាក់បានជាសះស្បើយ។ គួរបញ្ជាក់ថា សម្រាប់ប្រទេសដែលឈរនៅលេខរៀងទី ១ ប្រចាំអាស៊ាន ដែលមានករណីឆ្លង COVID-19 ច្រើនបំផុតនោះ គឺសិង្ហបុរីជាមួយករណីឆ្លងសរុប ១០,១៤១ករណី ប៉ុន្តែចំនួនអ្នកស្លាប់នៅក្នុងប្រទេសដីកោះដ៏តូចមួយនេះវិញមានតែ ១១កនាក់ប៉ុណ្ណោះ ដែលពិតជាតួលេខទាបមែនទែន ខណៈចំនួនអ្នកជាសះស្បើយវិញមាន ៨៣៩នាក់៕ | 2020-04-23T00:21:00+07:00 | freshnewsasia.com | https://m.freshnewsasia.com/index.php/en/internationalnews/156624-2020-04-22-10-21-57.html |
4ae2fea8-b67d-47dc-b47f-345cf35bae3f | ស្នងការនគរបាលខេត្តក្រចេះ និងមន្ដ្រីនគរបាលក្រោមឱវាទចំនួន ២៤១រូប បរិច្ចាគប្រាក់បៀវត្សរបស់ខ្លួនជាង ១០០លានរៀល ជូនដល់គណៈកម្មការជាតិប្រយុទ្ធនឹងជំងឺកូវីដ១៩ | ស្នងការនគរបាលខេត្តក្រចេះ លោកឧត្តមសេនីយ៍ទោ លន់ សុផាត និងមន្ដ្រីនគរបាលក្រោមឱវាទចំនួន ២៤១រូប បានបរិច្ចាគប្រាក់បៀវត្សរបស់ខ្លួន ជូនដល់គណៈកម្មការជាតិប្រយុទ្ធ ប្រឆាំងនឹងជំងឺកូវីដ១៩ ដែលសរុបជាថវិកាចំនួន ១០៩,៨៦២,៣៨៥រៀល។ សូមជម្រាបថា សម្តេចតេជោ ហ៊ុន សែន នាយករដ្ឋមន្រ្តីនៃកម្ពុជា បានសម្រេចបរិច្ចាគប្រាក់បៀវត្ស របស់សម្តេចចំនួន៧ខែ ជូនដល់គណៈកម្មការជាតិ ប្រយុទ្ធនឹងជំងឺកូវីដ១៩។ ប្រាក់ខែរបស់ សម្តេចតេជោដែលបរិច្ចាគនេះ គឺរាប់ចាប់ពីខែមីនា រហូតដល់ខែកញ្ញា ឆ្នាំ២០២០៕ | 2020-04-22T22:54:00+07:00 | freshnewsasia.com | https://m.freshnewsasia.com/index.php/en/localnews/156608-2020-04-22-08-54-04.html |
f6425ae3-cb0f-40da-8a2d-fb2298eeaedd | អាណាព្យាបាលសិល្សសាលាអន្តរជាតិ CIA ផ្ទុះការតវ៉ាទាមទារការបញ្ចុះថ្លៃសិក្សា ពេលផ្ទុះជំងឺកូវីដ១៩ | រាជធានីភ្នំពេញ ៖ នៅព្រឹកថ្ងៃទី២២ ខែមេសា ឆ្នាំ២០២០ អាណាព្យាបាលសិល្សសាលាអន្តរជាតិ CIA ផ្ទុះការតវ៉ាទាមទារការបញ្ចុៈថ្លៃសិក្សា នៅតាមមហាវិថីសម្តេចចៅហ្វាវាំងវរវៀងជ័យ អធិបតីស្រឹង្គារ គង់ សំអុល ស្ថិតក្នុងភូមិស្លែងរលើង សង្កាត់អូរបែកក្អម ខណ្ឌសែនសុខ រាជធានីភ្នំពេញ ។ បើយោងតាមគណនីហ្វេសប៊ុកឈ្មោះ Charnay Yann ជាអាណាព្យាបាលសិស្ស២នាក់រៀននៅសាលា CIA ជាង១០ឆ្នាំបាននិយាយថា តើទំនួលខុសត្រូវ និងគុណធម៌នៅត្រង់ណា ? បើគ្មានការស្នើសុំជួបពីឪពុកម្តាយ អោយដោះស្រាយរឿងសាលាយកថ្លៃសិក្សាពេញ ១០០% ពីឪពុកម្តាយ គ្រាន់តែបង្រៀនតាមអនឡាញទេនោះ សាលានៅតែសំងំ និងមិនអើពើឡើយ ។ សាលាក៏គ្មានការដោះស្រាយដោយស្មោះត្រង់ និងសុឆន្ទ:ចេញពីបេះដូងឡើយ ក្នុងអំឡុងពេលដែលឪពុកម្តាយស្នើអោយដោះស្រាយដោយសមហេតុសមផលនោះ បែរជាសាលាឡិបឡុប បង្ហាញពីភាពមិនស្មោះត្រង់ សេចក្តីជូនដំណឹងបន្លំ និងបំភាន់បន្លំមតិសាធារណជន ក្នុងគោលបំណងចង់ឈ្នះ ចង់ចាញ់ជាមួយឪពុកម្តាយ ហើយការប្រជុំដោះស្រាយមានជនទី៣ ដែលធ្វើអោយការប្រជុំដោះស្រាយមិនបង្ហាញពីសុឆន្ទ: ពិតប្រាកដរបស់ខ្លួន។ សួរថាទំនួលខុសត្រូវ និងយុត្តិធម៌នៅត្រង់ណា ? ឪពុកម្តាយប្រាប់ថាសាលាដោះស្រាយអោយសមរម្យ និងអោយឪពុកម្តាយទាំងអស់ទទួលយកបាន ស្រាប់តែផ្តល់អោយឪពុកម្តាយឈ្លោះគ្នាដណ្តើមគ្នាយកអាហាររូបករណ៍ ២០០ កៅអី ? ទោះបីជាសាលាដឹងហើយថា សិស្សទាំងអស់មានចំនួនលើសពី ២,០០០នាក់ ? បើសាលាមានគុណធម៌មែន ច្បាស់ជាស្នើផ្តល់នូវចំនួនណាមួយអោយឪពុកម្តាយ តាំងពីដំបូងដើម្បីអោយគេទទួលបានស្ងប់ចិត្ត ប៉ុន្តែបែរជាប្រើល្បិចទំលាក់សាច់មួយដុំ និងល្បិចតថ្លៃ ហើយយកក្រុមឪពុកម្តាយចំនួន ប្រហែលជាបួនដប់នាក់ មកធ្វើជាសេណារ៉េយូ បំបែកបំបាក់ និងបញ្ឍេះកំហឹងឪពុកម្តាយ ដែលមានចំនួនជាង ៧០០នាក់ ទៅវិញ ? បើថា ឪពុកម្តាយក្នុងចំណោមឪពុកម្តាយជាង ៧០០នាក់ ទទួលយកកៅអីរបស់សាលា ២០០ កៅអី សួរថា ហេតុអីគេនៅតែបន្តស្នើសុំ ? ហើយសាលាបែរជាលុបចោលកៅអី ២០០កៅអី ទៅជាស្នើអោយ ១៥% (G1-G12) និង (K1-K5) 25% ទៅវិញ ? មិចសាលាហ៊ានលុបចោលឆន្ទ: និងបំណងរបស់ឪពុកម្តាយ ដែលទទួលយក ២០០ កៅអីនោះ ? ក្រែងថា មានឪពុកម្តាយខ្លះគេមិនសុំទេ ឬឪពុកម្តាយខ្លះគេទទួលយកហើយ ? សួរថា សាលាបានបង្ហាញបេះដូង និងគុណធម៌របស់ខ្លួនទេ មកទល់ពេលនេះ សូមបងប្អូនពិចារណាទាំងអស់គ្នា ? គុណធម៌ សីលធម៌ និងទំនួលខុសត្រូវ របស់មនុស្សត្រូវចេញពីទឹកចិត្ត មិនមែនចេញពីល្បិចកល និងសេណារ៉េយូ រាប់រយជំពូកប្រឆាំងតបត ធ្វើមិចអោយអញឈ្នះនោះទេ ? ឪពុកម្តាយ គឺជាអ្នកវិនិយោគជាមួយសាលា និងជាដៃគូដែលសាលាត្រូវយកចិត្តទុកដាក់ និងមិនអាចខ្វះបាន មិនមែនឪពុកម្តាយចង់ឈ្នះចង់ចាញ់ជាមួយសាលាទេ ជំហររបស់ឪពុកម្តាយ គឺចង់អោយសាលាដែលជាថ្នាលបណ្តុះបណ្តាលបង្ហាញនូវគុណធម៌ សីលធម៌ ទំនួលខុសត្រូវ និងទឹកចិត្តចេញពីបេះដូង ចេះជួយគ្នាក្នុងគ្រាលំបាក ហើយកាយវិការ និងអប្បកិរិយានេះបង្ហាញ និងបង្រៀនកូនៗរបស់ពួកគាត់អោយឃើញ និងជាគំរូល្អនៅក្នុងសង្គម ។ ដូច្នេះឪពុកម្តាយនៅតែចង់អោយសាលាបង្ហាញពីសុឆន្ទ: និងទំនួលខុសត្រូវពិតប្រាកដចេញពីបេះដូង ដើម្បីជាគំរូល្អនៅក្នុងសង្គម ។ ទោះជាយ៉ាងណា អ្នកសារព័ត៌មាន KBN នៅមិនទាន់ធ្វើការទំនង សុំការបំភ្លឺពីអ្នកគ្រប់គ្រងសាលាអន្តរជាតិ CIA បានទេ នៅរសៀលថ្ងៃទី២២ ខែមេសា នេះ ដោយគ្មានលេខទូរស័ព្ទ ៕ | 2020-04-22T20:44:36+07:00 | kbnnews.com | https://kbn.news/archives/159624 |
786449fe-0543-4e7d-b9c1-1c52ab1f5cf7 | សម្តេចតេជោ អរគុណលោក វេង សុខតុលា ចំពោះការបរិច្ចាគថវិកា ២,៥០០ដុល្លារអាមេរិក ប្រយុទ្ធប្រឆាំងនឹងជំងឺកូវីដ១៩ | លោក វេង សុខតុលា អតីតនិស្សិតអាហារូបករណ៍នៅចិន បានបរិច្ចាគថវិកាផ្ទាល់ខ្លួន ២,៥០០ដុល្លារអាមេរិក ជូនគណៈកម្មការជាតិប្រយុទ្ធប្រឆាំងនឹងជំងឺកូវីដ១៩ ដើម្បីចូលរួមក្នុងប្រតិបត្តិការប្រយុទ្ធប្រឆាំងជំងឺកូវីដ១៩។ សម្តេចតេជោ ហ៊ុន សែន នាយករដ្ឋមន្ត្រីកម្ពុជា បានថ្លែងអំណរគុណ និងកោតសរសើរដោយស្មោះចំពោះទឹកចិត្តរបស់លោក។ សម្តេចតេជោនាយករដ្ឋមន្ត្រី បានចាត់ទុកការបរិច្ចាគនេះ គឺជាកាយវិការមនុស្សធម៌មួយក្នុងកិច្ចការពារ និងសង្គ្រោះសុខភាព និងជីវិតប្រជាជនកម្ពុជា។ សូមបញ្ជាក់ថា ដើម្បីរួមចំណែកជួយរាជរដ្ឋាភិបាលប្រយុទ្ធប្រឆាំងនឹងជំងឺកូវីដ១៩ មានសប្បុរសជនជាច្រើនបានរួមគ្នាបរិច្ចាគថវិកាជូនដល់រាជរដ្ឋាភិបាលកម្ពុជា ដែលមកដល់ពេលនេះថវិកាសប្បុរសជនជួយនោះមានជាង១០លានដុល្លារអាមេរិកហើយ។ ក្រៅពីថវិការបស់សប្បុរសជន សម្តេចវិបុលសេនាភក្តី សាយ ឈុំ ប្រមុខរដ្ឋស្តីទី និងជាប្រធានព្រឹទ្ធសភា សម្តេចពញាចក្រី ហេង សំរិន ប្រធានរដ្ឋសភា សម្តេចតេជោ ហ៊ុន សែន ប្រមុខរាជរដ្ឋាភិបាល សមាជិក សមាជិកព្រឹទ្ធសភា រដ្ឋសភា មន្ត្រីជាន់ខ្ពស់រាជរដ្ឋាភិបាល មន្ត្រីរាជការ និងកងកម្លាំងប្រដាប់អាវុធ បានសម្រេចបរិច្ចាគប្រាក់បៀវត្សជូនដល់គណៈកម្មការជាតិប្រយុទ្ធប្រឆាំងនឹងជំងឺកូវីដ១៩ផងដែរ ដើម្បីធ្វើប្រតិបត្តិការប្រយុទ្ធនឹងជំងឺកូវីដ១០ ក៏ដូចជាដោះស្រាយបញ្ហានានាបង្កដោយជំងឺនេះ៕ | 2020-04-22T20:38:00+07:00 | freshnewsasia.com | https://m.freshnewsasia.com/index.php/en/localnews/156590-2020-04-22-06-38-04.html |
2b05f7f6-705b-4731-8986-e186eb3a36df | សហភាពសហព័ន្ធយុវជនកម្ពុជាខេត្តស្ទឹងត្រែង ដាក់ចេញវិធានការណ៍ ៥ចំណុច ដើម្បីចូលរួមប្រយុទ្ធប្រឆាំងជំងឺ COVID-19 | លោក ម៉ុម សារឿន សមាជិកអចិន្ត្រៃយ៍គណៈកម្មការកណ្តាលសហភាពសហព័ន្ធយុវជនកម្ពុជា និងជាប្រធានគណៈកម្មាធិការសហភាពសហព័ន្ធកម្ពុជា ខេត្តស្ទឹងត្រែងនាព្រឹកថ្ងៃ២១ ខែមេសា ឆ្នាំ២០២០ បានដឹកនាំកិច្ចប្រជុំសមាជិក ដោយមានការចូលរួមពីប្រធាន អនុប្រធាន ស.ស.យ.ក ក្រុង ស្រុក សមាជិកគណៈកម្មាធិការ ព្រមទាំងក្រុមសកម្មជនយុវជន មន្ទីរ អង្គភាពជុំវិញខេត្ត នឹងបានបានដាក់ចេញនូវវិធានការណ៍៥ចំណុច ដើម្បីរួមគ្នាចូលរួមប្រយុទ្ធប្រឆាំងនឹងជំងឺ COVID-19។ លោក ម៉ែន គង់ អនុប្រធានគណៈកម្មាធិការសហភាពសហព័ន្ធយុវជនកម្ពុជាខេត្តស្ទឹងត្រែង បានឲ្យដឹងថា ដើម្បីបញ្ជា្របការយល់ដឹងដល់ប្រជាជនឲ្យបានយល់ច្បាស់ អំពីគ្រោះថ្នាក់នៃជំងឺកូវីឌ១៩ សហព័ន្ធយុវជនកម្ពុជានឹងយកវិធានការណ៍សំខាន់ៗចំនួន៥មកអនុវត្ត។ លោក ម៉ែន គង់ បានបញ្ជាក់ថា វិធានការណ៍ទាំង៥ រួមមាន៖ បង្កើតក្រុមការងារ ផ្សព្វផ្សាយ ដែលស្រុកនិងខេត្តរៀបចំសេចក្តីសម្រេចរួម, ធ្វើយ៉ាងណាឲ្យស.ស.យ.ក ក្រុង ស្រុក ខេត្ត មានការយល់ដឹងកាន់តែច្បាស់រួមគ្នា ពាក់ព័ន្ធនិងវិធានការការពារជំងឺកូវីដ១៩ ដើម្បីបន្តផ្សព្វផ្សាយដល់ប្រជាពលរដ្ឋ, ក្រុមការងារ ស.ស.យ.ក តាមវិស័យត្រូវត្រៀមខ្លួនចូលរួមជាមួយសុខាភិបាល ក្នុងករណីណាមានការផ្ទុះជំងឺកូវីដ១៩ក្នុងខេត្ត ឬក្នុងករណីចាំបាច់, បន្តធ្វើការផ្សព្វផ្សាយតាមឃោសនស័ព្ទចល័ត ឬតាមបណ្តាញសង្គមជាបន្តទៀត ដើម្បីកុំឲ្យប្រជាពលរដ្ឋខ្វះការប្រុងយ័ត្ន និងឲ្យពួកគាត់បន្តចូលរួមប្រយុទ្ធ និងជំងឺកូវីដ១៩, ស.ស.យ.ក ថ្នាក់ក្រុង ស្រុក ត្រូវត្រៀមសមាជិកសកម្មសំខាន់ៗ ចាប់ពី៣០ទៅ៥០នាក់ បញ្ជូនមកថ្នាក់ខេត្ត ដើម្បីបញ្ជ្រៀសការយល់ដឹងពីការទប់ស្កាត់ជំងឺ Covid-19 នេះ។ លោក ម៉ុម សារឿន បានឱ្យដឹងដែរថា ដើម្បីឲ្យមានប្រសិទ្ធភាពក្នុងការប្រយុទ្ធប្រឆាំងនឹងជំងឺកូវីដ១៩ ចាំបាច់ណាស់ត្រូវមានការសហការ និងការចូលរួមជាចាំបាច់ គ្រប់អ្នកពាក់ព័ន្ធ។ ដើម្បីឲ្យប្រជាពលរដ្ឋយល់ដឹងកាន់តែច្បាស់ពីវិធានការការពារខ្លួនពីជំងឺកូវី១៩ ប្រធាន ស.ស.យ.ក ថ្នាក់ ក្រុង ស្រុក ត្រូវសហការជាមួយ មន្ទីរសុភិបាល ធ្វើយុទ្ធនាការឲ្យកាន់តែសកម្ម និងផុសផុលបន្ថែមទៀត អំពីគ្រោះថ្នាក់នៃជំងឺកូវីដ១៩ ជាពិសេសត្រូវជំរុញឲ្យបានកាន់តែខ្លាំងដល់អាជីវករនិងអ្នក ទិញត្រូវប្រើម៉ាស់ ប្រើអាល់កុល ឬសាប៊ូលាងដៃឱ្យស្អាត ចំណុចសំខាន់ៗ មានភ្នែក ច្រមុះ និងមាត់។ លោក ម៉ុម សារឿន ក៏បានផ្តល់នូវថវិកា ៥០ម៉ឺនរៀល ដល់មន្ទីរសុខាភិបាលខេត្ត, មន្ទីរទេព្យបង្អែកខេត្តថវិកា ៥០ម៉ឺនរៀល, ស.ស.យ.ក ក្រុង ស្រុក ទាំង៦ ក្នុងមួយស្រុកទទួលបានម៉ាស់ ៥ដុំ ស្មើនឹង២៥០ម៉ាស់, បដា៥ផ្ទាំង Poster២០ផ្ទាំង, សៀវភៅផ្នត់ ៥០០សន្លឹក, ខិតប័ណ្ណ ១២០សន្លឹក, ថវិកា ៥០ម៉ឺនរៀល, ក្រុមចត្តាឡីស័កប្រចាំនៅគោលដៅទាំង៤ ក្នុង ១គោលដៅទទួលបានថវិកា ២០ម៉ឺនរៀល និង ស.ស.យ.ក វិស័យជំនាញក្នុង១មន្ទីរទទួលបានម៉ាស់៥០ និងPoster ២ផ្ទាំង ផងដែរ៕ | 2020-04-22T19:45:00+07:00 | freshnewsasia.com | https://m.freshnewsasia.com/index.php/en/localnews/156577-2020-04-22-05-45-49.html |
52bb8cf9-5402-4358-9486-66fca323994b | លោក លី ប៊ុនឆៃ អគ្គនាយករង ប៊ែលធីគ្រុប បានបរិច្ចាគថវិកា ៣ពាន់ដុល្លារ ជូនដល់រាជរដ្ឋាភិបាលសម្រាប់ប្រយុទ្ធប្រឆាំងជំងឺកូវីដ-១៩ | លោក លី ប៊ុនឆៃ អគ្គនាយករង ប៊ែលធីគ្រុប បានចូលរួមបរិច្ចាគថវិកា ៣ពាន់ដុល្លារ ជូនដល់រាជរដ្ឋាភិបាល សម្រាប់ចូលរួមប្រយុទ្ធប្រឆាំងនឹងជំងឺកូវី-១៩ ស្របពេលដែលកម្ពុជា កំពុងតែប្រឈមនឹងហានិភ័យ ដែលបង្កឡើងដោយជំងឺនេះ។ ជាមួយគ្នានោះ លោក លី ប៊ុនឆៃ ក៏ទទួលបានលិខិតថ្លែងអំណរគុណ និងកោតសរសើរដោយស្មោះពីសម្ដេចតេជោ ហ៊ុន សែន នាយករដ្ឋមន្ត្រីនៃកម្ពុជាផងដែរ។ ក្នុងលិខិតថ្លែងអំណរគុណ សម្ដេចតេជោ ហ៊ុន សែន បានសរសេរថា ។ សូមបញ្ជាក់ថា នៅព្រឹកថ្ងៃទី២២ ខែមេសា ឆ្នាំ២០២០នេះ ក្រសួងសុខាភិបាល បានចេញប្រកាសថា មិនមានករណីឆ្លងជំងឺកូវីដ១៩ ហើយក៏ពុំមានករណីជាសះស្បើយដែរ ខណៈអ្នកជំងឺកូវីដ១៩ បានជាសះស្បើយសរុបចំនួន ១១០នាក់។ ចំណែកអ្នកកំពុងសម្រាកព្យាបាលជំងឺកូវីដមានសរុបចំនួន១២នាក់ នៃអ្នកឆ្លងសរុប១២២នាក់៕ | 2020-04-22T18:28:00+07:00 | freshnewsasia.com | https://m.freshnewsasia.com/index.php/en/localnews/156571-2020-04-22-04-28-40.html |
f4885417-c241-42b2-8154-3a5c460381ee | ថ្ងៃស្អែកនេះ រដ្ឋមន្ត្រីការបរទេសកម្ពុជា នឹងចូលរួមប្រជុំរដ្ឋមន្ត្រីការបរទេសអាស៊ាន-អាមេរិក ស្តីពីកិច្ចសហប្រតិបត្តិការប្រយុទ្ធប្រឆាំងនឹងជំងឺ COVID-19 | លោក ប្រាក់ សុខុន ឧបនាយករដ្ឋមន្ត្រី រដ្ឋមន្ត្រីក្រសួងការបរទេស និងសហប្រតិបត្តិការអន្តរជាតិ នឹងអញ្ជើញចូលរួមកិច្ចប្រជុំ រដ្ឋមន្ត្រីការបរទេសអាស៊ាន-សហរដ្ឋអាមេរិក តាមរយៈប្រព័ន្ធវីដេអូ (Videoconference) ស្តីពីកិច្ចសហប្រតិបត្តិការប្រយុទ្ធប្រឆាំងនឹងជំងឺកូវីដ-១៩ (COVID-19) នាថ្ងៃទី២៣ ខែមេសា ឆ្នាំ២០២០ ស្អែកនេះ នៅទីស្តីការក្រសួងការបរទេស។ បើយោងតាមសេចក្តីប្រកាសព័ត៌មានរបស់ក្រសួងការបរទេស និងសហប្រតិបត្តិការអន្តរជាតិ ដែលអង្គភាពព័ត៌មាន Fresh News ទទួលបាននៅ ថ្ងៃទី២២ ខែមេសានេះ បានឱ្យដឹងថា កិច្ចប្រជុំនេះត្រូវបានស្នើឡើងដោយសហរដ្ឋអាមេរិក នៅក្នុងឱកាសកិច្ចប្រជុំអន្តរទីភ្នាក់ងារ កម្រិតអាស៊ាន-សហរដ្ឋអាមេរិក តាមរយៈប្រព័ន្ធវីដេអូ ដែលរៀបចំដោយលេខាធិការដ្ឋានអាស៊ាន កាលពីថ្ងៃទី០១ ខែមេសា ឆ្នាំ២០២០ កន្លងទៅ។ តាមរយៈកិច្ចប្រជុំនេះ រដ្ឋមន្ត្រីការបរទេសអាស៊ាន និងលោក ម៉ៃឃើល ផុមផេអូ រដ្ឋមន្ត្រីការបរទេសអាមេរិក នឹងផ្លាស់ប្តូរទស្សនៈទៅវិញទៅមក និងពិភាក្សាអំពីវិធីសាស្ត្រនានា ដើម្បីពង្រឹងកិច្ចសហប្រតិបត្តិការ និងការភាពជាដៃគូរវាងអាស៊ាន និងសហរដ្ឋអាមេរិក ក្នុងការប្រយុទ្ធប្រឆាំងរួមគ្នាទៅនឹងការរីករាលដាលនៃជំងឺ COVID-19 ក្នុងក្របខណ្ឌភាពជាដៃគូយុទ្ធសាស្ត្រអាស៊ាន-អាមេរិក។ កិច្ចពិភាក្សានេះ ក៏នឹងផ្តោតផងដែរ ទៅលើសកម្មភាព ដើម្បីដោះស្រាយគ្រោះអាសន្នវិស័យសុខាភិបាលសាធារណៈ ដែលជាសេចក្តីកង្វល់អន្តរជាតិ និងការពង្រឹងប្រព័ន្ធសុខាភិបាលសាធារណៈនៅក្នុងតំបន់រយៈពេលវែង។ កិច្ចប្រជុំនេះនឹងបង្កើតជាព្រឹត្តិការណ៍ថ្មីដ៏សំខាន់មួយ នៅក្នុងទំនាក់ទំនង ដៃគូយុទ្ធសាស្ត្រ រវាងអាស៊ាន និងសហរដ្ឋអាមេរិក សម្រាប់កិច្ចសហប្រតិបត្តិការយូរអង្វែងក្នុងវិស័យសុខាភិបាលសាធារណៈ ចំពោះមុខនៃបញ្ហា ប្រឈមជាសកលនៃជំងឺឆ្លង COVID-19 ដែលពុំធ្លាប់មានពីមុនមក៕ | 2020-04-22T17:53:00+07:00 | freshnewsasia.com | https://m.freshnewsasia.com/index.php/en/localnews/156567-2020-04-22-03-53-50.html |
a9fafe47-c373-4b7f-90c0-4a07e2fbb538 | លោក ដូណាល់ ត្រាំ៖ «ខ្ញុំមិនដឹងថាលោក គីម ជុងអ៊ុន មានជំងឺពិតមែន ឬក៏យ៉ាងណាទេ ប៉ុន្តែខ្ញុំសូមជូនពរឲ្យលោកមានសំណាងល្អ និងអាចគេចផុតគ្រោះនេះ» (Video inside) | ប្រធានាធិបតីអាមេរិកលោក ដូណាល់ ត្រាំ កាលពីថ្ងៃអង្គារសប្តាហ៍នេះ (ម៉ោងនៅវ៉ាស៊ីនតោន) បាននិយាយថា លោកមិនដឹងថា មេដឹកនាំកូរ៉េខាងជើងលោក គីម ជុងអ៊ុន គាត់មានជំងឺពិតប្រាកដមែន ឬយ៉ាងណាទេ ប៉ុន្តែទោះជាយ៉ាងណា លោកសូមជូនពរឲ្យគាត់មានសំណាងល្អ អាចគេចផុតពីគ្រោះមួយនេះ។ នេះបើយោងតាមការចេញផ្សាយ ដោយសារព័ត៌មាន CNN នាព្រឹកថ្ងៃពុធ ទី២២ ខែមេសា ឆ្នាំ២០២០។ នៅពេលត្រូវគេសួរអំពីស្ថានភាពសុខភាពរបស់លោកគីម លោក ត្រាំ បានឆ្លើយតបយ៉ាងដូច្នេះថា ។ ទោះជាយ៉ាងណា ប្រភពពីមន្រ្តីម្នាក់បានឲ្យដឹងថា សហរដ្ឋអាមេរិកកំពុងតាមដានលើព័ត៌មានសម្ងាត់ដែលថា ប្រមុខដឹកនាំកំពូលកូរ៉េខាងជើង លោក គីម ជុងអ៊ុន កំពុងប្រឈមគ្រោះថ្នាក់ធ្ងន់ធ្ងរ បន្ទាប់ពីការវះកាត់មួយ។ លោក គីម ជុងអ៊ុន នាពេលថ្មីៗនេះត្រូវគេកត់សម្គាល់ឃើញថា បានខកខានបង្ហាញខ្លួនក្នុងឱកាសអបអរខួបកំណើត នៃបិតាស្ថាបនិកប្រទេសកូរ៉េខាងជើង លោក គីម អ៉ីលស៊ុង ដែលជាជីតារបស់លោក កាលពីថ្ងៃទី១៥ ខែមេសាកន្លងទៅនេះ ដែលជាហេតុបង្កឲ្យមានការដាក់ការសង្ស័យកាន់តែខ្លាំងឡើង ចំពោះសុខភាពរបស់លោក ព្រោះចាប់តាំងពីឡើងកាន់ អំណាចកាលពីចុងឆ្នាំ២០១១ មកគឺលោក គីម មិនដែលអវត្តមានម្តងណាឡើយក្នុងឱកាសដ៏សំខាន់បំផុតនេះ។ គួរបញ្ជាក់ថា កាលពីដើមសប្តាហ៍នេះ យោងតាមសារព័ត៌មាន Daily NK មានមូលដ្ឋាននៅកូរ៉េខាងត្បូងបានចុះផ្សាយអត្ថបទមួយថា មេដឹកនាំកំពូលរបស់កូរ៉េខាងជើង កំពុងមានបញ្ហាសុខភាព ក្រោយពីបានទទួលការវះកាត់ ទាក់ទងនឹងប្រព័ន្ធបេះដូង ក៏ដូចជាសសៃឈាម កាលពីថ្ងៃទី១២ ខែមេសា ដោយសារតែការជក់បារីច្រើនពេក, ការធាត់លើសទម្ងន់ និងការធ្វើការងារហួសកម្លាំង។ ក្រោយការចេញផ្សាយព័ត៌មានខាងលើនេះបានតែប៉ុន្មានម៉ោង ខាងមន្ត្រីកូរ៉េខាងត្បូង ដែលទទួលបានប្រភពស្និទ្ធហ្នឹងបញ្ហាកូរ៉េខាងជើង បានចេញមុខអះអាងថា លោក គីម ជុងអ៊ុន មានសុខភាពល្អធម្មតា និងមិនបានឈឺធ្ងន់ធ្ងរអ្វីនោះឡើយ៕ | 2020-04-22T17:50:00+07:00 | freshnewsasia.com | https://m.freshnewsasia.com/index.php/en/internationalnews/156566-2020-04-22-03-50-54.html |
18d298a0-6fdf-45b7-8008-622f6aee3d5f | រដ្ឋបាលខេត្តពោធិ៍សាត់ បន្តទទួលបានថវិកា និងសម្ភារពីសប្បុរសជន សម្រាប់ចូលរួមចំណែកទប់ស្កាត់ការរីករាលដាលជំងឺ Covid-19 | លោក ម៉ៅ ធនិន អភិបាលខេត្តពោធិ៍សាត់ និងជាប្រធានគណៈកម្មការខេត្តប្រយុទ្ធនឹងជំងឺកូវីដ១៩ នាថ្ងៃទី២១ ខែមេសា ឆ្នាំ២០២០ បានបន្តទទួលថវិកា និងសម្ភារ ព្រមទាំងប្រគល់ប័ណ្ណថ្លែងអំណរគុណ ជូនដល់សប្បុរសជន ដែលបានចូលរួមចំណែកឧបត្ថម្ភគាំទ្រ ដល់សកម្មភាពទប់ស្កាត់ការរីករាលដាលជំងឺកូវីដ១៩ (Covid-19) នៅក្នុងខេត្តពោធិ៍សាត់។ លោក ម៉ៅ ធនិន បានបញ្ជាក់ថា រដ្ឋបាលខេត្តដែលមានមន្ទីរសុខាភិបាលខេត្ត ជាសេនាធិការ បានត្រៀមរៀបចំទីតាំងសម្រាប់ទុកប្រជាពលរដ្ឋ ក៏ដូចជាកូនក្មួយដែលទើបត្រឡប់មកពីក្រៅប្រទេស ឱ្យនៅដាច់ដោយឡែករយៈពេល ១៤ថ្ងៃ មានចំនួន២ទីតាំង ដែលក្នុងនោះមានសាលាបឋមសិក្សាដំរីស ឃុំកោះជុំ សាលាបឋមសិក្សាព្រះធាតុ ឃុំស្រែស្រុក ក្នុងស្រុកកណ្តៀង ចំនួន២០គ្រែ លើ២បន្ទប់ និងមជ្ឈមណ្ឌលបណ្តុះបណ្តាលវិជ្ជាជីវៈរលាំង ក្នុងឃុំស្នាមព្រះ ស្រុកបាកាន ចំនួន៩០គ្រែ លើ៩បន្ទប់ ក្នុងនោះមានគ្រូពេទ្យជំនាញពិនិត្យសំណាក ចំនួន១៦នាក់ គ្រូពេទ្យពិនិត្យជំងឺទូទៅ ចំនួន៦៥នាក់ ឡានពេទ្យ ចំនួន៥គ្រឿង និងមានកន្លែងស្នាក់នៅ ទឹក ភ្លើង និងអាហារហូបចុកគ្រប់គ្រាន់។ លោក ម៉ៅ ធនិន បានបន្តថា ថវិកា និងសម្ភារទាំងអស់ រដ្ឋបាលខេត្តនឹងរៀបចំចាត់ចែង សម្រាប់ជួយដល់បងប្អូនប្រជាពលរដ្ឋដែលខ្វះខាតពិតប្រាកដ និងជាពិសេសកូនក្មួយពលករ ដែលត្រឡប់មកពីធ្វើការងារនៅក្រៅប្រទេស ធ្វើដំណើរចូលមកភូមិកំណើតរបស់ខ្លួនវិញ ហើយត្រូវបានអាជ្ញាធរ រៀបចំដាក់ឱ្យពួកគេរស់នៅដាច់ដោយឡែកពីគ្រួសារ ចំនួន១៤ថ្ងៃ ក្នុងការតាមដានស្ថានភាពជំងឺកូវីដ១៩។ លោកអភិបាលខេត្ត ក៏បានថ្លែងអំណរគុណ និងកោតសរសើរចំពោះសប្បុរសជនទាំងអស់ ដែលបានចូលរួមបរិច្ចាគធនធានផ្ទាល់ខ្លួន ក្នុងន័យទប់ស្កាត់ និងកាត់បន្ថយការចម្លងនៃមេរោគកូវីដ១៩ ទៅដល់អ្នកដទៃ និងសហគមន៍ ហើយក៏សូមជួយបន្តសហការ និងផ្សព្វផ្សាយបន្តទៅដល់បងប្អូនប្រជាពលរដ្ឋ ឱ្យបានដឹងកាន់តែច្បាស់ពីការធ្វើអនាម័យ និងការពារពីជំងឺឆ្លងនេះ។ គួរបញ្ជាក់ថា គិតត្រឹមថ្ងៃទី២១ ខែមេសា ឆ្នាំ២០២០នេះ ខេត្តពោធិ៍សាត់ពុំទាន់មានករណីកូវីដនៅឡើយទេ។ ដោយឡែកនៅទូទាំងប្រទេសកម្ពុជា ក្រសួងសុខាភិបាល បានចេញប្រកាសនូវដំណឹងល្អបន្តទៀតថា អ្នកជំងឺកូវីដ១៩ បានជាសះស្បើយថ្មីចំនួន៣នាក់ទៀត ធ្វើឱ្យចំនួនអ្នកជាសះស្បើយកើនឡើងរហូតដល់១១០នាក់ ហើយពុំមានករណីអ្នកឆ្លងជំងឺកូវីដថ្មីទេ។ ចំណែកអ្នកកំពុងសម្រាកព្យាបាលជំងឺកូវីដធ្លាក់ចុះមកត្រឹមចំនួន១២នាក់ នៃអ្នកឆ្លងសរុប១២២នាក់៕ | 2020-04-22T17:44:00+07:00 | freshnewsasia.com | https://m.freshnewsasia.com/index.php/en/localnews/156564-2020-04-22-03-44-24.html |
9d1a8a4c-5d42-49c6-ad6f-6b25009fa163 | មេបញ្ជាការ មេបញ្ជាការរង នាយទាហាន ពលទាហាន ក្នុងកងពលតូចថ្មើរជើងលេខ៣១ ប្រកាសបរិច្ចាគប្រាក់បៀវត្សជិត១០០លានរៀល ដល់គណៈកម្មការជាតិប្រយុទ្ធប្រឆាំងនឹងជំងឺកូវីដ១៩ | ឧត្តមសេនីយ៍ទោ ផង់ យ៉ុតមេបញ្ជាការកងពលតូចថ្មើរជើងលេខ៣១ ព្រមទាំងមេបញ្ជាការរង នាយទាហាន ពលទាហានទាំងអស់ បានប្រកាសបរិច្ចាគប្រាក់បៀវត្សរបស់ខ្លួន សរុបថវិកាជិត១០០លានរៀល ដល់គណៈកម្មការជាតិប្រយុទ្ធប្រឆាំងនឹងជំងឺកូវីដ១៩។ សូមជម្រាបថា សម្តេចតេជោ ហ៊ុន សែន នាយករដ្ឋមន្រ្តី នៃកម្ពុជា បានសម្រេចបរិច្ចាគប្រាក់បៀវត្សរបស់សម្តេចចំនួន៧ខែ ជូនដល់គណៈកម្មការជាតិ ប្រយុទ្ធនឹងជំងឺកូវីដ១៩។ ប្រាក់ខែរបស់ សម្តេចតេជោដែលបរិច្ចាគនេះ គឺរាប់ចាប់ពីខែមីនា រហូតដល់ខែកញ្ញា ឆ្នាំ២០២០៕ | 2020-04-22T16:47:00+07:00 | freshnewsasia.com | https://m.freshnewsasia.com/index.php/en/localnews/156553-2020-04-22-02-47-04.html |
0699e9cb-10a1-4601-b547-fa9981964466 | TOP NEWS: ថ្ងៃនេះក្រសួងសុខាភិបាលប្រកាសថា មិនមានករណីឆ្លងជំងឺកូវីដ១៩ ហើយក៏ពុំមានករណីជាសះស្បើយដែរ (Video inside) | នៅថ្ងៃទី២២ ខែមេសា ឆ្នាំ២០២០នេះក្រសួងសុខាភិបាល បានចេញប្រកាសថា មិនមានករណីឆ្លងជំងឺកូវីដ១៩ ហើយក៏ពុំមានករណីជាសះស្បើយដែរ ខណៈអ្នកជំងឺកូវីដ១៩ បានជាសះស្បើយសរុបចំនួន១១០នាក់។ ចំណែកអ្នកកំពុងសម្រាកព្យាបាលជំងឺកូវីដមានសរុបចំនួន១២នាក់ នៃអ្នកឆ្លងសរុប១២២នាក់។ បើគិតត្រឹមព្រឹកថ្ងៃទី២២ ខែមេសា ឆ្នាំ២០២០នេះ។ នេះបើតាមការប្រកាសរបស់ក្រសួងសុខាភិបាល ដែលបណ្តាញព័ត៌មាន Fresh News ទទួលបានមុននេះបន្តិច។ | 2020-04-22T15:14:00+07:00 | freshnewsasia.com | https://m.freshnewsasia.com/index.php/en/localnews/156545-2020-04-22-01-14-05.html |
0e119ee5-ec01-45a8-9905-b3d2eb18f34f | ថ្ងៃស្អែក! រដ្ឋមន្ត្រីការបរទេសកម្ពុជា នឹងចូលរួមប្រជុំរដ្ឋមន្ត្រីការបរទេសអាស៊ាន-អាមេរិក តាម Video Conference ស្តីពីកិច្ចសហប្រតិបត្តិការប្រយុទ្ធប្រឆាំងនឹងជំងឺ COVID-19 | លោក ប្រាក់ សុខុន ឧបនាយករដ្ឋមន្ត្រី រដ្ឋមន្ត្រីក្រសួងការបរទេស និងសហប្រតិបត្តិការអន្តរជាតិ នឹងអញ្ជើញចូលរួមកិច្ចប្រជុំ រដ្ឋមន្ត្រីការបរទេសអាស៊ាន-សហរដ្ឋអាមេរិក តាមរយៈប្រព័ន្ធវីដេអូ (Videoconference) ស្តីពីកិច្ចសហប្រតិបត្តិការប្រយុទ្ធប្រឆាំងនឹងជំងឺកូវីដ-១៩ (COVID-19) នាថ្ងៃទី២៣ ខែមេសា ឆ្នាំ២០២០ ស្អែកនេះ នៅទីស្តីការក្រសួងការបរទេស។ យោងតាមសេចក្តីប្រកាសព័ត៌មានរបស់ក្រសួងការបរទេស និងសហប្រតិបត្តិការអន្តរជាតិ នៅ ថ្ងៃទី២២ ខែមេសានេះ បានឱ្យដឹងថា កិច្ចប្រជុំនេះត្រូវបានស្នើឡើងដោយសហរដ្ឋអាមេរិក នៅក្នុងឱកាសកិច្ចប្រជុំអន្តរទីភ្នាក់ងារ កម្រិតអាស៊ាន-សហរដ្ឋអាមេរិក តាមរយៈប្រព័ន្ធវីដេអូ ដែលរៀបចំដោយលេខាធិការដ្ឋានអាស៊ាន កាលពីថ្ងៃទី១ ខែមេសា ឆ្នាំ២០២០ កន្លងទៅ៕ | 2020-04-22T11:55:56+07:00 | kbnnews.com | https://kbn.news/archives/159557 |
ed8c2542-d92b-421d-9bea-cca5d1ca38cd | ព្រឹកនេះកម្ពុជា គ្មានករណីឆ្លង Covid-19 ខណៈករណីអ្នកជាសះស្បើយក៏គ្មានដែរ អ្នកជាសះស្បើយសរុបចំនួន១១០នាក់ដដែល | នៅថ្ងៃទី២២ ខែមេសា ឆ្នាំ២០២០នេះក្រសួងសុខាភិបាល បានចេញប្រកាសឲ្យបានដឹងថា មិនមានករណីឆ្លងជំងឺកូវីដ១៩ ហើយក៏ពុំមានករណីជាសះស្បើយដែរ ខណៈអ្នកជំងឺកូវីដ១៩ បានជាសះស្បើយសរុបចំនួន១១០នាក់។ ចំណែកអ្នកកំពុងសម្រាកព្យាបាលជំងឺកូវីដធ្លាក់ចុះមកត្រឹមចំនួន១១២នាក់ នៃអ្នកឆ្លងសរុប១២២នាក់។ បើគិតត្រឹមព្រឹកថ្ងៃទី២២ ខែមេសា ឆ្នាំ២០២០នេះ ៕ | 2020-04-22T08:30:30+07:00 | kbnnews.com | https://kbn.news/archives/159508 |
1f255fa4-17f5-4a8f-a598-becbada5a7e2 | BREAKING: ប្រធានាធិបតីម៉ាដាហ្គាស្កា ប្រកាសថា មាន «តែបុរាណ» អាចព្យាបាលជំងឺ COVID-19 (Video inside) | ប្រធានាធិបតីម៉ាដាហ្គាស្កា លោក Andry Rajoelina បានប្រកាសជាផ្លូវការថា មានតែបុរាណក្នុងតំបន់ម្យ៉ាង ដែលអាចបង្ការ និងព្យាបាលជំងឺឆ្លងរាតត្បាត COVID-19។ នេះបើតាមការចេញផ្សាយដោយសារព័ត៌មាន Bangkok Post និងសារព័ត៌មាន AFP នាយប់ថ្ងៃទី២១ ខែមេសា ២០២០។ លោក Rajoelina ធ្វើការអះអាងខាងលើប្រាប់ក្រុមរដ្ឋមន្ត្រី, មន្ត្រីការទូត និងអ្នកសារព័ត៌មាន នៅឯវិទ្យាស្ថាន Malagasy Institute of Applied Research ។ ថ្លែងនាឱកាស នោះ លោកប្រធានាធិបតីរូបនេះ បានគូសបញ្ជាក់ដូច្នេះថា៖ ។ លោកបន្តថា៖ ។ បើតាមវិទ្យាស្ថានដដែល ទឹកតែជាថ្នាំបុរាណ ដែលគេឲ្យឈ្មោះថា គឺកើតចេញមកពីរុក្ខជាតិ ដែលមានប្រសិទ្ធភាព ក្នុងការព្យាបាលជំងឺគ្រុនចាញ់ និងរុក្ខជាតិដទៃទៀត។ ប៉ុន្តែសុវត្ថិភាព និងប្រសិទ្ធិភាពរបស់វា មិនទាន់ត្រូវបានវាយតម្លៃ ជាលក្ខណៈអន្តរជាតិនោះទេ។ យ៉ាងណាក៏ដោយ ក្រុមអ្នកវិទ្យាសាស្ត្របានព្រមាន ពីហានិភ័យ ពីការប្រើប្រាស់ថ្នាំបុរាណ ដើម្បីព្យាបាលជំងឺ ដោយមិនមានការពិសោធន៍។ ម៉ាដាហ្គាស្កា ដែលជាប្រទេសដែនកោះ ស្ថិតក្នុងមហាសមុទ្រឥណ្ឌានេះ គិតមកដល់បច្ចុប្បន្ន មានករណីឆ្លងចំនួន១២១ករណី និងមិនមានអ្នកស្លាប់នោះទេ៕ | 2020-04-22T05:21:00+07:00 | freshnewsasia.com | https://m.freshnewsasia.com/index.php/en/internationalnews/156541-2020-04-21-15-21-59.html |
5e8e32ff-890b-46d7-95d9-1300abe169b9 | រដ្ឋបាលរាជធានីភ្នំពេញ ទទួលសម្ភារប្រយុទ្ធប្រឆាំងជំងឺ COVID-19 ពីក្រុងសៀងហៃ | អភិបាលបាលរាជធានីភ្នំពេញ លោក ឃួង ស្រេង បានទទួលអំណោយជាសម្ភារសម្រាប់ប្រយុទ្ធប្រឆាំងជំងឺ COVID-19 ពីក្រុងសៀងហៃ ប្រទេសចិន ខណៈដែលជំងឺនេះ បាននិងកំពុងវាយលុកយ៉ាងខ្លាំង នៅលើពិភពលោក ហើយក្នុងនោះប្រទេសកម្ពុជា ក៏កំពុងប្រឈមដែរនោះ។ ពិធីនេះ ត្រូវបានឡើងនារសៀល ថ្ងៃទី២១ ខែមេសា ឆ្នាំ២០២០នេះ ក្រោមអធិបតីភាព លោក ឃួង ស្រេង អភិបាលរាជធានីភ្នំពេញ និងលោក វ៉ាង វិនធាន ឯកអគ្គរដ្ឋទូតនៃសាធារណរដ្ឋប្រជាមានិតចិនប្រចាំកម្ពុជា។ អំណោយជាសម្ភារបរិក្ខាររួមមាន ម៉ាស់ N95 ចំនួន ៣,០០០ម៉ាស់, ម៉ាស់វេជ្ជសាស្ត្រ ចំនួន២០,០០០ម៉ាស់ និងសម្លៀកបំពាក់ការពារមេរោគ ចំនួន៥០០ឈុត។ ក្នុងឱកាសនោះ លោក ឃួង ស្រេង បានថ្លែងនូវអំណរគុណយ៉ាងជ្រាលជ្រៅ ចំពោះប្រទេសចិនដែលតែងតែជួយកម្ពុជា ពិសេសក្នុងកាលៈទេសៈនេះ បើទោះបីថានៅក្នុងប្រទេសចិនបាននិងកំពុងប្រឈមនឹងបញ្ហាការឆ្លងរីករាលដាលជំងឺ COVID-19 ក៏ដោយប៉ុន្តែចិននៅតែបន្តជួយមកកម្ពុជា ដោយបានបញ្ជូននូវគ្រឿងបរិក្ខារ ដើម្បីការពារទប់ស្កាត់នូវជំងឺនេះមកកម្ពុជាដែរ នេះគឺជាមិត្តដ៏ល្អបំផុត ដែលជួយគ្នាក្នុងគ្រាក្រ។ លោកក៏បានអំពាវនាវឲ្យប្រជាពលរដ្ឋទាំងអស់ មានការប្រុងប្រយ័ត្នខ្ពស់ចំពោះជំងឺ COVID-19 នេះ ដោយត្រូវការពារខ្លួនឲ្យបានល្អប្រសើរទៅតាមការណែនាំរបស់ក្រសួងសុខាភិបាល ពោលគឺកុំភ័យខ្លាំងពេក និងកុំហ៊ានខ្លាំងពេក បន្តធ្វើអនាម័យឲ្យបានជាប់ជាប្រចាំពិសេស លាងដៃជាប្រចាំ ពាក់ម៉ាស់ការពារ ជៀសអោយបានការជួបជុំប្រមូលផ្តុំគ្នាជាដើម។ លោក វ៉ាង វិនធាន ក្នុងឱកាសនោះផងដែរ បានលើកឡើងថា ប្រទេសចិននឹងចូលរួមជាមួយកម្ពុជា ដើម្បីទប់ស្កាត់នូវការរីករាលដាលនៃជំងឺ COVID-19 នៅក្នុងប្រទេសកម្ពុជា ។ ប្រទេសចិន គាំទ្រ និងជួយកម្ពុជាជានិច្ចការក្នុងការប្រយុទ្ធប្រឆាំងនឹងជំងឺកូវីដ-១៩នេះ ដោយកន្លងមកយើងបានបញ្ជូននូវគ្រឿងបរិក្ខាជាមួយនឹងពេទ្យជំនាញមកជួយកម្ពុជា ហើយចំពោះមុខប្រទេសចិន នឹងបន្តជួយកម្ពុជា បើប្រទេសកម្ពុជាត្រូវការឲ្យប្រទេសចិនជួយនោះ។ លោកបានបញ្ជាក់ថា នៅគ្រាដែលប្រទេសចិនកំពុងប្រយុទ្ឋប្រឆាំងជំងឺ គឺព្រះរាជាណាចក្រកម្ពុជា បានគាំទ្រយ៉ាងពេញទំហឹងដល់ប្រទេសចិន ដូច្នេះយើងពិតជាដឹងគុណដល់ប្រទេសកម្ពុជា។ ឥឡូវប្រទេសកម្ពុជាក៏កំពុងប្រយុទ្ធប្រឆាំង COVID-19 យើងផ្តល់ការគាំទ្រយ៉ាងអស់ពីលទ្ធភាព ដើម្បីជួយដល់ប្រទសកម្ពុជា ក្នុងការប្រយុទ្ឋប្រឆាំង COVID-19 ដែលជាសត្រូវរបស់ពិភពលោកនេះ។ គួរបញ្ជាក់ផងដែរថា ទីក្រុងសៀងហៃ នៃប្រទេសចិន បានមានទំនាក់ទំនងសហប្រតិបត្តិការណ៍ល្អ ជាមួយរាជធានីភ្នំពេញជាយូរមកហើយ និងបានចងសម្ព័ន្ធមេត្រីភាពជាមួយគ្នា កាលពីថ្ងៃទី០៨ ខែតុលា ឆ្នាំ២០០៨ ដែលមកដល់ពេលនេះ មានអាយុកាលជាង១០ឆ្នាំហើយ៕ | 2020-04-22T03:08:00+07:00 | freshnewsasia.com | https://m.freshnewsasia.com/index.php/en/localnews/156533-2020-04-21-13-08-33.html |
52dfc84b-9b35-446a-8ab9-02abf292bae5 | មន្រ្តីសាធារណៈ ជាង១,៦ម៉ឺននាក់ បានស្ម័គ្រចិត្តបរិច្ចាគបៀវត្សប្រចាំខែរបស់ខ្លួនជូនរាជរដ្ឋាភិបាល ដើម្បីប្រយុទ្ធប្រឆាំងនឹងជំងឺកូវីដ១៩ | ឆ្លើយតបនឹងការអំពាវនាវរបស់ សម្តេចតេជោ ហ៊ុន សែន នាយករដ្ឋមន្រ្តីនៃកម្ពុជា ថ្នាក់ដឹកនាំ មន្រ្តីរាជការស៊ីវិល កងកំលាំងប្រដាប់អាវុធ មន្រ្តីជាប់កិច្ចសន្យា រួមទាំងមន្រ្តីសាធារណៈផ្សេងទៀតនៅតាមក្រសួង ស្ថាប័នថ្នាក់ជាតិ និងថ្នាក់ក្រោមជាតិ បានស្ម័គ្រចិត្តជាបន្តបន្ទាប់ចូលរួមបរិច្ចាគបៀវត្សប្រចាំខែរបស់ខ្លួន ចូលរួមប្រយុទ្ធប្រឆាំងនឹងជំងឺកូវីដ១៩។ ក្រសួងមុខងារសាធារណៈ តាមរយៈក្រុមការងារសម្រាប់សម្របសម្រួលការទទួល និងការផ្ទេរវិភាគទានស្ម័គ្រចិត្តប្រយុទ្ធប្រឆាំងនឹងជំងឺកូវីដ១៩ បានធ្វើការបូកសរុបទិន្នន័យវិភាគទានស្ម័គ្រចិត្តពីបៀវត្សប្រចាំខែរបស់មន្រ្តីសាធារណៈ ដែលគិតត្រឹមថ្ងៃទី២០ ខែមេសា ឆ្នាំ២០២០ គឺមានចំនួន ១៦.៦៩៣ នាក់ ដោយមានទឹកប្រាក់សរុបប្រមាណ ២៦ ពាន់លានរៀល ស្មើនឹងប្រមាណ ៦,៥លាន ដុល្លាអាមេរិក។ ទន្ទឹមនោះ ដើម្បីចូលរួមចំណែកជាមួយរាជរដ្ឋាភិបាលក្នុងការប្រយុទ្ធប្រឆាំងនឹងជំងឺកូវីដ១៩ ថ្នាក់ដឹកនាំ និងមន្រ្តី នៃក្រសួងមុខងារសាធារណៈ ចំនួន ៧៦២ នាក់ ក៏បានចូលរួមវិភាគស្ម័គ្រចិត្តពីបៀវត្សប្រចាំខែរបស់ខ្លួន មានទឹកប្រាក់ជាង ៤០០ លានរៀល ស្មើនឹងជាង ១០ម៉ឺនដុល្លា អាមេរិក។ ការចូលរួមវិភាគទានស្ម័គ្រចិត្តនេះបានបង្ហាញឲ្យឃើញនូវសមានចិត្តសាមគ្តីប្រជាជាតិ និងទឹកចិត្តមនុស្សធម៌របស់ថ្នាក់ដឹកនាំ និងមន្រី្តក្នុងវិស័យសាធារណៈក្នុងការចូលរួមដោះស្រាយបញ្ហាប្រឈមចំពោះមុខ ដែលបណ្តាលមកពីការរាលដាលនៃជំងឺកូវីដ១៩។ | 2020-04-22T01:52:00+07:00 | freshnewsasia.com | https://m.freshnewsasia.com/index.php/en/localnews/156525-2020-04-21-11-52-08.html |
9d40ce2e-5f35-4105-94e0-30a7adcfdc5f | អ័រគីដេវីឡា ឧបត្ថម្ភថវិកា ១០ម៉ឺនដុល្លារជូនរាជរដ្ឋាភិបាល ដើម្បីប្រយុទ្ធប្រឆាំងជំងឺកូវីដ១៩ | ស្របពេលដែលការរីករាលដាលជាសាកលនៃជំងឺកូវីដ១៩ ក្រុមហ៊ុន អ័រគីដេវីឡា បានចូលរួមឧបត្ថម្ភនូវថវិកា ដល់រាជរដ្ឋាភិបាលសម្រាប់សកម្មភាពបង្ការ និងទប់ស្កាត់ការរាតត្បាតនៃជំងឺកូវីដ១៩ ។ ក្រុមហ៊ុនអ័រគីដេវីឡា តែងតែបន្តចូលរួមចំណែកយ៉ាងសកម្មជាមួយរាជរដ្ឋាភិបាលក្នុងសកម្មភាព មនុស្សធម៌ និង សង្គមជាតិ ។ ជាក់ស្តែងក្រុមហ៊ុន អ័រគីដេវីឡា បានឧបត្ថម្ភទឹកប្រាក់ចំនួន ១០ម៉ឺនដុល្លារអាមេរិក ដល់រាជរដ្ឋាភិបាលកម្ពុជា សម្រាប់សកម្មភាពបង្ការ និងទប់ស្កាត់ការរាតត្បាតនៃជំងឺកូវីដ១៩ ដែលកំពុងបង្កគ្រោះភ័យដល់សុខភាព និងជីវិតរបស់ប្រជាជនកម្ពុជា។ ខាងក្រោមនេះជាសារលិខិត សម្តេចតេជោ ហ៊ុន សែន ថ្លែងអំណរគុណក្រុមហ៊ុន អ័រគីដេវីឡា | 2020-04-22T01:26:00+07:00 | freshnewsasia.com | https://m.freshnewsasia.com/index.php/en/localnews/156519-2020-04-21-11-26-07.html |
c009ca7e-5342-4e5e-940e-4722dee0db9c | ជប៉ុនរកឃើញអ្នកឆ្លងជំងឺ COVID-19 កើនឡើងដល់១១,៤៣១ករណីហើយ! | ចំនួនករណីឆ្លង COVID-19 នៅក្នុងប្រទេសជប៉ុនបានកើនដល់ ១១,៤៣១ករណីហើយ ក្រោយអ្នកឆ្លងជំងឺនេះ ២៧៨នាក់ទៀតទើបត្រូវបានរកឃើញ ខណៈដែលប្រទេសទាំងមូល កំពុងស្ថិតក្រោមការដាក់ក្នុងគ្រាអាសន្ន។ នេះបើតាមការចេញផ្សាយដោយ ទីភ្នាក់ងារព័ត៌មានស៊ីនហួរ នៅល្ងាចថ្ងៃអង្គារ ទី២១ ខែមេសា ឆ្នាំ២០២០។ ក្នុងចំណោម ២៧៨ករណីថ្មីខាងលើនេះមាន ១២៣ករណីស្ថិតក្នុងទីក្រុងតូក្យូផ្ទាល់។ ចំណែកឯចំនួនអ្នកជំងឺ COVID-19 ដែលបាត់បង់ជីវិតវិញបានកើនដល់ ២៨៨នាក់ ដោយគិតទាំងចំនួនអ្នកមកពីកប៉ាល់ទេសចរណ៍ ដាយមិនដ៍ ព្រីសេស (Diamond Princess) ផងដែរ។ ក្រោយការបូកករណីថ្មីខាងលើនេះ ចំនួនអ្នកឆ្លងនៅក្នុងទីក្រុងតូក្យ បានឡើងដល់សរុប ៣,៣០៧នាក់ ឬស្មើនឹងជាងមួយភាគបីនៃករណីឆ្លងសរុប នៅទូទាំងប្រទេសជប៉ុន ហើយតំបន់ដែលរងគ្រោះខ្លាំងបន្ទាប់ពីតូក្យូ គឺខេត្តអូសាកា (Osaka) ដែលមានករណីឆ្លងកើនដល់ ១,២៩៥ករណី។ គួរជម្រាបថា យោងតាមក្រសួងសុខាភិបាលជប៉ុន អ្នកជំងឺសរុប ២៣៥នាក់កំពុងឈឺធ្ងន់ និងប្រើប្រាស់ម៉ាស៊ីនជំនួយដល់ការដកដង្ហើម (Ventilator) ខណៈសរុបអ្នកជំងឺ COVID-19 សរុប ១,៨៨៤នាក់ហើយ ត្រូវបានអនុញ្ញាតឲ្យត្រឡប់ទៅផ្ទះវិញ ក្រោយពីបានជាសះស្បើយ៕ | 2020-04-22T01:03:00+07:00 | freshnewsasia.com | https://m.freshnewsasia.com/index.php/en/internationalnews/156516-2020-04-21-11-03-39.html |
fea7e538-d4d0-4dea-ae34-9f62e48b8817 | កងទ័ពកម្ពុជា-ចិនទាំងអស់ ដែលចូលរួមលំហាត់សមយុទ្ធនាគមាស «គ្មានអ្នកឆ្លងជំងឺកូវីដ» ទេ បន្ទាប់ពីត្រូវបានដាក់ឱ្យនៅដាច់ដោយឡែក១៤ ថ្ងៃ ហើយធ្វើតេស្តរួចមក | កងទ័ពរំដោះប្រជាជនចិន ដែលមកចូលរួមលំហាត់សមយុទ្ធនាគមាស បានធ្វើដំណើរដល់ប្រទេសចិនចំនួន២០ថ្ងៃហើយ និងបានប្រកាសថា កងទ័ពទាំងអស់ដែលបានធ្វេីដំណេីរត្រឡប់ទៅប្រទេសកំណេីតវិញ គឺពុំមានជំងឺខូវីដ-១៩នោះទេ។ ចំណែកភាគីកងទ័ពកម្ពុជាពិសេសកងកម្លាំងនៃកងពលតូចលេខ៧០ ក៏មិនមានអ្នកណាម្នាក់ឆ្លងវីរុសនេះដែរ ក្នុងពេលធ្វើសមយុទ្ធរួមគ្នា។ ការប្រកាសនេះគឺក្រោយពេលនៅដាច់ដោយឡែកចំនួន១៤ថ្ងៃ និងធ្វេីតេស្តចំនួន៦ថ្ងៃមកហេីយ។ សូមជំរាបថា ក្នុងអំឡុងពេលធ្វើសមយុទ្ធរួមគ្នានោះ កងពលតូចលេខ៧០ បានចាត់វិធានការយ៉ាងតឹងរឹងក្នុងការចេញចូលបរិវេណទីតាំងទាំង២ គឺសាលាហ្វឹកហ្វឺនតេជោសែនជុំគិរី របស់កងពលតូលលេខ៧០ និងបញ្ជាការដ្ឋានកងពលនៅភ្នំពេញ ពិសេសគឺការបាញ់ថ្នាំសម្លាប់មេរោគ តាមគោលដៅ ដែលថ្នាំមួយចំនួនគឺទទួលបានពីខាងភាគីចិន និងបានអនុវត្តតាមសេចក្តីប្រកាសរបស់ក្រសួងស្ថាប័នពាក់ព័ន្ធផងដែរ ក្នុងការបង្ការជំងឺកូវីដ១៩ នេះ។ បេីតាមភាគីមិត្តចិនបានបញ្ជាក់ថា លទ្ធផលដែលបង្ហាញអំពីការមិនឆ្លងជំងឺរវាងកង ទ័ពនៃប្រទេសទាំង២នេះ គឺជាជោគជ័យមួយដ៏ធំធេង ពោលគឺមិនត្រឹមតែជោគជ័យលេីការហ្វឹកហាត់ជំនាញប្រឆាំងអំពើភេវរកម្មរួមគ្នានោះទេ ប៉ុន្តែក៏ជាជោគជ័យនៃការការពារ និងថែទាំសុខភាពជាមួយគ្នាបានយ៉ាងល្អ ក្នុងនាមជាមិត្តផងដែរ ដោយក្នុងនោះមានកងពលតូចលេខ៧០ ជាអ្នកទទួលធានាការពារការពារក្នុងទីលានសមយុទ្ធនៅសាលាតេជោសែនជុំគិរី និងនៅបញ្ជាការដ្ឋានកងពលនៅភ្នំពេញ។ គួរបញ្ជាក់ថា តាមការចង្អុលបង្ហាញពី សម្តេចតេជោនាយករដ្ឋមន្ត្រី ក៏ដូចជាមន្ត្រីជំនាញទាំងថ្នាក់ជាតិ និងអន្តរជាតិ កម្ពុជាបានប្រតិបត្តិយ៉ាងតឹងរ៉ឹងនូវវិធានការសុវត្ថិភាព ដើម្បីការពារសុខភាពកងទ័ពនៃប្រទេសទាំងពីរ ដើម្បីធានាឲ្យបាននូវការមិនឆ្លងជំងឺរាតត្បាតកូវីដ១៩ នេះ ខណៈដែលប្រទេសកម្ពុជា និងចិន ក៏ដូចជាបណ្ដាប្រទេសជាច្រើននៅក្នុងសកលលោកកំពុងប្រយុទ្ធប្រឆាំងនឹងជំងឺរាតត្បាតដ៏កាចសាហាវនេះ៕ | 2020-04-22T00:59:00+07:00 | freshnewsasia.com | https://m.freshnewsasia.com/index.php/en/localnews/156515-2020-04-21-10-59-14.html |
835dfea4-fc0c-4688-a62e-773e473364fc | ប្រធាន WHO៖ «អង្គការមួយនេះមិនបានព្យាយាម លាក់បាំងអ្វីពីអាមេរិកឡើយ តាំងតែពីជំងឺ COVID-19 ផ្ទុះឡើងដំបូង» (Video inside) | អគ្គលេខាធិការនៃអង្គការសុខភាពពិភពលោក លោក ថេដ្រូស អាដាណម (Tedros Adhanom) នាថ្ងៃចន្ទដើមសប្តាហ៍នេះបាននិយាយថា តាំងតែពីដំបូងមកម្ល៉េះ WHO មិនបានព្យាយាមលាក់បាំងអ្វីពីសហរដ្ឋអាមេរិកឡើយ ខណៈដែលក្រុមអ្នកជំនាញរបស់អាមេរិកផ្ទាល់ បានដើរតួនាទីយ៉ាងសំខាន់ ក្នុងការប្រយុទ្ធប្រឆាំង COVID-19 ជាមួយអង្គការអន្តរជាតិមួយនេះ។ នេះបើតាមការចេញផ្សាយដោយ ទីភ្នាក់ងារព័ត៌មានស៊ីនហួរ នៅល្ងាចថ្ងៃអង្គារ ទី២១ ខែមេសា ឆ្នាំ២០២០។ កំឡុងសន្និសីទសារព័ត៌មានមួយ ធ្វើឡើងនៅទីស្នាក់ការកណ្តាលរបស់ អង្គការសុខភាពពិភពលោក ក្នុងទីក្រុងហ្សឺណែវនៃប្រទេសស្វីស លោក Tedros បានបញ្ជាក់ថា បុគ្គលិកប្រមាណ ១៥នាក់មកពីមជ្ឈមណ្ឌលប្រយុទ្ធប្រឆាំងជំងឺឆ្លងអាមេរិក US-CDC ត្រូវបានអនុញ្ញាតឲ្យបំពេញការងារនៅ WHO ចាប់តាំងតែពីខែមករា ដើមឆ្នាំនេះ ដែលវាគឺជាសញ្ញាមួយរួចជាស្រេច បង្ហាញឲ្យឃើញពីភាពគ្មានការលាក់បាំងរបស់ WHO។ មួយវិញទៀត ប្រទេសទាំងអស់សុទ្ធតែទទួលបានព័ត៌មានភ្លាមៗពី WHO។ លោក Tedros បានបន្តថា អង្គការរបស់លោកបានព្រមានពីសត្រូវលេខ ១ របស់មនុស្សជាតិគឺជំងឺឆ្លង COVID-19 តាំងតែពីថ្ងៃដំបូងមកម្ល៉េះ ដែលគ្រប់គ្នាត្រូវតែរួមគ្នាប្រយុទ្ធប្រឆាំង។ ប្រមុខអង្គការ WHO បានបន្តថា វាមានរឿងសម្ងាត់ណាមួយត្រូវបានលាក់លៀមក្នុង WHO ឡើយ ព្រោះថាការបិទបាំង ឬលាក់ការណ៍គឺជារឿងគ្រោះថ្នាក់ជាទីបំផុត ដោយសារវាពាក់ព័ន្ធនឹងអាយុជីវិតមនុស្ស។ លោក Tedros បានសង្កត់ធ្ងន់ថា ប្រសិនបើពិភពលោកមានភាពរួមសាមគ្គីគ្នារឹងមាំ យើងនឹងអាចយកឈ្នះក្នុងការប្រយុទ្ធប្រឆាំងជាមួយ COVID-19 បាន។ គួរជម្រាបថា ការថ្លែងដូចខាងលើរបស់លោក Tedros កើតមានឡើង បន្ទាប់ពីប្រធានាធិបតីអាមេរិកលោក ដូណាល់ ត្រាំ កាលពីសប្តាហ៍មុន បានបញ្ជាឲ្យផ្អាកការផ្តល់ហិរញ្ញវត្ថុដល់ WHO ជាមួយការចោទប្រកាន់ថា WHO បានបរាជ័យក្នុងការងារឆ្លើយតប នៅដំណាក់កាលដំបូងចំពោះ COVID-19 ដែលជាហេតុបង្កឲ្យប្រទេសជាច្រើន រងការឆ្លងរាតត្បាតយ៉ាងខ្លាំងក្លា ជាពិសេសសហរដ្ឋអាមេរិកតែម្តង។ បើតាមលោក ត្រាំ WHO មិនបាន ចែករំលែកព័ត៌មានបានទាន់ពេលវេលា និងប្រកបដោយតម្លាភាពនោះឡើយ ចាប់តាំងតែពីការលេចឡើងដំបូងនៃ COVID-19 នៅក្នុងប្រទេសចិន៕ | 2020-04-22T00:35:00+07:00 | freshnewsasia.com | https://m.freshnewsasia.com/index.php/en/internationalnews/156512-2020-04-21-10-35-44.html |
5d97b34d-06d6-4755-b25f-613f597dc608 | រាជរដ្ឋាភិបាលពិភាក្សាជាមួយដៃគូ អំពីគោលនយោបាយ និងកម្មវិធីជំនួយសង្គម ក្នុងអំឡុងពេលប្រយុទ្ធប្រឆាំងនឹងជំងឺកូវីដ១៩ | លោក វង្សី វិស្សុត រដ្ឋលេខាធិការប្រចាំការ នៃក្រសួងសេដ្ឋកិច្ច និងហិរញ្ញវត្ថុ និងជាប្រធានក្រុមការងារ ចំពោះកិច្ចរៀបចំគោលនយោបាយថវិកា ហិរញ្ញប្បទាន និងជំនួយសង្គម ដើម្បីគ្រប់គ្រងការ ប្រយុទ្ធនឹងជំងឺកូវីដ-១៩ នាព្រឹកថ្ងៃទី២១ ខែមេសា ឆ្នាំ២០២០នេះ បានដឹកនាំកិច្ចប្រជុំពិភាក្សា ពិគ្រោះយោបល់ តាមរយៈ Video Conference អំពីគោលនយោបាយ និងកម្មវិធីជំនួយសង្គម ក្នុងអំឡុងពេលប្រយុទ្ធប្រឆាំង នឹងជំងឺកូវីដ-១៩ ជាមួយបណ្តាដៃគូអភិវឌ្ឍន៍ ចំនួន២៣ ដែលមានវត្តមាន នៅកម្ពុជា រួមមាន៖ ADB, WB, IMF, FAO, WHO, UNDP, ILO, IOM, UNFPA, UN HABITAT, UNICEF, WFP, តំណាងសហភាពអ៊ឺរ៉ុប, ស្ថានទូតអូស្រ្តាលី, ស្ថានទូតជប៉ុន, ស្ថានទូតអាឡឺម៉ង់, JICA, KOICA, EDCF, GIZ, SDC, SIDA និង GRET។ លោក វង្សី វិស្សុត បានថ្លែងថា ការរៀបចំគោលនយោបាយ និងកម្មវិធីជំនួយសង្គម ក្នុងអំឡុងពេលប្រយុទ្ធប្រឆាំងនឹងជំងឺកូវីដ-១៩ គឺផ្អែកលើផែនការមេ សម្រាប់ ទប់ស្កាត់ និងឆ្លើយតបទៅ នឹងការគំរាមកំហែងពីជំងឺកូវីដ-១៩ និងក្របខណ្ឌយុទ្ធសាស្រ្ត សម្រាប់គ្រប់គ្រងសភាពការណ៍ ប្រយុទ្ធនឹងជំងឺកូវីដ-១៩ ដែលបានដាក់ចេញ ដោយរាជរដ្ឋាភិបាល។ គោលនយោបាយ និងកម្មវិធីជំនួយសង្គមនេះ នឹងត្រូវដាក់ឆ្លងការពិនិត្យអនុម័ត ពីគណៈកម្មាធិការ គោលនយោបាយសេដ្ឋកិច្ច និងហិរញ្ញវត្ថុ ក្នុងពេលខាងមុខនេះ។ លោកបន្តថា គោលបំណង នៃការធ្វើការពិភាក្សាពិគ្រោះយោបល់ កម្រិតបច្ចេកទេស ជាមួយដៃគូអភិវឌ្ឍន៍ទាំងអស់ នាពេលនេះ គឺដើម្បីប្រមូលនូវមតិយោបល់ និងធាតុចូលបន្ថែម ពីដៃគូទាំងអស់ពាក់ព័ន្ធនឹងទំហំ នៃតម្រូវការហិញ្ញប្បទាន និងការកំណត់អត្តសញ្ញាណកម្ម ក្រុមជនងាយរងគ្រោះ ដែលជាគោលដៅអ្នកត្រូវទទួល បាននូវកម្មវិធីជំនួយសង្គមនេះ ក៏ដូចជាយន្តការបើកផ្តល់ ព្រមទាំងបន្តស្វែងរកការគាំទ្រ បន្ថែមពីសំណាក់ដៃគូទាំងអស់។ លោក វង្សី វិស្សុត ក៏បានលើកឡើងផងដែរថា ការរីករាលដាលនៃជំងឺកូវីដ-១៩ បានក្លាយជាវិបត្តិសកលលោក និងជាករណីមិនធ្លាប់មានពីមុនមក ហើយទំហំ នៃផលប៉ះពាល់ និងវិធានការឆ្លើយតប របស់ប្រទេសនីមួយៗ ក៏មិនដូចគ្នាដែរ។ លោកបានបន្តថា ទោះបីកម្ពុជាជាប្រទេសតូច ហើយធនធានមានកម្រិតក្តី តែរហូតមក ទល់នឹងពេលនេះ, កម្ពុជា បាននិងកំពុងគ្រប់គ្រងស្ថានភាព នៃជំងឺនេះល្អប្រសើរ។ ទន្ទឹមនឹងនេះ មជ្ឍដ្ឋានប្រជាពលពលរដ្ឋទូទៅ មិនថា តែមន្រ្តីរដ្ឋការសាធារណៈឡើយ បានចូលរួមចំណែកប្រយុទ្ធប្រឆាំង នឹងជំងឺនេះជាមួយនឹងរដ្ឋាភិបាល យ៉ាងសស្រាក់សស្រាំ និងថែមទាំងបានជួយរែកពន់នូវបន្ទុក និងការលំបាកនេះ ក្នុងស្មារតីចែករំលែកទៀត។ ក៏ប៉ុន្តែទោះបីជាយ៉ាងនេះក្តី រាជរដ្ឋាភិបាល នឹងនៅតែបន្តតាមដាន ស្ថានភាពវិវត្តន៍នៃជំងឺនេះ ប្រកបដោយការយកចិត្តទុកដាក់ និងប្រុងប្រយ័ត្នខ្ពស់ ដើម្បីបញ្ចៀសឲ្យបាននូវការរីករាលដាលធ្ងន់ធ្ងរ នៃជំងឺដ៏កាចសាហាវនេះ។ លោកក៏បានគូសបញ្ជាក់ផងដែរថា យើងបានគិតគូរ និងត្រៀមសម្រាប់ស្ថានភាពអាក្រក់បំផុត ។ លោក វង្សី វិស្សុត បានលើកឡើងផងដែរថា ជារួមក្នុងការប្រយុទ្ធនឹងជំងឺកូវីដ-១៩នេះ, រាជរដ្ឋាភិបាល បានផ្តោតលើមុខព្រួញចំនួន០៤គឺ៖ ១៖ ការប្រយុទ្ធប្រឆាំង ទៅនឹងជំងឺកូវីដ-១៩ ដើម្បីទប់ស្កាត់ការឆ្លង, ការចម្លង និងការពារអាយុជីវិត របស់ប្រជាជន, ២៖ ការរក្សាលំនឹងជីវភាពប្រជាជន ក្នុងកម្រិតអប្បបរមាមួយ (មិនឲ្យអត់បាយ) ពិសេសសម្រាប់ប្រជាជនក្រីក្រ និងក្រុមជនងាយរងគ្រោះ ព្រមទាំងអ្នកបាត់បង់ការងារ ដើម្បីធ្វើឲ្យពួកគេអាចមានលទ្ធភាព វិលទៅរកជីវភាព ជាធម្មតាវិញ នៅពេលផុតពីជំងឺនេះ, ៣៖ ការខិតខំជួយឲ្យអស់លទ្ធភាព ដើម្បីជួយឲ្យធុរកិច្ច និងអាជីវកម្មអាចរស់បាន និងរក្សាការងារ ពិសេសការរក្សា និងជំរុញសកម្មភាព សេដ្ឋកិច្ចក្នុងស្រុក និងការត្រៀមខ្លួនក្រោយពេល ដែលជំងឺកូវីដ-១៩ស្រាកស្រាន្ត ដើម្បីជ្រោងសេដ្ឋកិច្ច ឲ្យងើបឡើងវិញបានឆាប់រហ័ស និង៤៖ ការរក្សាឲ្យបាននូវសន្តិសុខ សណ្តាប់ធ្នាប់សាធារណៈ និងស្ថិរភាពសង្គម ។ លោកបានបន្តថា ក្នុងការប្រយុទ្ធប្រឆាំងនឹងជំងឺកូវីដ-១៩ និងការទប់ទល់ផលប៉ះពាល់ លើសេដ្ឋកិច្ច-សង្គម, រាជរដ្ឋាភិបាល បានគ្រោងថវិកាចំនួន១០០លានដុល្លារ សម្រាប់អនុវត្តផែនការមេ សម្រាប់ប្រយុទ្ធប្រឆាំងនឹងជំងឺកូវីដ-១៩ ក្នុងនោះ ប្រភពពីថវិកាជាតិប្រមាណ៦០លានដុល្លារអាមេរិក និងការកៀរគរពីដៃគូ អភិវឌ្ឍន៍ប្រមាណ៤០លានដុល្លារអាមេរិក និងថវិកាជាតិចំនួន៣៥០លានដុល្លារអាមេរិក សម្រាប់ធ្វើអន្តរាគមន៍ ដើម្បីរក្សាលំនឹងជីវភាព ប្រជាជនក្រីក្រ ងាយរងគ្រោះ និងសម្រាប់ឧបត្ថម្ភដល់កម្មករ នៅពេលដែលរោងចក្រព្យួរអាជីវកម្ម។ តែទំហំទឹកប្រាក់ត្រៀម សម្រាប់អន្តរាគមន៍ មុខសញ្ញាខាងលើនេះ អាចនឹងមិនគ្រប់គ្រាន់ ក្នុងករណីប្រសិនបើស្ថានភាពនៃជំងឺកូវីដ-១៩ ត្រូវអូសបន្លាយយូរ ឬករណីមានការរីករាលដាលខ្លាំង។ លោកបានបន្តថា ក្រៅពីការផ្តល់ការអនុគ្រោះ និងការបន្ធូរបន្ថយផ្នែកពន្ធដារ និងវិធានការ ដែលដាក់ចេញដោយធនាគារជាតិ នៃកម្ពុជា ដើម្បីជួយដល់វិស័យធុរកិច្ច ដែលទទួលរង ផលប៉ះពាល់ពីជំងឺកូវីដ-១៩, រាជរដ្ឋាភិបាលក៏បានបង្កើនការផ្តល់ទុនកម្ចី ដល់សហគ្រាសធុនតូច និងមធ្យមចំនួន៥០លានដុល្លារអាមេរិក តាមរយៈធនាគារអភិវឌ្ឍជនបទ និងកសិកម្ម ចំពោះវិស័យកសិកម្ម និងកសិ-ឧស្សាហកម្ម និងវិស័យផ្សេងទៀត ចំនួន១០០លានដុល្លារអាមេរិកបន្ថែមទៀត ដោយក្នុងនោះ តាមរយៈធនាគារ សហគ្រាសធុនតូច និងមធ្យមចំនួន៥០លានដុល្លារអាមេរិក និងធនាគារពាណិជ្ជកម្ម ចំនួន៥០លានដុល្លារអាមេរិក។ តាមរយៈកិច្ចប្រជុំពិគ្រោះយោបល់នេះ បណ្តាដៃគូទាំងអស់បានវាយតម្លៃខ្ពស់ ចំពោះគោលនយោបាយ និងកម្មវិធីជំនួយសង្គម ដែលបានរៀបចំដោយក្រុមការងារ ចំពោះកិច្ច និងសន្យាផ្តល់ការគាំទ្រ ចំពោះកម្មវិធីជំនួយសង្គមនេះ ទៅតាមលទ្ធភាពរបស់ខ្លួន។ នៅក្នុងឱកាសនោះដែរ ក្នុងនាមរាជរដ្ឋាភិបាល, លោក វង្សី វិស្សុត បានថ្លែងអំណរគុណ ដល់បណ្តាដៃគូអភិវឌ្ឍន៍ទាំងអស់ ដែលបានផ្តល់ការឧបត្ថម្ភគាំទ្រ ទាំងជាជំនួយបច្ចេកទេស និងទាំងជាជំនួយហិរញ្ញវត្ថុ ដើម្បីចូលរួមចែករំលែកជាមួយកម្ពុជា នៅក្នុងស្ថានភាពដ៏លំបាកនេះ៕ | 2020-04-21T23:52:00+07:00 | freshnewsasia.com | https://m.freshnewsasia.com/index.php/en/localnews/156499-2020-04-21-09-52-51.html |
c177e880-b3fe-44df-bca4-b3ae807aabd5 | រដ្ឋបាលខេត្តក្រចេះ បន្តទទួលបានថវិកាពីសប្បុរសជន សម្រាប់បំរើការការពារ និងទប់ស្កាត់ជំងឺ Covid-19 | លោក វ៉ា ថន អភិបាលខេត្តក្រចេះ និងជាប្រធានគណៈកម្មការប្រយុទ្ធប្រឆាំងជំងឺកូវីដ-១៩ នៅថ្ងៃទី២១ ខែមេសា ឆ្នាំ២០២០នេះ បានអញ្ជើញទទួលថវិកាចំនួន ៦,០០០,០០០រៀល របស់សមាគមក្រុមប្រឹក្សាក្រុង ស្រុក ឃុំ សង្កាត់ ដែលបានដឹកនាំដោយលោក ហ៊ឹម ស្រ៊ុង ប្រធានសមាគមក្រុមប្រឹក្សាក្រុងស្រុកឃុំសង្កាត់ ទុកសម្រាប់បម្រើការងារ និងដើម្បីទប់ស្កាត់ជំងឺ Covid-19 ក្នុងខេត្ត។ លោក វ៉ា ថន បានបញ្ជាក់ថា សម្រាប់ខេត្តក្រចេះគឺមានមណ្ឌលច័ត្តាឡីស័កចំនួន ០៤កន្លែង ដោយទីតាំងទី១ នៅក្នុងក្រុងក្រចេះ ទី២ នៅស្រុកស្នួល ទី៣ នៅស្រុកឆ្លូង និងទី៤ នៅស្រុកចិត្របុរី ហើយគិតត្រឹមថ្ងៃទី២០ ខែមេសា ឆ្នាំ២០២០ ចំនួនអ្នកផុតកំណត់ការដាក់នូវដោយឡែកមានចំនួន៤៤១នាក់ និងដាក់ដោយឡែកពលករចំនួន ៣៨នាក់ ឋិតនៅក្នុងការគ្រប់គ្រងរបស់ច័ត្តាឡីស័កខេត្ត-ស្រុក-ក្រុង ក្នុងនោះខេត្ត។ លោកបន្តថា ថវិកាទាំងអស់នេះ រដ្ឋបាលខេត្តនឹងរៀបចំចាត់ចែងសម្រាប់ជួយដល់បងប្អូនប្រជាពលរដ្ឋដែលខ្វះខាតជីវភាព និងជាពិសេសបងប្អូនពលករ ដែលត្រឡប់មកពីធ្វើការងារនៅក្រៅប្រទេស ធ្វើដំណើរចូលមកភូមិកំណើតរបស់ខ្លួនវិញ ហើយត្រូវបានអាជ្ញាធរ រៀបចំដាក់ឲ្យពួកគាត់រស់នៅដាច់ដោយឡែកពីគ្រួសារ ចំនួន១៤ថ្ងៃ ក្នុងការតាមដានស្ថានភាពជំងឺ Covid-19 ។ លោកអភិបាលខេត្ត ក៏បានថ្លែងអំណរគុណ និងកោតសរសើរចំពោះលោក លោកស្រី សមាជិកសមាគមក្រុមប្រឹក្សាក្រុង ស្រុក ឃុំ សង្កាត់ ដែលបានចូលរួមបរិច្ចាគធនធានផ្ទាល់ខ្លួន ក្នុងន័យទប់ស្កាត់ និងកាត់បន្ថយការចម្លងនៃមេរោគ Covid-19 ទៅដល់អ្នកដទៃនិងសហគមន៍ ហើយសូមជួយបន្តសហការ និងផ្សព្វផ្សាយបន្តទៅដល់បងប្អូន និងអ្នកដទៃ នៅក្នុងសហគមន៍ឲ្យបានដឹងពីការធ្វើអនាម័យ និងការពារពីមេរោគ Covid-19នេះផង៕ | 2020-04-21T23:13:00+07:00 | freshnewsasia.com | https://m.freshnewsasia.com/index.php/en/localnews/156491-2020-04-21-09-13-20.html |
1a17e5dd-6516-4fd7-b5b4-8f903109607a | រដ្ឋលេខាធិការក្រសួងពាពិជ្ជកម្ម នាំយកបរិក្ខាពេទ្យជូនដល់រដ្ឋបាលស្រុកបាធាយ ដើម្បីចូលរួមទប់ស្កាត់ការរីករាលដាលជំងឺកូវីដ១៩ | នៅថ្ងៃទី២១ ខែមេសា ឆ្នាំ២០២០ លោក រាជ រ៉ា រដ្ឋលេខាធិការក្រសួងពាណិជ្ជកម្ម និងជាប្រធានក្រុមការងារយុវជនបក្ស ក្រសួងពាណិជ្ជកម្ម, លោក អ៊ុក ប្រជា រដ្ឋលេខាធិការក្រសួងពាពិជ្ជកម្ម និង លោក ផេន សុផល អភិបាលនៃគណៈអភិបាល ស្រុកបាធាយ បាននាំយកនូវសម្ភារមួយចំនួនផ្តល់ជូន ដល់រដ្ឋបាលស្រុកបាធាយ សម្រាប់ធ្វើសកម្មភាពមនុស្សធម៌ ផ្សព្វផ្សាយពីវិធានការណ៍ទប់ស្កាត់ការរីករាលដាល និងទប់ស្កាត់ជំងឺកូវីដ១៩ នៅតាមមូលដ្ឋានភូមិ ឃុំនៃស្រុកបាធាយ ខេត្តកំពង់ចាម។ ក្នុងនោះក៏មានការចូលរួមពីលោក អុន លាងអាន តំណាងដ៏ខ្ពង់ខ្ពស់លោកបណ្ឌិត ឈឹម សារ៉េត និងលោក ឡាវ វ៉ាន់ ប្រធាន-អនុប្រធានក្រុមការងារជនបង្គោល ចុះជួយយុវជនស្រុកបាធាយផងដែរ។ សម្ភារដែលបានផ្តល់ជូនដល់រដ្ឋបាលស្រុកបាធាយរួមមាន៖ មីជាតិ១២០កេស,អាល់កុលចំណុះ៣០លីត្រ៤កាន, ម៉ាស១,២០០ម៉ាស, ធុងបាញ់សម្លាប់មេរោគ១, ដបតូចៗសម្រាប់ដាក់អាល់កុលចំនួន១២, ខិត្តប័ណ្ណផ្សព្វផ្សាយ១០០សន្លឹក៕ | 2020-04-21T21:17:00+07:00 | freshnewsasia.com | https://m.freshnewsasia.com/index.php/en/localnews/156467-2020-04-21-07-17-30.html |
f1f03479-f11f-45c5-aac2-93b8445cca71 | រសៀលនេះ អង្គភាពអ្នកនាំពាក្យរាជរដ្ឋាភិបាល រៀបចំសន្និសីទស្តីពីបច្ចុប្បន្នភាពជំងឺកូវីដ១៩ លើសហគមន៍ខ្មែរឥស្លាម | នៅរសៀល ថ្ងៃទី២១ ខែមេសា ឆ្នាំ២០២០នេះ អង្គភាពអ្នកនាំពាក្យរាជរដ្ឋាភិបាល នឹងបន្តរៀបចំសន្និសីទសារព័ត៌មាន ស្ដីពី «បច្ចុប្បន្នភាព នៃការប្រយុទ្ធប្រឆាំងជំងឺកូវីដ១៩ របស់សហគមន៍ខ្មែរឥស្លាម» នៅទីស្ដីការគណៈរដ្ឋមន្ដ្រី។ នេះបើតាមសេចក្ដីជូនដំណឹង ដែលបណ្ដាញព័ត៌មាន Fresh News ទទួលបាន។ សន្និសីទនេះ មានគោលបំណង ជម្រាបជូនសាធារណជនឲ្យបានជ្រាប អំពីបច្ចុប្បន្នភាពជំងឺកូវីដ១៩ ក្នុងសហគមន៍ខ្មែរឥស្លាម ក្នុងកិច្ចចូលរួមចំណែកដ៏សកម្ម ជាមួយនឹងវិធានការអនុវត្តរបស់រាជរដ្ឋាភិបាល និងការត្រៀមខ្លួនក្នុងការទទួលបួសរ៉ាម៉ាឌន ដើម្បីបង្ការ ការពារ ទប់ស្កាត់ការរាតត្បាតកូវីដ១៩។ ក្នុងសេចក្ដីជូនដំណឹងបានឲ្យដឹងថា សន្និសីទសារព័ត៌មាននេះ នឹងមានការអញ្ជើញចូលរួមជាវាគ្មិនពី លោក អូស្មាន ហាស្សាន់ ទេសរដ្ឋមន្ដ្រីទទួលបន្ទុកបេសកកម្មពិសេសផងដែរ៕ | 2020-04-21T20:14:00+07:00 | freshnewsasia.com | https://m.freshnewsasia.com/index.php/en/localnews/156462-2020-04-21-06-14-43.html |
f401d8e3-3219-4a24-a134-3fa2b55795aa | នាយឧត្ដមសេនីយ៍ សឹង សំណាង អគ្គមេបញ្ជាការរងនៃកងយោធពលខេមរភូមិន្ទ មេបញ្ជាការកងទ័ពជើងអាកាស និងកងទ័ពក្រោមឱវាទចូលរួមបរិច្ចាគប្រាក់បៀវត្សសរុបជាង ៦៤លានរៀល ជូនគណៈកម្មការជាតិប្រយុទ្ធប្រឆាំងនឹងជំងឺកូវីដ | ដើម្បីចូលរួមជាមួយរាជរដ្ឋាភិបាល ក្នុងការយុទ្ធនាការប្រយុទ្ធប្រឆាំងនឹងជំងឺកូវីដ១៩ ថ្នាក់ដឹកនាំកងទ័ពជើងអាកាស និងនាយទាហាន នាយទាហានរងសរុបចំនួន ៦៣នាក់ បានស្ម័គ្រចិត្តបរិច្ចាគប្រាក់បៀវត្សរបស់ខ្លួនសរុប ៦៤,២០០,០០០រៀល ជូនគណៈកម្មការជាតិប្រយុទ្ធប្រឆាំងនឹងជំងឺកូវីដ១៩។ ក្នុងនោះរួមមាន៖ នាយឧត្ដមសេនីយ៍ សឹង សំណាង អគ្គមេបញ្ជាការរងនៃកងយោធពលខេមរភូមិន្ទ និងជាមេបញ្ជាការកងទ័ពជើងអាកាស និងមេបញ្ជាការរង នាយឧត្តមសេនីយ៍ ពិន ណារិទ្ធ ឧត្តមសេនីយ៍ឯក គង់ មុនី ឧត្តមសេនីយ៍ឯក សែស វង្សសត្ថា ឧត្តមសេនីយ៍ឯក សោម សាទុម ឧត្តមសេនីយ៍ឯក យិន សុខា ឧត្តមសេនីយ៍ឯក ឈួន ថាវរិន្ទ ឧត្តមសេនីយ៍ឯក ហែន ហឿន ឧត្តមសេនីយ៍ឯក ម៉ៅ សេង និងឧត្តមសេនីយ៍ឯក ញឹម សុវណ្ណ ព្រមទាំងនាយទាហាន និងនាយទាហានរងកងទ័ពជើងអាកាស ដែលមានរាយនាមក្នុងបញ្ជីឈ្មោះខាងក្រោម៖ | 2020-04-21T19:51:00+07:00 | freshnewsasia.com | https://m.freshnewsasia.com/index.php/en/localnews/156458-2020-04-21-05-51-26.html |
109f9d05-81a9-436a-8296-f518a07f7bd2 | មន្ទីរពេទ្យ៨០កន្លែងនៅអូស្ត្រាលី និងនូវែលសេឡង់ ចាប់ធ្វើតេស្តថ្នាំប្រឆាំង HIV និងថ្នាំប្រឆាំងគ្រុនចាញ់ ទៅលើអ្នកជំងឺ COVID-19 ដើម្បីឲ្យដឹងពីប្រសិទ្ធភាពកាន់តែច្បាស់តែម្តង! (Video inside) | ការធ្វើតេស្ដពីប្រសិទ្ធភាពថ្នាំពីរប្រភេទលើអ្នកជំងឺ COVID-19 ដែលចាប់ផ្ដើមធ្វើឡើងនៅថ្ងៃអង្គានេះ នៅឯមន្ទីរពេទ្យ Royal Melbourne Hospital នឹងត្រូវពង្រីកទៅកាន់មន្ទីរពេទ្យច្រើនជាង ៨០កន្លែងនៅទូទាំងប្រទេសអូស្ត្រាលី និងនូវែលសេឡង់។ នេះបើតាមការចេញផ្សាយដោយ ទីភ្នាក់ងារព័ត៌មានចិនស៊ីនហួរ នៅរសៀលថ្ងៃអង្គារ ទី២១ ខែមេសា ឆ្នាំ២០២០។ ក្រុមអ្នកវិទ្យាសាស្ត្រអូស្ត្រាលី នឹងធ្វើការពិសោធន៍ពីប្រសិទ្ធភាពនៃថ្នាំ (lopinavir/ritonavir) ប្រឆាំងនឹងមេរោគអេដស៍ (HIV) និង អ៊ីដ្រុកស៊ីក្លរ៉ូឃ្វីន (hydroxychloroquine) ជាប្រភេទថ្នាំប្រើប្រាស់ប្រឆាំង ក៏ដូចជាបង្ការជំងឺគ្រុនចាញ់។ ការធ្វើតេស្ដនាពេលកន្លងមក បានបង្ហាញរួចមកហើយថា ថ្នាំទាំងពីរប្រភេទនេះអាចនឹងបញ្ឈប់ការវិវឌ្ឍនៃវីរុសកូរ៉ូណាថ្មី ( novel coronavirus ឬ SARS-CoV-2) ដែលបង្កជាជំងឺ COVID-19 ហើយអង្គការសុខភាពពិភពលោក ក៏បានទទួលស្គាល់សក្ដានុពលនៃថ្នាំទាំងពីរនេះដែរ។ ក៏ប៉ុន្តែ ការធ្វើតេស្ដបន្ថែមទៀតនៅពេលនេះ គឺដើម្បីធ្វើឱ្យកាន់តែ ប្រាកដថា ថ្នាំប្រឆាំងមេរោគ HIV (lopinavir/ritonavir) និង hydroxychloroquine មានសុវត្ថិភាព និងប្រសិទ្ធភាពសម្រាប់មនុស្សជាទូទៅតែម្តង។ គួរជម្រាបថា ការធ្វើតេស្ដខាងលើមានឈ្មោះថា អូស្ត្រាឡាសៀន កូវីដ-១៩ (AustralaSian COVID-19 Trial ឬ ASCOT) នឹងត្រូវអនុវត្តលើអ្នកជំងឺនៅមន្ទីរពេទ្យ ៧០កន្លែង ទូទាំងប្រទេសអូស្ត្រាលី និង ១១មន្ទីពេទ្យក្នុងប្រទេសនូវែលសេឡង់។ អូស្ត្រាលី និងនូវែលសេឡង់ ត្រូវបានចាត់ទុកថា ទទួលបានជោគជ័យតំណាក់ការដំបូង ក្នុងការទប់ស្កាត់មិនឲ្យជំងឺ COVID-19 ផ្ទុះឡើងក្នុងទ្រង់ទ្រាយធំបន្ថែមទៀត និងជាប្រទេសដែលមានអត្រាស្លាប់ទាប ដោយសារជំងឺរាតត្បាតសកលនេះផងដែរ៕ | 2020-04-21T19:32:00+07:00 | freshnewsasia.com | https://m.freshnewsasia.com/index.php/en/internationalnews/156457-2020-04-21-05-32-36.html |
f4775f3d-b3c4-4abf-8c62-d0b6c6f4b7c7 | ក្រុមហ៊ុនអ៊ីអនគ្រុប ផ្តល់អំណោយជាអាកុល ដល់មន្ទីរពេទ្យរុស្ស៊ី សម្រាប់បម្រើឲ្យការងារឆ្លើយតបនឹងជំងឺកូវីដ១៩ | ក្រុមហ៊ុនអ៊ីអនគ្រុប ដែលមាន អ៊ីអន(ខេមបូឌា)ខូអិលធីឌី, អ៊ីអនម៉ល(ខេមបូឌា)ខូអិលធីឌី, ធនាគារឯកទេស (ខេមបូឌា)ភីអិលស៊ី, អ៊ីអនឌីឡៃ(ខេមបូឌា)ខូអិលធីឌី នៅព្រឹកថ្ងៃទី២១ ខែមេសា ឆ្នាំ២០២០នេះ បាននាំយកនូវសម្ភាសអនាម័យ ជាអាកុលមួយចំនួន ជូនដល់មន្ទីរពេទ្យ មិត្តភាពខ្មែរ-សូវៀត។ តំណាងក្រុមហ៊ុន អ៊ីអនគ្រុប បានថ្លែងថា ស្របពេលដែលការរីករាលដាលនៃជំងឺកូវីត១៩ ដែលជាការព្រួយបារម្ភជាសកលរបស់មនុស្សជាតិ ក្រុមហ៊ុនអ៊ីអន សូមបរិច្ចាគដោយស្មោះអស់ពីចិត្តនូវសម្ភាសអនាម័យ(អាល់កុល)មួយចំនួន សម្រាប់ប្រើប្រាស់ក្នុងមន្ទីរពេទ្យ ក្នុងការជួយកាត់បន្ថយការរីករាលដាលនៃជំងឺកូវីត១៩នេះ។ *អាល់កុលចំណុះ ១០០មីលីលីត្រចំនួន៥៩៤ដប *អាល់កុលចំណុះ ៥០០០មីលីលីត្រចំនួន២៤០ដប សម្ភារអនាម័យទាំងអស់ដែលបរិច្ចាគសរុបជាទឹកប្រាក់ គឺមានចំនួន ៨,០២២.៥៦(ប្រាំបីពាន់ ម្ភៃពីរ) ដុល្លារអាមេរិក។ ជាមួយគ្នានោះ តំណាងក្រុមហ៊ុន ក៏បានថ្លែង កោតសរសើរផងដែរចំពោះ គិលានុបដ្ឋាយិកា និងវេជ្ជបណ្ឌិតទាំងអស់ដែលកំពុងថែរក្សា និងព្យាបាលអ្នកជំងឺដោយសារជំងឺកូវីត១៩ ដោយសេចក្តីស្រលាញ់បរិសុទ្ធ និងការយកចិត្តទុកដាក់ខ្ពស់បំផុតរបស់ពួកគាត់ ដោយគ្មានការស្ទាក់ស្ទើរ ក្នុងការចំណាយទាំងពេលវេលា និងថាមពល ពួកគាត់ពិតជាមានបេះដូងស្មោះស្ម័គ្រចំពោះប្រជាជាតិ។ ក្នុងឱកាសនោះ នាយករងមន្ទីរពេទ្យមិត្តភាពខ្មែរ-សូវៀត លោកវេជ្ជបណ្ឌិត ចាន់ វិចិត្រ បានថ្លែងថា សម្ភារនេះបានដើរតួនាទីដ៏សំខាន់សម្រាប់បម្រើឱ្យការទប់ស្កាត់ និងការឆ្លើយតបការរាតត្បាតនៃវីរុសកូរ៉ូណាថ្មី (COVID-19) ឲ្យទទួលបានជោគជ័យកាន់តែឆាប់រហ័ស។ ជំនួយមនុស្សធម៌របស់ក្រុមហ៊ុន គឺសម្រាប់ប្រើប្រាស់ឆ្លើយតបនឹងស្ថានភាពបច្ចុប្បន្ននៃវីរុសកូវីដ១៩នេះ។ ជាពិសេសចូលរួមចំណែកពង្រឹងសមត្ថភាពឆ្លើយតបបន្ទាន់ មិនត្រឹមតែចំពោះបញ្ហា COVID-19 បច្ចុប្បន្ននេះប៉ុណ្ណោះទេ តែវានឹងត្រូវបានប្រើប្រាស់ នៅពេលណាដែលមានការផ្ទុះការរាតត្បាតនៃជំងឺឆ្លងផ្សេងៗនាពេលអនាគត ព្រមទាំងចូលរួមចំណែកលើកកម្ពស់គុណភាពជីវិតរបស់ប្រជាជនកម្ពុជា។ លោក ក៏បានថ្លែងអំណរគុណ និងសង្ឃឹមយ៉ាងមុតមាំថា នឹងបន្តផ្តល់ជំនួយមនុស្សធម៌ជាបន្តបន្ទាប់ទៀត ក្នុងពេលដ៏ឆាប់ខាងមុខនេះ ដើម្បីកម្ពុជាជំរុញវិធានការការពារ ទប់ស្កាត់ និងឆ្លើយតបការរាតត្បាតនៃជំងឺកូវីដ១៩ ឱ្យទទួលបានជោគជ័យ៕ | 2020-04-21T18:40:00+07:00 | freshnewsasia.com | https://m.freshnewsasia.com/index.php/en/localnews/156449-2020-04-21-04-40-01.html |
e090a971-131d-4077-a30a-33a2a2c8dd66 | សម្តេចតេជោ ហ៊ុន សែន នៅតែអំពាវនាវការពារ កុំឱ្យឆ្លងជំងឺកូវីដ១៩ ទោះមិនមានអ្នកឆ្លងថ្មី (Video inside) | បើទោះបីជាក្នុងរយៈពេលប៉ុន្មានថ្ងៃកន្លងទៅនេះកម្ពុជាមិនមានអ្នកកើតមានជំងឺកូវីដ១៩ថ្មីយ៉ាងណាក្តី តែសម្តេចតេជោ ហ៊ុន សែន នាយករដ្ឋមន្ត្រីកម្ពុជា នៅតែបន្តអំពាវនាវឱ្យប្រជាពលរដ្ឋខ្មែររួមគ្នាទប់ស្កាត់ និងបង្ការកុំឱ្យឆ្លងជំងឺកូវីដ១៩។ សម្តេចតេជោនាយករដ្ឋមន្ត្រី បានអំពាវនាវនៅលើទំព័រ Facebook នាព្រឹកថ្ងៃអង្គារ ទី២១ ខែមេសា ឆ្នាំ២០២០យ៉ាងដូច្នេះ ។ សម្តេចតេជោ ហ៊ុន សែន បានរំលឹកឱ្យប្រជាពលរដ្ឋយកជាប់តាមខ្លួនរាល់ពេលធ្វេីដំណេីរនូវម៉ាស ទឹកអាល់កុល និងជែលសម្លាប់មេរោគ និងបាក់តេរីផ្សេងៗ។ សម្តេចតេជោ បានរំលឹកទៀតថា ត្រូវប្រេីម៉ាសពាក់ការពារគ្រប់ទីកន្លែង និងត្រូវដុសលាងសម្អាតដៃមុនពេលប៉ះពាល់ និងក្រោយពេលប៉ះពាលក់របស់របរ ឬវត្ថុអ្វីមួយនៅតាមទីផ្សារ និងតាមទីធ្លាសាធារណៈដែលមិនដឹងថា តើរបស់របរនិងសម្ភារៈទាំងនោះត្រូវបានប៉ះពាល់ដោយអ្នកមានមេរោគឆ្លងកូវីដ១៩ឬទេ។ សម្តេចតេជោ បានសង្កត់ថា ។ សូមបញ្ជាក់ថា រយៈពេលប្រមាណជា ៩ថ្ងៃហើយ កម្ពុជាមិនមានករណីឆ្លងជំងឺកូវីដ១៩ថ្មីនោះឡើយ។ មកដល់ថ្ងៃទី២១ ខែមេសា ឆ្នាំ២០២០នេះ កម្ពុជា មានអ្នកឆ្លងជំងឺកូវីដ១៩ចំនួន ១២២នាក់។ ក្នុងនោះព្យាបាលជា ១១០នាក់ ហើយអ្នកកំពុងព្យាបាលនៅសល់តែ ១២នាក់ប៉ុណ្ណោះ។ បើទោះបីកម្ពុជាមិនមានអ្នកឆ្លងថ្មី ហើយការព្យាបាលជាច្រើនយ៉ាងណាក្តី តែក្រសួងសុខាភិបាល នៅតែបន្តផ្តល់ដំបូន្មានដល់ប្រជាពលរដ្ឋបន្តរក្សាស្មារតីប្រុងប្រយ័ត្ន និងថែទាំសុខភាពឱ្យបានខ្ពស់តាមវិធានណែនាំរបស់ក្រសួងសុខាភិបាល។ ក្រសួងបានរំលឹកថា ជំងឺកូវីដ១៩នេះ មិនទាន់ផុតរលត់នៅឡើយទេ ខណៈប្រទេសជាច្រើនក្នុងតំបន់ និងលើពិភពលោក នៅតែរីករាលដាលស្រួចស្រាវនៅឡើយ៕ | 2020-04-21T18:39:00+07:00 | freshnewsasia.com | https://m.freshnewsasia.com/index.php/en/localnews/156448-2020-04-21-04-39-48.html |
0c2c0305-01b3-4ae6-b360-fe5bcaf95580 | ថ្នាក់ដឹកនាំ និងមន្ត្រីៗ ចំនួន៣៧០រូប (វគ្គទី៣) នៃក្រសួងធនធានទឹក និងឧតុនិយម បរិច្ចាគប្រាក់បៀវត្សរបស់ខ្លួន ជូនគណៈកម្មការជាតិប្រយុទ្ធប្រឆាំងនឹងជំងឺកូវីដ១៩ ប្រមាណ ១៤៧លានរៀល | ថ្នាក់ដឹកនាំ និងមន្រ្តីក្រសួងធនធានទឹក និងឧតុនិយម ចំនួន ៣៧០រូបទៀត សម្រាប់វគ្គទី៣ នៅថ្ងៃទី២១ ខែមេសា ឆ្នាំ២០២០នេះ បានស្ម័គ្រចិត្តបរិច្ចាគប្រាក់ខែរបស់ខ្លួន ជូនគណៈកម្មការជាតិប្រយុទ្ធប្រឆាំងនឹងជំងឺកូវីដ១៩ សរុបទឹកប្រាក់ ១៤៧លានរៀលថែមទៀត។ សូមជម្រាបថា សម្តេចតេជោ ហ៊ុន សែន នាយករដ្ឋមន្រ្តីនៃកម្ពុជា សម្រេចបានបរិច្ចាគប្រាក់បៀវត្សរបស់សម្តេចចំនួន៧ខែ ជូនដល់គណៈកម្មការជាតិ ប្រយុទ្ធនឹងជំងឺកូវីដ១៩។ ប្រាក់ខែរបស់សម្តេចតេជោដែលបរិច្ចាគនេះ គឺរាប់ចាប់ពីខែមីនា រហូតដល់ខែកញ្ញា ឆ្នាំ២០២០។ សូមបញ្ជាក់ថា កាលពីវគ្គទី១ នាថ្ងៃទី៣ ខែមេសា ឆ្នាំ២០២០ លោក លឹម គានហោ រដ្ឋមន្ដ្រីក្រសួងធនធានទឹក និងឧតុនិយម ព្រមទាំងរដ្ឋលេខាធិការ អនុរដ្ឋលេខាធិការ រហូតដល់ប្រធានការិយាល័យរបស់ ក្រសួងសរុបចំនួន ៥៨រូប ក៏បានស្ម័គ្រចិត្តបរិច្ចាគប្រាក់ខែរបស់ខ្លួនចំនួនពី១ខែ ដល់៦ខែរួចហើយ ជូនគណៈកម្មការជាតិប្រយុទ្ធប្រឆាំងនឹងជំងឺកូវីដ១៩ សរុបទឹកប្រាក់ជិត ៤០០លានរៀល។ ហើយនៅវគ្គទី២ ថ្នាក់ដឹកនាំ និងមន្ត្រីៗចំនួន៣២១រូប ថែមទៀត បានបរិច្ចាគប្រាក់បៀវត្សរបស់ខ្លួន ជូនគណៈកម្មការជាតិប្រយុទ្ធប្រឆាំងនឹងជំងឺកូវីដ១៩ សរុបជិត ២០០លានរៀល ខាងក្រោមនេះ ជាបញ្ជីឈ្មោះថ្នាក់ដឹកនាំក្រសួងធនធានទឹក និងឧតុនិយម សម្រាប់វគ្គទី៣ ដែលចូលរួមបរិច្ចាគប្រាក់បៀវត្ស ជូនគណៈកម្មាធិការជាតិប្រយុទ្ធនឹងជំងឺកូវីដ១៩ រួមមាន៖ | 2020-04-21T18:21:00+07:00 | freshnewsasia.com | https://m.freshnewsasia.com/index.php/en/localnews/156441-2020-04-21-04-21-11.html |
033a58b2-9f09-41eb-89e7-c0cfba805347 | ប្រធានក្រុមប្រឹក្សា និងសមាជិកក្រុមប្រឹក្សាខេត្តមណ្ឌលគិរី ១៣រូប ប្រកាសបរិច្ចាគប្រាក់បៀវត្សរ៍របស់ខ្លួន ជូនដល់គណៈកម្មការជាតិប្រយុទ្ធនឹងជំងឺកូវីដ១៩ សរុបថវិកាជាង ១៤លានរៀល | លោក ម៉ែន ង៉ុយ ប្រធានក្រុមប្រឹក្សាខេត្ត និងសមាជិកក្រុមប្រឹក្សាខេត្តមណ្ឌលគិរី ចំនួន ១៣រូប ប្រកាសបរិច្ចាគប្រាក់បៀវត្សរបស់ខ្លួន ជូនដល់គណៈកម្មការជាតិប្រយុទ្ធប្រឆាំង នឹងជំងឺកូវីដ១៩ ដែលសរុបជាថវិកាចំនួន ១៤.៦៣៥.០០០ រៀល។ សូមជម្រាបថា សម្តេចតេជោ ហ៊ុន សែន នាយករដ្ឋមន្រ្តីនៃកម្ពុជា បានសម្រេចបរិច្ចាគប្រាក់បៀវត្សរបស់សម្តេចចំនួន៧ខែ ជូនដល់គណៈកម្មការជាតិ ប្រយុទ្ធនឹងជំងឺកូវីដ១៩។ ប្រាក់ខែរបស់ សម្តេចតេជោដែលបរិច្ចាគនេះ គឺរាប់ចាប់ពីខែមីនា រហូតដល់ខែកញ្ញា ឆ្នាំ២០២០៕ | 2020-04-21T18:16:00+07:00 | freshnewsasia.com | https://m.freshnewsasia.com/index.php/en/localnews/156439-2020-04-21-04-16-49.html |
0d5d0763-24d1-4ba3-9b46-5594eecfa04c | និស្សិតខ្មែរមូស្លីម ប្ដេជ្ញាបន្តផ្សព្វផ្សាយពីបញ្ហាជំងឺ COVID-19 នៅតាមសហគមន៍ តបតាមការអំពាវនាវរបស់រាជរដ្ឋាភិបាល | ក្រុមនិស្សិតមូស្លីមស្ម័គ្រចិត្ត បានប្ដេជ្ញាថា នឹងនៅតែជួយផ្សព្វផ្សាយពីបញ្ហាជម្ងឺកូវីដ១៩ (COVID-19) ដល់សហគមន៍ឥស្លាមកម្ពុជា តបតាមការអំពាវនាវរបស់ ប្រមុខរាជរដ្ឋាភិបាលកម្ពុជាសម្ដេចតេជោ ហ៊ុន សែន។ លោក មីហ្សាន ពុក្រី ប្រធានក្រុមនិស្សិតមូស្លីមស្ម័គ្រចិត្តជួយសង្គម បានថ្លែងប្រាប់ភ្នាក់ងារព័ត៌មាន Fresh News ឱ្យដឹងនៅថ្ងៃទី២១ ខែមេសានេះថា ក្រុមនិស្សិតរបស់ខ្លួននឹងនៅតែបន្ត ជួយផ្សព្វផ្សាយដល់បណ្ដាភូមិនីមួយៗ ឱ្យយល់ដឹងកាន់តែច្បាស់ពីវិធានការការពារ ការរីករាលដាលវីរុសកូវីដ១៩ ដើម្បីបញ្ជៀសហានិភ័យផ្សេងៗ ពោលគឺចូលរួមធ្វើយ៉ាងណា ពន្យល់ពលរដ្ឋឱ្យមានការប្រុងប្រយ័ត្នខ្ពស់ រក្សាអនាម័យជាប្រចាំ ដោយឧស្សាហ៍លាងដៃនឹងសាប៊ូ ជែល ឬអាល់កុល ហូបស្អាត ផឹកស្អាត រស់នៅស្អាត និងពិសេសមានការពាក់ម៉ាស និងកុំប្រមូលផ្ដុំគ្នាជាដើម។ លោក ជុំ កុសល ទីប្រឹក្សាផ្ទាល់សម្ដេចតេជោ ហ៊ុន សែន និងជារដ្ឋលេខាធិការក្រសួងព័ត៌មាន បានថ្លែងកោតសរសើរ និងលើកទឹកចិត្តដល់ក្រុមយុវជនមូស្លីមនៅតែបន្តជួយតាមសមត្ថភាព ហើយត្រូវប្រុងប្រយ័ត្នខ្លួនឱ្យបានខ្ពស់ ចៀសវាងបញ្ហាកើតឡើងជាយថាហេតុ។ ក្នុងជំនួបនេះដែរ លោក មីហ្សាន ពុក្រី តំណាងនិស្សិតមូស្លីមកម្ពុជា បានជម្រាបជូនអង្គប្រជុំថា យុវជននិស្សិតខ្មែរកាន់សាសនាឥស្លាម បានគាំទ្រយ៉ាងពេញទំហឹងនូវគោលនយោបាយរបស់ រាជរដ្ឋាភិបាលកម្ពុជា និងអនុវត្តតាមការណែនាំរបស់ក្រសួងសុខាភិបាល ពាក់ព័ន្ធនឹងជំងឺឆ្លងដ៏កាចសាហាវនេះ ហើយយុវជនស្ម័គ្រចិត្តបន្តការងារជួយផ្សព្វផ្សាយអំពីបញ្ហាជំងឺឆ្លង នៅតាមសហគមន៍បន្ថែមទៀត ជាពិសេសក្នុងខែរ៉ាមាឌន ដែលជាខែពិសិទ្ឋ នៃសាសនិកឥស្លាម នឹងចូលមកដល់ឆាប់ៗនេះផងដែរ ខណៈដែលពួកគាត់បានត្រៀមខ្លួនទទួលខែដ៏ពិសិទ្ឋ ហើយនឹងត្រៀមខ្លួនអនុវត្តធ្វើនៅផ្ទះរៀងៗខ្លួន រង់ចាំសេចក្ដីប្រកាសជាបន្តបន្ទាប់ពីក្រសួងសុខាភិបាល ទាក់ទងសភាពការណ៍បច្ចុប្បន្នជំងឺកូវីដ១៩។ ក្នុងឱកាសនេះដែរ ប្រធានអង្គប្រជុំ បានថ្លែងអំនរគុណ និងលើកទឹកចិត្តយុវជនខ្មែរ កាន់សាសនាឥស្លាម មានឆន្ទៈខ្ពស់ក្នុងការងារជួយសង្គម និងជាពិសេសប្អូនៗ ដែលជាពេទ្យស្ម័គ្រចិត្ត ក្នុងសមរភូមិជួរមុខជួយព្យាបាលអ្នកជំងឺដែលកម្ពុជា កំពុងជួបប្រទេះដូចពិភពលោកដែរ ខណៈដែលកម្ពុជា អាចគ្រប់គ្រងបានល្អប្រសើរ ហើយអ្នកជាសះស្បើយកាន់តែមានច្រើនឡើងៗ ពីមួយថ្ងៃទៅមួយថ្ងៃ៕ | 2020-04-21T18:00:00+07:00 | freshnewsasia.com | https://m.freshnewsasia.com/index.php/en/localnews/156433-2020-04-21-04-00-28.html |
347af91d-9d62-43d6-8ffe-5d8a80dc27a3 | បារាំងក្លាយជាទីប្រទេស៤ ដែលមានមនុស្សស្លាប់ដល់ខ្ទង់ ២០,០០០នាក់ ដោយសារជំងឺ COVID-19 (Video inside) | បារាំងបានរាយការណ៍ថា មនុស្សស្លាប់ដោយសារជំងឺ COVID-19 ក្នុងប្រទេសអឺរ៉ុបមួយនេះ បានកើនឡើងដល់ ២០,២៦៥នាក់ហើយ និងក្លាយជាប្រទេសទី ៤ បន្ទាប់ពីអ៉ីតាលី សហរដ្ឋអាមេរិក និងអេស្ប៉ាញ ដែលបានឆ្លងកាត់ចំនួនអ្នកស្លាប់ ដល់ខ្ទង់ ២០,០០០នាក់បែបនេះ។ នេះបើតាមការចេញផ្សាយដោយ ទីភ្នាក់ងារព័ត៌មានចិនស៊ីនហួរ នាព្រឹកថ្ងៃអង្គារ ទី២១ ខែមេសា ឆ្នាំ២០២០។ អាជ្ញាធរសុខាភិបាលបារាំងបានអះអាងថា ចំនួនមនុស្សស្លាប់បានកើនឡើងបន្ថែមដូចខាងលើនេះ គឺក្រោយពេលអ្នកស្លាប់ ៥៤៧នាក់ថ្មីទៀតត្រូវបានបូកបញ្ចូលកាលពីថ្ងៃចន្ទ ដែលវាបានបង្ហាញអត្រាស្លាប់កើនឡើងវិញ បើធៀបនឹងកាលពីថ្ងៃអាទិត្យ ដែលមានអ្នកស្លាប់តែ ៣៩៥នាក់។ គួរបញ្ជាក់ថា សម្រាប់តួលេខចុងក្រោយនៅបារាំងពេលនេះ គឺករណីឆ្លងជំងឺ COVID-19 មានសរុប ១៥៥,៣៨៣ករណី ក្នុងនោះស្លាប់ ២០,២៦៥នាក់ និងជាសះស្បើយឡើងវិញ ៣៧,៤០៩នាក់៕ | 2020-04-21T16:45:00+07:00 | freshnewsasia.com | https://m.freshnewsasia.com/index.php/en/internationalnews/156422-2020-04-21-02-45-31.html |
855a42e8-336a-48dd-a2ef-ad9885f737ec | អត្រាឆ្លងជំងឺ COVID-19 នៅកូរ៉េខាងត្បូង ធ្លាក់ចុះកាន់តែទាបមែនទែនដល់ ៩ករណីក្នុងមួយថ្ងៃ! (Video inside) | នៅក្នុងរយៈពេល ២៤ម៉ោងកន្លងទៅនេះ ប្រទេសកូរ៉េខាងត្បូងបានរកឃើញអ្នកឆ្លងជំងឺ COVID-19 ថ្មីតែ ០៩នាក់ប៉ុណ្ណោះ ដែលត្រូវបានចាត់ទុកជាអត្រាឆ្លងប្រចាំថ្ងៃ ទាបបំផុតថ្មីមួយទៀត ខណៈករណីឆ្លងសរុបកើនឡើងដល់ ១០,៦៨៣ករណី។ នេះបើតាមការចេញផ្សាយដោយ ទីភ្នាក់ងារព័ត៌មានចិនស៊ីនហួរ នាព្រឹកថ្ងៃអង្គារ ទី២១ ខែមេសា ឆ្នាំ២០២០។ សម្រាប់អត្រាឆ្លងប្រចាំថ្ងៃស្ថិតក្នុងរង្វង់ក្រោម ២០ករណីបែបនេះ បានកើតមានឡើង ០៤ថ្ងៃជាប់ៗគ្នាមកហើយ ដោយប្រការនេះបានបង្ហាញថា អត្រាឆ្លងថ្មីៗនៃ COVID-19 នៅកូរ៉េខាងត្បូងកាន់តែធូរស្រាលខ្លាំងឡើងៗ។ អ្វីដែលគួរឲ្យចាប់អារម្មណ៍បន្ថែមទៀតនោះ នៅក្នុងចំណោមករណីរកឃើញអ្នកផ្ទុក COVID-19 ទាំង ១០នាក់ខាងលើនេះ គឺមាន ០៥នាក់ជាប្រភេទករណីនាំចូល ដែលបានធ្វើឲ្យចំនួនករណីនាំចូលជំងឺនេះ នៅកូរ៉េខាងត្បូង កើនឡើងដល់ ១,០១១នាក់។ គួរបញ្ជាក់ថា កាលពីថ្ងៃចន្ទម្សិលមិញនេះ អ្នកជំងឺ COVID-19 ម្នាក់ទៀតផងដែរបានបាត់បង់ជីវិត ដែលនាំឲ្យចំនួនអ្នកស្លាប់សរុប នៅកូរ៉េខាងត្បូងកើនឡើងដល់ ២៣៧នាក់ ឬស្មើនឹងអត្រាស្លាប់ ២.២២ភាគរយ។ ងាកទៅមើលចំនួនអ្នកជាសះស្បើយវិញ នៅថ្ងៃចន្ទដដែលអ្នកជំងឺ ៩៩នាក់ទៀតត្រូវបានអនុញ្ញាតឲ្យចេញពីមន្ទីរពេទ្យ ដែលប្រការនេះបាននាំឲ្យចំនួនអ្នកជាសះស្បើយពី COVID-19 សរុបនៅកូរ៉េខាងត្បូងកើនដល់ ៨,២១៣នាក់៕ | 2020-04-21T16:27:00+07:00 | freshnewsasia.com | https://m.freshnewsasia.com/index.php/en/internationalnews/156420-2020-04-21-02-27-05.html |
f86f7bac-a7bd-4e7b-a0f5-d83b4908f7e5 | អាសូរណាស់! កម្មការិនីរោងចក្រម្នាក់ចេញពីផ្សាររត់ឆ្លងផ្លូវមិនប្រយត្ន័ ត្រូវរថយន្តដឹកកម្មករ បុកស្លាប់នឹងកន្លែង | កម្មការិនីរោងចក្រម្នាក់ចេញពីផ្សា ររត់ឆ្លងផ្លូវមិនប្រយត្ន័ ត្រូវរថយន្តដឹកកម្មករបុកស្លាប់នឹងកន្លែងទាំងព្រឹក បង្កឲ្យមានការរភ្ញាក់ផ្អើល កាលពីវេលាម៉ោង៥ និង៤៥នាទីព្រឹកថ្ងៃអង្គារ ១៤រោច ខែចេត្រ ទោស័ក ព.ស. ២៥៦៣ ត្រូវថ្ងៃទី២១ ខែមេសា ឆ្នាំ២០២០នេះ នៅលើផ្លូវជាតិលេខ៣១៤D ស្ថិតនៅចំណុចភូមិស្វាយអាណាត ឃុំញរ ស្រុកកំពង់រោទិ៍ ។ សមត្ថកិច្ចនគរបាលស្រុក បានឲ្យដឹងថា ស្ត្រីខាងលើមានឈ្មោះ ស្ងួន ស្រី អាយុ៣៧ឆ្នាំ មុខរបរកម្មការិនីរោងចក្រវេនយប់ រស់នៅភូមិភ្នុំស្រូវ ឃុំរាជមន្ទី ស្រុកកំពង់រោទិ៍ ។ ចំណែកអ្នកបើករថយន្ត ឈ្មោះ ឆូយ ភីរុន អាយុ៤២ឆ្នាំ មុខរបរបើករថយន្ត ដឹកកម្មករ រស់នៅ ភូមិជុបព្រីង ឃុំថ្មី ស្រុកកំពង់រោទិ៍ ។ ប្រភពពីសាក្សីបានឲ្យដឹងថា មុនពេលកើតហេតុ គេឃើញស្ត្រីរងគ្រោះចុះពីលើរថយន្តដឹកកម្មករដែលខ្លួនជិះ ដើរទៅចូលផ្សាកំពង់រោទ៏ ដើម្បីទិញម្ហូប ។ លុះបន្ដិចក្រោយមក ក៏បានចេញពីផ្សារវិញ ហើយរត់ឆ្លងថ្នល់ពីទិសខាងកើត ទៅលិចសំដៅទៅរថយន្តដឹកកម្មករដែលខ្លួនជិះកំពុងឈប់ចតនៅចិញ្ចើមផ្លូវម្ខាងទៀត ស្រាប់តែមានរថយន្តមួយគ្រឿង ម៉ាកហ៊ីយ៉ាន់ដាយ ពណ៌ទឹកប្រាក់ ពាក់ស្លាកលេខ សៀមរាម៣ A0439 ធ្វើដំណើរពីត្បូងទៅជើង ជាន់ហ្វ្រាំងមិនទាន់ ក៏បុកពេញទំហឹងបណ្តាលឲ្យស្លាប់ភ្លាមៗនៅហ្នឹងកន្លែងកើតហេតុតែម្តង។ ក្រោយបុកស្រ្តីរងគ្រោះស្លាប់ អ្នកបើកបររថយន្តបង្ក បានចុះពីរថយន្តរត់គេចខ្លួនបាត់ស្រមោលតែម្តង។ ក្រោយពេលកើតហេតុ សមត្ថកិច្ចជំនាញបានចុះមកវាស់វែង និងបានប្រគល់សពឲ្យក្រុមគ្រួសារយកទៅធ្វើបុណ្យតាមប្រពៃណី។ ចំណែករថយន្តបង្ក សមត្ថកិច្ចអូសយកមករក្សាទុកនៅប៉ុស្តិ៍នគរបាលឃុំញរ ដើម្បីរង់ចាំធ្វើការដោះស្រាយតាមច្បាប់។ | 2020-04-21T15:44:30+07:00 | kbnnews.com | https://kbn.news/archives/159450 |
3b83d038-241a-4373-b1e1-e0b8f0e2b851 | TOP NEWS: ថ្ងៃនេះក្រសួងប្រកាសថា អ្នកជំងឺកូវីដ១៩ ចំនួន៣ថ្មីទៀតបានជាសះស្បើយ ធ្វើឲ្យអ្នកជាសះស្បើយសរុបកើនដល់១១០នាក់ ហើយពុំមានករណីអ្នកឆ្លងថ្មីទេ (Video inside) | នៅថ្ងៃទី២១ ខែមេសា ឆ្នាំ២០២០នេះក្រសួងសុខាភិបាល បានចេញប្រកាសនូវដំណឹងល្អបន្តទៀតថា អ្នកជំងឺកូវីដ១៩ បានជាសះស្បើយថ្មីចំនួន៣នាក់ទៀត ធ្វើឲ្យចំនួនអ្នកជាសះស្បើយកើនឡើងរហូតដល់១១០នាក់ ហើយពុំមានករណីអ្នកឆ្លងជំងឺកូវីដថ្មីទេ។ ចំណែកអ្នកកំពុងសម្រាកព្យាបាលជំងឺកូវីដធ្លាក់ចុះមកត្រឹមចំនួន១២នាក់ នៃអ្នកឆ្លងសរុប១២២នាក់។ បើគិតត្រឹមព្រឹកថ្ងៃទី២១ ខែមេសា ឆ្នាំ២០២០នេះ។ នេះបើតាមការប្រកាសរបស់ក្រសួងសុខាភិបាល ដែលបណ្តាញព័ត៌មាន Fresh News ទទួលបានមុននេះបន្តិច។ * បុរសជនជាតិខ្មែរ អាយុ៤៧ឆ្នាំ និងស្ត្រីជាភរិយា អាយុ៤៥ឆ្នាំ ស្នាក់នៅសង្កាត់ជ្រោយចង្វារ ខណ្ឌជ្រោយចង្វារ បានព្យាបាលជាសះស្បើយ ដោយទទួលបានលទ្ធផលតេស្តអវិជ្ជមានវីរុសកូវីដ-១៩ ចំនួន០២ដង និងត្រូវបានអនុញ្ញាតឱ្យចេញពីមន្ទីរពេទ្យមួយ នៅរាជធានីភ្នំពេញ ។ * បុរសជនជាតិចិនសញ្ជាតិកាណាដាអាយុ ៥០ឆ្នាំ ស្នាក់នៅបណ្ដោះអាសន្នសង្កាត់បឹងកេងកងមួយខណ្ឌ បឹងកេងកង រាជធានីភ្នំពេញ បានព្យាបាលជាសះស្បើយដោយទទួលបានលទល់តែស្តអវិជ្ជមានវីរុសកូវីដ-១៩ ចំនួន០២ដង និងត្រូវបានអនុញ្ញាតឱ្យចេញពីមណ្ឌលសុខភាពចាក់អង្រែក្រោម៕ | 2020-04-21T15:08:00+07:00 | freshnewsasia.com | https://m.freshnewsasia.com/index.php/en/localnews/156414-2020-04-21-01-08-32.html |
Subsets and Splits
No community queries yet
The top public SQL queries from the community will appear here once available.